
O  CTITORIE  ardeleana  ÎN 
DOBROGEA. 

MĂNĂSTIREA  COCOŞ,  JUD.  TULCEA. 

Dintre  provinciile  româneşti,  Dobrogea  a  fost 
cea  mai  înstrăinată  şi  asta  pentrucă  în  decursul  vea¬ 
curilor  a  avut  soartea  cea  mai  vitregă  în  ce  priveşte 
viaţa  naţională  şi  creştinească.  Măcar  că  începutu¬ 
rile  româneşti  sunt  foarte  vechi  în  această  provincie 
şi  măcar  că  viaţa  creştină  e  mai  veche  şi  mai  in¬ 
tensă  decât  în  oricare  altă  parte  a  ţării,'  totuşi  da¬ 
torită  împrejurărilor  istorice  ulterioare,  cu  totul  ne¬ 
favorabile  unei  desvoltări  de  viaţă  românească  şi 
creştină,  Dobrogea  a  rămas  în  urmă.  Situaţia  geo¬ 
grafică  a  făcut  din  ţinutul  acesta  dintre  Dunăre  şi 
Mare,  o  răspântie  a  tuturor  naţiilor  şi  stăpânirilor 
din  Europa  Orientală.  Aşa  că  elementul  românesc, 
oricât  de  puternic  ar  fi  fost  el  odată,  cu  timpul,  a 
slăbit  şi  a  reuşit  să  se  menţină,  atât  cât  s’a  menţinut, 
numai  cu  multe  sacrificii. 


>  începutul  creştinismului  la  Români  trebue  căutat  dealungul  Dunării, 
pe  cele  două  maluri,  şi  în  Sciţia  Minoră  [Dobrogea],  Persecuţia  lui  Deo- 
cleţiao  (298  —303)  a  dat  mulţi  martiri  în  armata  dela  Dunăre.  Aici  oraşul 
cel  mai  întărit  era  Duroslorum  [Silistraj.  Durosforum  a  dat  câţiva  martiri, 
cu  ocazia  persecuţiei  militare  a  iui  Deocletian:  Maxim,  Dadas,  Dasius. 
Tomisul  a  dat  martiri  pe:  Papas  şi  Hristos,  iar  Noviodunum  [Isaccea]  pe 
Flavian  şi  Pilip.  (Păr,  prof.  Nic.  Popescu:  Curs  de  Ist.  Bis.  Române). 

Pentru  motivele  acestea  şi  pentru  altele,  care-mi 
scapă  din  vedere,  ortodoxia  noastră  în  Dobrogea 
na  putut  să  se  manifeste  aşa  cum  a  făcut-o  în  ce¬ 
lelalte  ţinuturi  româneşti.  Mai  ales  după  cucerirea 
Constantinopolului  de  Turcii  lui  Mohamed  II,  pentru 
creştinismul  oriental  începe  o  epocă  de  dureroase 
încălcări  şi  asupriri  păgâne.  Şi  asta  cu  atât  mai  mult 
pentru  ţinuturile  stăpânite  direct  de  Turci.  Intre 
acestea  se  numără  şi  Dobrogea  până  la  1878. 

Turcii  îngăduiau  creştinilor  să  se  închine  în 
legea  lor  şi  să-şi  ridice  case  de  rugăciuni,  cu  re¬ 
stricţia,  însă,  de  a  le  face  mici,  fără  turle  şi  fără 
clopote.  Dar  şi  pentru  asta  trebuia  firman  dela 
Poartă. 

In  împrejurările  acestea  s’au  scurs  câteva  vea¬ 
curi  [sec.  XV — XlXj  pentru  ortodoxia  din  Dobrogea. 
Până  la  jumătatea  secolului  trecut,  aici  erau  puţine 
biserici  şi  creştinismul  vegeta.  Ar  fi  interesant  de 
ştiut  câte  din  bisericile  acestei  provincii  au  o  ve¬ 
chime  mai  mare  de  o  sută  de  ani  şi  care  e  trecutul 
lor.  Sar  afla  atunci,  că  de  pildă,  în  satul  Niculiţel 
[jud.  Tulcea]  este  o  bisericuţă  de  peatră,  căruia  i  se 
atribue  o  vechime  de  peste  200  de  ani  şi  care  e 
zidită  mai  mult  în  pământ,  având  doar  acoperişul 
afară,  învelit  şi  acesta  în  bălării.  Şi  o  ţineau  creştinii 
aşa  ascunsă,  probabil  pentrucă  o  zidiseră  fără  în¬ 
cuviinţarea  stăpânirii  turceşti. 

Dar  despre  mănăstiri  în  Dobrogea  nu  poate  fi 
vorba  înainte  de  1835.  Sau  cel  puţin,  cele  cari  există 
azi,  n’au  o  vechime  mai  mare.  Faptul  se  explică 
tot  din  consideraţiile  de  mai  sus.  Şi  apoi  înfiinţarea 
unei  mănăstiri,  mai  mult  decât  ridicarea  unei  bise¬ 
rici,  presupune  o  sumă  de  condiţii  favorabile.  Schim¬ 
nicul  caută  mai  întâi  un  loc  de  refugiu  în  linişte  şi 
apoi  mijloace  de  existenţă.  Ori  Dobrogea,  locul  de 
întâlnire  al  atâtor  armate  duşmane  în  timp  de  câteva 
secole,  nu  putea  oferi  credinciosului  o  singurătate 
netulburată,  nici  chiar  în  pădurile  Babadagului.  Ime¬ 
diata  apropiere  a  Dunării  şi  a  Mării,  făcea  din  ţi¬ 
nutul  acesta  o  încrucişare  de  drumuri  şi  un  vad 

mult  frecventat  Şi  dacă  mai  adăogăm  că  existau 
în  Moldova  şi  Muntenia  mănăstiri  vestite,  e  foarte 
explicabil  de  ce  nu  s’a  încumetat  nimeni,  până  în 
prima  jumătate  a  veacului  trecut,  să  întemeeze  mă¬ 
năstiri  în  Dobrogea. 

Cea  mai  veche  mănăstire  din  Dobrogea,  mănă¬ 
stirea  Cocoş  din  jud.  Tuicea,  îşi  are  începuturile 
pe  la  1835.  Cealaltă  mănăstire  din  Dobrogea,  mănă¬ 
stirea  Celic-Dere,  datează  de  pe  la  1845.  Aceasta 
din  urmă  e  mănăstire  de  maici,  iar  cea  dintâi  e  de 
călugări. 

Mănăstirea  Cocoş  e  aşezată  la  poalele  dealu¬ 
rilor  dobrogene,  în  mijlocul  unei  păduri  seculare  de 
tei,  frasin  şi  jugastru.  Dela  mănăstire  spre  nord  la 
7  km.,  se  află  târguşorul  Isaccea,  pe  malul  drept  al 
Dunării.  Tot  în  apropiere,  la  poalele  aceloraşi  dea¬ 
luri  cari  se  pierd  către  apele  Dunării,  se  află  frun¬ 
taşa  comună  Niculiţel,  iar  la  25  km.  spre  răsărit  dai 
de  oraşul  Tuicea. 

Poziţia  mănăstirii  îţi  oferă  o  largă  perspectivă 
în  care  nu  ştii  ce  să  admiri  mai  mult;  verdeaţa  bo¬ 
gată  a  sălciilor,  amestecată  cu  albastrul  luciu  al 
apelor  Dunării,  sau  câmpiile  grele  de  aurul  grânelor 
dela  poalele  dealurilor  roase  de  vreme.  Peste  tot 
pluteşte  sufletul  misterios  al  antichităţii,  care  se  ri¬ 
dică  din  ruinele  apeductelor  şi  fortificaţiilor  cetăţii 
Noviodunum.  Viaţa  care  acum  2000  de  ani  colcăia 
de  intensă  civilizaţie  clasică  pe  aceste  maluri  ale 
Istrului  barbar,  se  arată  omului  de  acum  trezind  în 
el  un  simţământ  de  pietate  şi  respect,  ca  acela  pe 
care-1  simţi  când  intri  întro  biserică  veche... 

Dar  mănăstirea  Cocoş  e  o  ctitorie  ardeleană  şi 
asupra  acestui  fapt  vreau  să  insist  în  cele  ce  ur¬ 
mează.  De  altfel  aportul  pe  care  l-a  dus  Ardealul 
în  procesul  de  regenerare  a  vieţii  naţionale  şi  cre¬ 
ştine  în  Dobrogea  constitue  un  capitol  important  în 
istoria  modernă  a  acestei  provincii.  Dupăce  în  1878 
Dobrogea  a  fost  alipită  la  Ţara-Mumă,  cei  dintâi  şi 
poate  cei  mai  mulţi  români  cari  s’au  împământenit 
pe  câmpiile  pustii  şi  înstrăinate,  dintre  Dunăre  şi 

Mare,  au  fost  păstorii  ardeleni  din  părţile  Sibiului,, 
Făgăraşului  şi  Braşovului,  cari  veneau  toamna  din 
Carpaţi  să-şi  ierneze  turmele  în  locurile  cu  climă 
mai  dulce  de  lângă  Mare.  Aceştia  au  întemeiat  sate 
şi  au  zidit  biserici,  au  făcut  plugărie  şi  au  întemeiat 
gospodării  solide,  cum  învăţaseră  dela  Saşii  din 
Ardeal. 

Dar  încă  înainte  de  a  veni  stăpânirea  românească 
în  Dobrogea,  aceşti  oieri  ardeleni  împânzeau  „Ţara 
Turcească"  [cum  îi  ziceau  Dobrogei]  cu  turmele  lor 
numeroase.  Un  astfel  de  târlaş,  burlac  cuprins.  Ni- 
colae  Ghişe  din  Poiana-Sibiului,  s’a  dus  Ia  mănă¬ 
stirea  Cocoş,  abia  înfiripată,  şi  călugărindu-se  şi-a 
dat  mănăstirii  toată  averea  lui  15.000  galbeni,  15 
cai  şi  500  de  oi.  Iar  din  banii  lui  s’a  zidit  prima  bi¬ 
serică  de  piatră  a  mănăstirii. 

Insă  nu  numai  prin  aceasta  mănăstirea  Cocoş  e 
o  ctitorie  ardeleană  în  Dobrogea,  ci  chiar  prin  actul 
ei  de  întemeiere.  Şi  anume  iată  cum  s’au  petrecut 
lucrurile.  Trei  călugări,  dintre  cari  unul  Visarion 
era  din  părţile  Făgăraşului,  veniţi  dela  Atos  cu 
gândul  sa  întemeieze  o  mănăstire,  au  cumpărat  dela 
o  cadână  dela  Isaccea  o  tarla  [un  loc  de  câteva  ju- 
găre]  pe  care  au  pus  temelia  unei  modeste  case  de 
rugăciune,  făcută  din  chirpiciu  [nuele  tencuite].  Asta 
a  fost  pe  la  1835.  Mai  înainte,  însă,  au  trebuit  să 
obţină  încuviinţarea  dela  Paşa  din  Tulcea.  Iar  despre 
Visarion  se  spune  că  ar  fi  fost  până  la  Ţarigrad 
după  firman  împărătesc.  Apoi  călugării,  cari  se 
sporeau  mereu,  se  pun  pe  lucru  şi  în  scurt  timp 
înjghebează  o  mică  gospodărie  şi  chilii  de  locuit 
împrejurul  casei  de  rugăciuni. 

In  apropierea  mănăstirii  se  află  un  deluşor 
stâncos.  Aci  se  auzea  în  vechime,  cântând  din  când 
în  când  un  cocoş  sălbatec,  care  probabil  avea  cuibul 
prin  apropiere.  Pentru  motivul  acesta  deluşorul  a 
luat  numele  de  „dealul  Cocoşului",  iar  mănăstirea 
care  s’a  întemeiat  la  poalele  lui,  mănăstirea  „Cocoş". 

După  câţiva  ani,  înmulţindu-se  călugării,  se  simţi 
nevoia  unui  stareţ.  Prin  hotărârea  soborului  călu-- 

găresc,  Ieromonahul  Visarion,  este  încredinţat  cu 
conducerea  mănăstirii.  Acesta  fu  apoi,  prin  binecu¬ 
vântarea  arhiereului  grec  din  Tulcea,  înălţat  la  rangul 
de  Arhimandrit 

Prin  purtarea  înţeleaptă  şi  sârguinţa  desintere- 
sată  a  stareţului  Visarion,  mănăstirea  Cocoş  se  făcu 
cunoscută  în  împrejurimi,  atrăgând  mulţi  călugări, 
atât  din  cei  veniţi  dela  Sf.  Munte  cât  şi  din  cei  din 
Ţară.  Au  început,  apoi,  a  veni  şi  mireni  cu  dor  de 
mântuire  şi  trăire  întru  Hristos  aducând  cu  ei  şi  tot 
avutul  lor,  —  petrecându-şi  restul  zilelor  în  linişte 
şi  mângâiere  duhovnicească,  departe  de  zgomotul 
lumii  şi  de  plăcerile  veacului. 

Dela  1842  călugării  măresc  casa  lor  de  rugă¬ 
ciune.  Pe  la  1850  se  călugări  aici  târlaşui  Nicolae 
Ghişe  din  Poiana-Sibiului,  de  care  amintim  mai  sus, 
dându-şi  mănăstirii  toată  averea,  lui.  Din  banii  ace¬ 
stuia  sa  construit  o  biserică  mai  mare,  din  piatră, 
a  cărei  inscripţie  de  deasupra  uşei  dela  intrare, 
sună  astfel:  „Această  sfântă  şi  duranezeească  bi¬ 
serică  s’a  zidit  în  anii  dela  Cristos  1853  pe  timpul 
stărejiei  P.  C.  Arhimandrit  Visarion,  începătorul 
acestui  sfânt  locaş ;  dar  cu  cheltuiala  Domniei  Sale 
Dlui  Hagi-Nicolae-Ghişe-Poenarul“. 

lată  deci,  că  un  mocan  ardelean,  care  posedă 
•o  avere  însemnată,  a  intrat  în  tagma  călugărească, 
fiind  bucuros  că  se  poate  zidi  din  banii  lui  o  bi¬ 
serică.  Dar  Nicolae  Ghişe  Poenarul,  na  fost  cel 
dintâi  mocan  ardelean  la  această  mănăstire,  şi  cu 
atât  mai  puţin  cel  din  urmă.  Un  călugăr  anume  Ni- 
chifor  Mosora,  de  loc  din  Săliştea  Sibiului,  care  s’a 
călugărit  acum  50  de  ani,  spune  că  pe  atunci  erau 
la  Cocoşul  numai  dela  el  din  sat  ca  la  20  de  că¬ 
lugări,  şi  cari  toţi  au  fost  mai  înainte  ca  şi  el,  cio¬ 
bani  ori  târlaşi  cu  oi.  Afară  de  aceşti  Sălişteni,  au 
mai  fost  călugări  aici,  din  Sibiel,  Săcel,  Rod  [jud. 
Sibiu]  şi  din  Pian  [jud.  Alba].  Toţi  au  intrat  la  mă¬ 
năstire  dându-şi  oile,  caii  şi  banii  ce-i  aveau. 

Iată  de  ce  spuneam  că  mănăstirea  Cocoş,  atât 
jirin  întemeierea  ei  cât  şi  prin  faptul  că  timp  în- 

delungat  majoritatea  călugărilor  ei  se  recrutau 
dintre  ciobanii  ardeleni,  cari-şi  păşteau  turmele  în 
Dobrogea  şi  sudul  Basarabiei,  e  o  ctitorie  arde¬ 
leană  din  Dobrogea. 

Aceşti  mocani,  cari  la  un  moment  de  criză  su¬ 
fletească,  îşi  luau  turmele  de  oi  şi  hergheliile  de 
cai  dela  urmă  şi  nu  se  opreau  până  la  mănăstire, 
făceau  acest  pas  fără  multe  ezitări  şi  frământări 
interne.  Pentru  ei  nu  se  făcea  o  trecere  bruscă  dela 
viaţa  de  păstor  la  cea  de  călugăr.  Doar  un  cioban 
e  un  călugăr  în  felul  său.  E  un  călugăr  care  a  în¬ 
văţat  să  citească  arătându-i  altul  potcoavele  drilice 
cu  vârful  ciomagului  de  corn  pe  omătul  iernii,  şi 
care-şi  poartă  Psaltirea  şi  Acaftistul  soios  în  de¬ 
sagii  de  pe  măgar. 

Şi  e  interesant  de  ştiut  că  mocanii  aceştia  cari 
se  călugăreau  la  Cocoşul,  erau  cei  mai  mulţi  bur¬ 
laci  trecuţi.  Burlac  a  fost  ctitorul  Nicolae  Ghişe,  şi 
burlaci  au  fost  şi  doi  călugări  ardeleni  cari  mai 
vieţuiesc  azi  la  Cocoşul. 

Viaţa  de  cioban  ardelean,  trăită  din  copilărie 
prin  câmpiile  Dunării  şi  ale  Dobrogei,  îl  îndepăr¬ 
tează  pe  om  de  restul  lumii,  cu  care  vine  în  contact 
rar  şi  incidental,  şi-l  face  refractar  oricărei  alte 
forme  de  viaţă.  Viaţa  de  dincolo  de  singurătatea 
lui  de  cioban,  îi  e  străină  şi  aproape  duşmană, 
pentrucă  scapă  înţelegerii  sale  de  schimnic  înăscut. 

Dupăce  şi-a  trecut  tinereţea  departe  de  viaţa 
care  se  cerea  trăită,  pentru  burlacul  netuns,  cu 
barbă  şi  neprimenit  cu  lunile,  gândul  mănăstire!,  al 
liniştei  şi  ai  singurătăţii  organizate,  devine  ademe¬ 
nitor.  Pentru  un  astfel  de  om  trăit  în  pustie,  cu  chip 
barbar  şi  cu  aspiraţii  simple,  mănăstirea  apare  ca 
un  fel  de  stână  mare  a  unui  târlaş  cuprins,  cu  baci, 
vătafi  şi  ciobani  mulţi.  A  fost  destul  să  se  călugă¬ 
rească  câţiva  mocani,  cunoscuţi,  a  fost  destul  să  se 
ştie  că  marele  târlaş  Nicolae  Ghişe  din  Poiana  s’a 
călugărit  şi  din  hanii  lui  „s’a  zidit  mănăstire",  ca 
vestea  să  meargă  din  târlă  în  târlă,  dând  multora 
de  gândit.  O  mănăstire  cu  mocani  din  Sălişte,  Po- 

îana.  Rod  etc.,  era  o  mare  ademenire  pentru  târ- 
laşii  şi  ciobanii  ardeleni,  pentru  cari  a  trecut  ju¬ 
mătate  din  viajă  fără  s’o  cunoască  mai  de  aproape. 

Satele  în  cari  s’au  născut  şi  unde  mai  aveau, 
poate,  părinţi  pe  cari  nu  i-au  mai  văzut  de  mult, 
şi  rude  pe  cari  nu  le  cunoşteau  de  loc,  erau  undeva 
în  Transilvania  îndepărtată  şi  străină.  Despre  viaţa 
de  dincolo,  de  care-i  lega  o  copilărie  scurtă,  au 
auzit  dela  alţii,  ca  din  cărţi.  Cu  timpul  a  amuţit  în 
ei  chiar  şi  chemarea  aceea  misterioasă  a  pămân¬ 
tului  natal,  transformându-se  într’o  tristeţe  melan¬ 
colică,  ce  se  arată  uneori  în  cântec  de  fluer,  când 
se  închid  ochii  ca  să  poată  veni  o  amintire  înde¬ 
părtată... 

Şi  după  o  iarnă  grea,  care  înjumătăţeşte  tur¬ 
mele,  cu  ce-a  mai  rămas,  din  oi  şi  din  cai  şi  cu  o 
uşoară  durere  în  suflet  pentru  viaţa  de  cioban  de 
care  se  desparte,  câte  un  stăpân,  câte  un  cioban, 
unul  dela  apus,  altul  dela  răsărit,  vin  ia  mănăstirea 
mocanilor  ardeleni  din  judeţul  Tulcea. 

Aşa  sau  întâmplat  lucrurile  în  jumătatea  a 
doua  a  veacului  trecut,  când  „Ţara  Turcească"  [Do- 
brogea]  a  înghiţit  mulţi  mocani  ardeleni,  pe  urma 
cărora  multe  mame  şi  surori  au  plâns  cu  vers  du¬ 
reros,  cum  numai  ele  ştiu  plânge... 

La  mănăstirea  Cocoş  au  fost  până  acum  patru 
stareţi  dintre  călugării  ardeleni.  Primul  stareţ  al 
mănăstirii  şi  întemeietorul  ei  Visarion,  a  stăreţit 
până  la  1860.  Acesta  i-a  dat  organizaţia  pe  care  o 
aveau  mănăstirile  din  Sf.  Munte  şi  România.  După 
moartea  lui  soborul  a  ales  stareţ  pe  Arhimandritul 
Daniil,  de  origine  tot  român  ardelean,  care  a  stă¬ 
reţit  până  la  1884  şi  a  fost  ucenic  al  lui  Visarion. 
In  timpul  lui  mănăstirea  şi-a  adăogat  o  clopotniţă 
înaltă  de  30  m.  La  zidirea  ei  au  fost  întrebuinţate 
şi  lespezi  aduse  dela  ruinele  cetăţii  Troismis  [Igliţa], 
30  km.  depărtare. 

Apoi  au  fost  doi  stareţi  dintre  mocanii  arde¬ 
leni  călugăriţi  aici,  cari  şi  acum  mai  purtau,  pe  sub 
anteriu,  cioareci  de  lână  aibă  şi  cămaşe  de  bumbac 

alb  cu  fire  roşii.  Anume  arhimandritul  Nicandru 
Boia.  de  loc  din  Săliştea-Sibiuiui,  a  fost  al  IlI-lea 
stareţ  al  mănăstirii  Cocoş  şi  a  stăreţit  dela  1884 — 1887. 
Et  a  fost  un  om  bun,  dar  puţin  activ,  dupăcum  spun 
ceice  l-au  cunoscut. 

Insă  Ieromonahul  Acahie  Goşea,  consătean  cu 
Nicandru,  al  V-lea  stareţ,  a  fost  un  om  înţelept  şi 
cu  tact,  drept  şi  cinstit  faţă  de  toţi,  siîindu-se  a  ri¬ 
dica  mănăstirea  din  prăpastia  în  care  o  aruncase 
predecesorul  său  întru  stăreţie,  anume  stareţul  Cor¬ 
nelie  Săbăreanu. 

Astăzi  din  cei  peste  40  de  călugări  dela  mă¬ 
năstirea  Cocoş,  numai  doi  sunt  dintre  mocanii  ar¬ 
deleni.  Unul  dintre  aceştia,  Nichifor  Mosora  din 
Sălişte,  în  vârstă  de  peste  70  de  ani,  a  rămas  să-şi 
poarte  bătrâneţele  unei  călugării  de  peste  50  de 
ani,  fiind  lipsit  de  lumina  ochilor  încă  de  acum  10 
ani.  S’a  îngrijit  însă,  de  pe  când  se  bucura  de  pri¬ 
virea  lumii,  ca  să  înveţe  de  rost  întreagă  Psaltirea 
şi  toate  Acaftistele,  cari  acum  îi  sunt  mângâiere  şi 
tovarăşi  nedespărţiţi  în  lumea  lui  de  beznă.  Când 
îl  chiamă  toaca  de  lemn  şi  armoniile  divine  ale  clo¬ 
potelor  la  ciasurile  de  rugăciune,  părintele  Nichifor 
Orbul,  cum  îi  zic  ceialalţi  călugări,  nu  întârzie  să-şi 
părăsească  chilia  întunecoasă  ca  lumea  pe  care-o 
poartă  cu  el.  Şi  îl  vezi,  arătare  din  altă  lume,  di- 
buindu-şi  potecul  bisericii. 

Te  impresionează  mult  umbra  aceasta  cu  barbă 
albă  de  Moş  Crăciun,  care  se  uită  la  tine  şi  nu  te 
vede,  care  ne  mai  aparţinând  acestei  lumi,  pentrucă 
na  mai  văzut-o  de  mult,  continuă,  totuşi,  să  trăiască 
rugându-se.  Rugăciunea  continuă  şi  nestingheritâ 
de  privirea  lumii,  —  aceasta  e  legătura  dublă,  care-1 
leagă  pe  părintele  Nichifor  de  lumea  în  care  tră¬ 
ieşte  fără  s’o  vadă  şi  de  Dumnezeu,  care  în  bezna 
lui,  desigur  i  se  arată  luminos  şi  atotputernic.  Ru¬ 
găciunea  e  respiraţia  şi  privirea  lui.  Dacă-1  întrebi, 
îţi  vorbeşte  cu  un  accent  misterios,  dar  hotărât,  ca 
dintr’un  mormânt,  despre  o  vreme  când,  parcă  oa¬ 
menii  erau  mai  buni,  cu  năcazuri  mai  puţine... 

Mănăstirea  Cocoş,  prin  rolul  ei  naţional  şi  cre¬ 
ştin  ortodox,  pe  care  l-a  avut  în  Dobrogea  în  trecut 
şi  prin  starea  ei  înfloritoare  de  azi,  rivalizează  cu 
multe  mănăstiri  din  ţară. 

M’am  simţit  dator  să  dau  aceste  informaţii  su¬ 
mare  ‘  despre  mănăstirea  Cocoş,  pentrucă  sunt  pu¬ 
ţini  cari  ştiu  despre  existenţa  ei,  şi  sunt  şi  mai  pu¬ 
ţini  cari  ştiu  că  ea  e  o  ctitorie  a  mocanilor  arde¬ 
leni  în  Dobrogea.  nicolae  vonica. 


(9^ 


‘  Dalele  istorice  le-am  luat  din  „Monastirile  Dobrogene"  de  Arhi¬ 
mandritul  Roman  Sorescu.  Bucureşti.  Tipografia  D.  C.  lonescu.  19H. 

MODERNĂ. 

(Urmare). 

In  10  Februarie  1925  Concordatul  fu  semnat. 
El  prevede  lucrurile  obicinuite ;  libertatea  deplină  a 
Bisericii  catolice,  comunicarea  liberă  şi  nemijlocită  a 
papei  cu  clerul  şi  cu  credincioşii  catolici,  precum  şi  a 
episcopilor  cu  credincioşii  lor,  scutul  Statului  pentru 
administrarea  cultului  şi  ajutorul  lui  dat  autorităţii  bi¬ 
sericeşti  împotriva  recalcitranţilor,  dispensa  preoţilor 
de  serviciul  militar,  alegerea  episcopilor  de  Papa 
cu  dreptul  preşedintelui  Republicei  de  a  face  obiecţii 
de  natură  politică,  jurământul  episcopilor  în  faţa 
preşedintelui,  instrucţia  religioasă  obligatoare  în 
toate  şcoalele  publice  cu  excepţia  universităţii  [auto¬ 
ritatea  bisericească  supraveghează  acest  învăţământ 
şi  dă  sau  ia  împuternicirea  persoanelor  cari  îl  predau; 
tot  aşa  la  Facultăţile  teologice  de  Stat],  impozitele 
obligatoare  pentru  toate  bunurile  afară  de  clădirile 
destinate  serviciului  divin,  de  seminarii  şi  de  mă¬ 
năstiri.  Toate  persoanele  juridice  cu  caracter  bi¬ 
sericesc  sau  congreganist  au  drept  să  câştige  şi 
administreze  bunurile  mobiliare  şi  imobiliare.  Recu¬ 
noscute  sunt  dintre  aceste  persoane  cele  cari  urmă¬ 
resc  scopuri  spirituale  în  strânsă  legătură  cu  viaţa 
Poloniei,  celelalte  se  bucură  numai  de  drepturile  civile 
ale  străinilor.  Chestiunea  bunurilor  bisericeşti  secve- 
strate  odinioară  de  Rusia,  Prusia  sau  Austria,  ce  se 
află  acum  în  posesiunea  Statului  se  va  regula  printr’o 
convenţie  ulterioară.  Dotaţiunile  date  de  Statele 
amintite  vor  fi  date  şi  de  Polonia.  In  cadrul  apli¬ 
cării  reformei  agrare  Polonia  poate  expropria  dela 
parohii  pământul  arabil  ce  trece  de  15 — 30  hectare 
[după  calitatea  pământului  şi  nevoile  parohiei],  iar 

dela  capitule,  episcopii  şi  seminalii,  ce  trece  peste 
180  hectare. 

In  Concordat  se  fixează  şi  împărţirea  biseri¬ 
cească  a  ţării  în  5  provincii  de  rit  latin,  una  de  rit 
grec  şi  o  arhiepiscopie  de  rit  armean  în  Lemberg. 

Cele  de  rit  latin  sunt: 

1.  Arhiepiscopia  Gnesen-Posen,  episcopia  Wloc- 
lawek. 

2.  Arhiepiscopia  Varşoviei,  episcopiile  Plock, 
Sandowiercz,  Lublin,  Poltlachien,  Lodz. 

3.  Arhiepiscopia  Wiina,  episcopiile  Lomza  şi 
Pinsk. 

4.  Arhiepiscopia  Lemberg,  episcopiile  Przemysl, 
Luck. 

5.  Arhiepiscopia  Cracovia,  episcopiile  Tarnow, 
Kielce,  Czenstochau,  Schlesien. 

Cea  de  rit  grec-rutean; 

1.  Arhiepiscopia  Lemberg,  episcopiile  Przemysl, 
Stanislau.  La  cererea  papei  ca  statul  polon  să  re¬ 
învie  mai  multe  din  episcopiile  de  rit  greco-rutean, 
pe  fostul  teritor  rusesc,  guvernul  a  răspuns  că  aceasta 
ar  periclita  viaţa  statului.' 

§  7.  In  Litvania. 

După  retragerea  Germanilor  în  toamna  anului 
1918,  o  parte  din  Litvania  fu  ocupată  de  Poloni.  In 
năzuinţa  lor  după  deplină  independenţă,  Litvanii 
cerură  sprijin  şi  dela  papa.  Guvernul  trimise  în  17 
Septemvrie  1919  pe  prelatul  Narjanskas  la  Vatican  ca 
să  revendice  independenţa  Litvaniei  faţă  de  Polonia 
şi  pe  teren  bisericesc.  Astfel  papa  declară  Litvania 
provincie  bisericească  a  parte,  trimiţând  un  delegat 
apostolic  special  pentru  ea,  în  1  Aprilie  1922.  Până 
atunci  nunţiul  din  Polonia  era  şi  pentru  Litvania. 

In  7  Octomvrie  1920  Polonia  şi  Litvania  con- 
veniră  prin  tratatul  dela  Suwalki  să  soluţioneze  pe 

‘  Vezi  Lama  op.  c.  261 — 276,  unde  e  şi  textul  Concordatului. 

cale  pacinică  orice  problemă  ce  se  desbate  între  ei. 
A  doua  zi  însă  Polonii  ocupară  Vilna  şi  după  multe 
tergiversări  conferinţa  diplomatică  o  lăsă  în  15 
Martie  1923  Polonilor.  Litvanii  protestară  în  diferite 
rânduri  şi  când  la  finea  anului  1924  aflară  de  dispo¬ 
ziţia  Concordatului  polonez  de-a  îngloba  Vilna  în 
unitatea  bisericească  polonă,  trimiseră  o  delegaţie 
la  Vatican,  cerând  ca  Vilna  să  depindă  imediat  de 
papa,  sau  s  o  lase  la  provincia  bisericească  rusească 
a  Mohilevului.  Papa  respinse  cererea  sub  cuvânt 
că  el  nu  poate  lua  atitudini  împotriva  statutului  po¬ 
litic  al  ţărilor. 

Când  în  10  Februarie  1925  se  publică  Concor¬ 
datul  polonez,  în  Litvania  se  ajunseră  la  manifestaţii 
de  stradă  împotriva  delegatului  apostolic  Zecchini, 
care  fu  onorat  şi  cu  câteva  ouă  clocite.  însărcinatul 
de  afaceri  la  Vatican,  Macevius,  prezentă  papei 
un  protest  energic  şi  apoi  fu  revocat.  Protestele 
menţionau  mai  ales  dispoziţiile  Concordatului,  cari 
prevedeau  că  limba  predicii  şi  a  instrucţiei  reli¬ 
gioase  şi  în  general  a  Bisericii  va  fi  cea  hotărâtă 
de  conferenţa  episcopească,  neţinându-se  seamă  de 
limba  maternă  a  populaţiei  din  teritorul  Vilnei,  care 
e  în  marea  majoritate  litvană  şi  ucrainiană. 

In  Iunie  trebui  să  plece  şi  Zecchini  nemai  per- 
miţându-i-se  reîntoarcerea  în  ţară  dela  Riga  unde 
fusese  să  ducă  arhiepiscopului  Springowicz  pallium. 

Relaţiile  însă  nu  fură  rupte,  numai  persoanele 
schimbate.  Puţin  după  acea  atmosfera  se  mai  calmă. 
In  toamnă,  remaniindu-se  cabinetul,  portofoliul  exter¬ 
nelor  îl  luă  preotul  credincios  Vaticanului,  Miecys 
Reinys.  Politica  de  împrietinire  cu  papa  fu  reluată. ‘ 
In  27  Septemvrie  1927  guvernul  lui  Woldemaras 
semnă  chiar  un  Concordat,  o  ediţie  mult  refăcută, 
în  avantajul  Scaunului  papal,  a  Concordatului  polonez. 
Este  Concordatul  cel  mai  desavantajos  pentru  Stat 
şi  cel  mai  avantajos  pentru  papa,  din  câte  sau  în¬ 
cheiat  după  răsboiu. 

'  V.  Lama  op.  c.  “liO— 42i 

Clerul  este  autorizat  să  ţină  registre  de  naştere» 
de  botez,  de  căsătorie  şi  de  deces,  cari  au  valoare 
faţă  de  Stat.  Dispoziţia  aceasta  nu  exclude  o  stare 
civilă  pentru  necatolici  şi  nu  obligă  pe  catolici  să  nu 
recurgă  la  ofiţerul  stării  civile.  Ea  recunoaşte  niraiai 
efectele  civile  ale  căsătoriei  religioase. 

In  chestiunea  învăţământului,  toate  şcoalele  ce 
depind  de  autoritatea  bisericească  şi  se  conformă 
programului  ministerului  instrucţiunii  publice,  sunt 
asimilate,  ce  priveşte  diploma,  şcoalelor  Statului. 
Aceasta  n’o  prevede  Concordatul  polonez.  Apoi,  în 
toate  şcoalele  publice  sau  subvenţionate  de  Stat 
[deci  inclusiv  Şcoalele  superioare,  ceeace  exclude 
Concordatul  polonez],  religia  e  obligatoare,  iar  per¬ 
soanele  însărcinate  cu  predarea  ei  nu  mai  sunt  alese 
de  autoritatea  şcolară  dintre  cele  recunoscute  apte 
de  autoritatea  bisericească,  cum  se  prevede  în  Con¬ 
cordatul  polonez,  ci  sunt  alese  direct  de  autoritatea 
bisericească.  Biserica  poate  împreună  cu  Statul 
veghea  în  general  asupra  educaţiei  ce  se  dă  copiilor 
în  şcoli.  Congregraţiunile  şi  ordinele  religioase  se 
pot  cu  plin  drept  stabili  în  Litvania  când  formează  o 
provincie  în  cadrul  ţării;  altfel,  celor  cari  au  deja. 
anumite  instituţii  în  ţară,  aceste  instituţii  le  vor  fi 
recunoscute,  dar  alte  nu  pot  înfiinţa  decât  cu  con¬ 
simţământul  papei.  Dispoziţia  pentru  exproprierea 
prin  reforma  agrară  nu  se  află  în  Concordatul  litvan. 
Ca  şi  Concordatul  polonez,  aşa  şi  cel  litvan,  pre¬ 
vede  tot  în  ari  9:  „nici  o  parte  a  Republicii  litvane 
nu  va  depinde  de  un  episcop  al  cărui  scaun  s’ar 
găsi  afară  de  frontierele  Statului  litvan".  ‘ 

Se  observă  că  acest  Concordat  e  numai  un 
produs  al  grijii  de-a  asigura  Litvaniei  din  orice  parte 
deplina  independenţă,  deoarece  o  parte  din  catolicii 
litvani  depindeau  de  arhiepiscopia  Vilnei  din  Polonia. 
In  Concordat  se  confirmă  şi  împărţirea  bisericească 
din  „Bula  Lithuanorum  gente",  dată  de  papa  în  Aprilie 

‘  L'Eur.  Nouv.  Nr.  520  din  23  Ian.  1928  „Les  Concopdais  litvanien  et 
letton  p.  117-118,  122—123. 

1926,  prin  care  se  ridică  episcopia  din  Kovno  la 
arhiepiscopie  şi  se  constitue  pe  lângă  ea  sufragene 
şi  una  germană  exemptă  pentru  Germanii  din  ţinutul 
Memel.’ 

Umilirea  prin  Concordat  n’afost  de-ajuns.  Ierarhia 
catolică,  instigată  de  papa  s’a  dedat  şi  aici  la  politică, 
luând  poziţie  ostilă  faţă  de  guvernul  lui  Smetona, 
care  a  urmat  lui  Woldemaras,  prin  presa  catolică 
şi  prin  reprezentanţii  clerici  din  Parlament.  Statul 
a  reacţionat  treptat,  suspendând  salariile  episcopeşti, 
disolvând  un  mare  număr  de  asociaţii  catolice,  are¬ 
stând  pe  unii  fruntaşi  de-ai  lor  ce  instigau  împotriva 
guvernului,  statificând  mai  multe  şcoli  private  catolice, 
restrângând  drepturile  Facultăţii  catolice  din  Kovno 
şi  ale  Acţiunii  catolice,  instituind  cenzura  pentru 
presa  catolică,  şi  în  fine  rupând  relaţiile  cu  Vati¬ 
canul.^ 

In  6  Iunie  1931  nunţiul  Bartoloni  a  fost  exilat. 

Din  populaţia  litvană  2  milioane  sunt  catolici  şi 
60  mii  luterani.* 


§  8.  In  Lettonia. 

Dacă  Litvania  cu  populaţia  în  majoritate  catolică 
e  nevoită  să  satisfacă  în  mai  mare  măsură  pre¬ 
tenţiile  Scaunului  papal,  îu  Lettonia  cele  trei  sferturi 
de  populaţie  necatolică  (populaţia  totală:  1.800.000, 
din  care  catolici  438.016]  constitue  un  garant  serios 
că  Statul  nu-şi  va  lăsa  suveranitatea  ştirbită. 

încă  din  1918,  sub  ocupaţia  germană,  papa  re¬ 
stabili  episcopia  de  Riga,  ocupându-o  cu  O’Rourke,  un 
polon  de  origine  irlandeză.  Guvernul  exprimându-şi 
însă  dorinţa  ca  toţi  catolicii  din  ţară  să  se  constitue 
întro  provincie  bisericească,  independentă  de  epis- 
copi  din  teritor  străin,  şi  sub  un  şef  ierarhic  letton, 
O’Rourke  se  retrase  şi  guvernul  trimise  pe  preotul 

'  Chr.  W.  Nr.  10  din  27  Maiu  1926,  col.  513. 

’  Dr.  I.  Mateiu,  Prăbuşirea  unui  concordat  în  „Telegraful  Român" 
Nr.  21  din  U  Martie  1931. 

»  Chr.  W.  Nr.  14  din  Iunie  1931. 

profesor  Ratzan  la  Roma  pentru  a  purta  tratativele 
în  sensul  acesta.  Aceste  tratative  tindeau  spre  un 
Concordat,  asupra  căruia  încă  din  Iunie  1920  ambele 
părţi  erau  de  acord.  Tot  în  Iunie  1920  Antonie 
Springowicz  fu  numit  de  papa  episcop  la  Riga,  căreia 
îi  fură  subordonate  şi  teritoriile  iettone,  dependente 
înainte  de  dieceza  Kowno. 

In  Decemvrie  1921  papa  numi  pe  amintitul 
Zecchîni  delegat  apostolic  şi  pentru  Lettonia. 

In  30  Maiu  1922  Concordatul  fu  semnat,  iar  în 
3  Noemvrie  1923  ratificat.  ‘ 

Prin  Concordat  Bisericei  catolice  i  se  recunoaşte 
„personalitatea  juridică  cu  toate  drepturile  pe  cari 
codul  civil  al  Lettoniei  le  recunoaşte  celorlalte  per¬ 
soane  civile".  Alegerea  arhiepiscopului  din  Riga 
se  face  de  papa,  guvernul  făcând  obiecţiunile  de  ordin 
politic.  Statul  se  obligă  să  dea  în  Riga  o  catedrală 
pentru  serviciul  divin  catolic  şi  un  imobil  ca  locuinţă 
pentru  arhiepiscop  şi  capitul.  Feţele  bisericeşti  în¬ 
cepând  dela  subdiacon  sunt  dispensate  de  serviciul 
militar,  de  datoria  de-a  fi  juraţi  şi  de  alte  îndatoriri 
incompatibile  cu  demnitatea  lor.  Biserica  îşi  poate 
fonda  şcoale  confesionale,  respectând  legile  privi¬ 
toare  la  şcoalele  particulare.  Pentru  pregătirea  cle¬ 
rului  se  va  înfiinţa  un  seminar  în  Riga.  Asociaţiile 
catolice  vor  avea  acelaş  drept  ca  celelalte  asociaţii 
recunoscute  de  Stat.  Statul  nu  va  împedeca  acti¬ 
vitatea  lor,  supraveghiată  de  arhiepiscopul  din  Riga. 
Averile  şi  persoanele  bisericeşti  sunt  supuse  la 
impozite,  afară  de  edificiile  de  cult,  de  seminarii,  de 
casele  episcopale  şi  parohiale.  Durata  Concordatului 
e  de  3  ani  dela  încheiere,  după  care  timp  se  înoeşte 
tacit  din  an  în  an,  sau  se  denunţă  cu  6  luni  înainte.^ 
Printr’o  declaraţie  specială  guvernul  se  învoia  să 
acorde  arhiepiscopului,  eventualilor  episcop!  lunu 
sau  doi]  şi  membrilor  capitulului  un  venit  potrivit 
cu  rangul  lor.^ 


V.  Lama  op.  c.  403-405. 

Textul  ebenda  pag,  403  —  408  şi  L’Eur.  Nouv.  Nr,  cit  p.  125—126. 


*  Ebenda, 

§  9.  In  Cehoslovacia. 

Naşterea  Statului  cehoslovac  a  coincis  cu  o  pu¬ 
ternică  mişcare  de  separaţie  de  Vatican.  Nemul¬ 
ţumirea  cu  Roma,  ce  agită  toată  istoria  Cehilor, 
izbucneşte  acum  când  nu  mai  există  vechile  tiranii 
cari  s’o  sugrume.'  Toţi  ctitorii  şi  conducătorii  tână¬ 
rului  Stat,  Masaryk,  Kramar,  Hiavacek,  Benes  sunt 
duşmani  hotărâţi  ai  catolicismului.  Noul  ministru  al 
Instrucţiei  Habrman  dispuse  îndată  reprimarea  exer- 
ciţiilor  religioase  în  şcoală;  principele  episcop  de 
Fraga,  contele  Huyu,  fu  silit  să  părăsească  Fraga, 
episcopii  ceilalţi  nu  mai  erau  ascultaţi.  O  mare  parte 
din  cler  se  constitui  în  „Asociaţia  preoţilor  refor¬ 
mişti"  [Jednota],  cerând  importante  reforme  biseri¬ 
ceşti,  ca  suprimarea  celibatului,  declararea  limbii 
cehe  ca  limbă  bisericească  şi  transformarea  Bise- 
ricei  catolice  într’o  Biserică  naţională,  reabilitarea 
eroului  naţional  Hus.  Acestea  la  adunarea  din  25 
Ian.  1919.  Reacţiunea  era  susţinută  mai  mult  de 
clerul  german  şi  de  episcopii,  tot  germani,  pe  cari 
preoţii  reformişti  îi  voiau  înlocuiţi  cu  cehi.  Delegaţia 
trimisă  de  Jednota  la  Roma  se  întoarse  cu  mânile 
goale ;  li  se  promise  doar  că  episcopii  germani  din. 
Cehia  şi  cei  unguri  din  Slovacia  vor  fi  înlocuiţi  cu 
conaţionali;  deasemenea  că  li  s’ar  putea  împlini  do¬ 
rinţa  de-a  avea  un  patriarh  în  Fraga.  Toate  refor¬ 
mele  fură  însă  respinse. 

Intre  timp  guvernul  purcese  la  exproprierea 
mai  multor  mănăstiri  şi  se  luă  dreptul  de  publici¬ 
tate  şcoalelor  medii  private  ale  catolicilor. 

(Va  urma]  Dr.  D.  STĂNILOAE. 


^  Miroslav  Nowak,  Die  Tschecho-slowakische  Nationalkirche  în  Chr. 
W.  Nr  2  din  18  Ian.  1930. 

Latinul  are  o  maximă :  verb  a  movent.  înţelesul 
ei  nu  poate  fi  altul,  decât  exprimarea  adevărului, 
că  curentele  şi  mişcările  sociale  aproape  totdeauna 
prin  cuvântul  iniţiatorilor  lor  se  pun  ia  cale.  Poate 
produce  mişcări  în  popor  şi  un  literat,  adecă  o  per¬ 
soană  ce  desvoaltă  idei,  dar  ca  ideile  sale  să  poată 
prinde  teren  şi  să  răscolească  sufletele  se  cere, 
ca  ele  să  fie  propoveduite  cu  graiul  viu,  pentrucă 
graiul  viu  răscoleşte  sufletele  şi  le  împinge  înainte 
spre  muncă.  Scrierile  au  menirea  a  îmbogăţi  mai 
mult  mintea,  vorbele  însă  îmbogăţesc  mintea,  dar 
în  acelaş  timp  pun  în  mişcare  şi  inima,  adecă  sen¬ 
timentele,  ce  singure  mişcă  pe  om  şi-l  determină  la 
fapte.  înţelegem  deci  de  ce  marii  reformatori  ai 
omenimei  şi-au  introdus  reformele  prin  graiul  viu, 
nu  cu  ajutorul  operelor  literare.  Mântuitorul  Hristos 
n’a  scris  nici  o  carte,  şi  totuş  învăţătura  sa  religi¬ 
oasă  şi  morală  de  două  mii  ani  stă  în  fruntea  ci¬ 
vilizaţiei  omeneşti. 

Premit  aceste  consideraţiuni,  ca  să  se  înţeleagă 
ce  rost  mare  are  predica  atunci  când  e  vorba  să 
reformăm  pe  credincioşi  cu  ajutorul  ei. 

Aceste  consideraţiuni  le  are  în  vedere  şi  Pă¬ 
rintele  Arhimandrit  Scriban,  când  în  numerii  mai 
noui  ai  preţuitei  „Reviste  Teologice"  deschide  dis- 
cuţiune  asupra  omileticei  române. 

Ca  unul  care  de  ani  îndelungaţi  muncesc  în 
ogorul  practic  al  omileticei,  adecă  al  predicărei  cu¬ 
vântului  divin  în  popor,  am  şi  eu  părerile  mele 
fixate  ce  răspund  la  întrebările;  ce  şi  cum  să  pre¬ 
dicăm.  De  aceea  îmi  iau  voie  a  le  face  cunos¬ 
cute  şi  aci,  ca  să  nu  se  poată  zice  că  Părintele 

Arhimandrit  osteneşte  înzadar,  adresându-şi  cuvin¬ 
tele  urechilor  surde  ale  preoţilor,  cari  nu  se  însufle¬ 
ţesc  în  faţa  descoperirilor  foarte  preţioase  ale  I.  P. 
C  Sale. 

Părerile  mele  nu  sunt  nouă,  căci  se  cuprind  într’o 
scriere  a  mea  de  mai  de  dinainte.'  Le  reproduc 
aci  numai  ca  să  fie  un  adaos  la  descoperirile  ce 
le  face  Părintele  Arhimandrit  Scriban  în  articlii 
săi  de  omiletică  ce  apar  în  preţuita  „Revistă  Teo¬ 
logică". 

Observ  şi  aci,  cum  am  observat  şi  în  opul  che¬ 
stionat,  că  pe  mine  de  astădată  nu  forma  predicilor 
mă  preocupă.  Am  şi  eu  două  opuri  de  omilii  pu¬ 
blicate  până  acum,  dar  când  le  iau  în  mână  şi  încep 
a  răsfoi  prin  ele.  deşi  ideile  conducătoare  totdeauna 
le  aprob  şi  consimt  cu  ele,  totuşi  predicile  mi  se  par 
sub  alt  şi  alt  aspect  de  câteori  le  citesc.  Uneori 
mă  cuprinde  un  fel  de  sentiment  desgustător  de  ce 
am  scris,  cum  am  scris,  predicile.  Le  aflu  eu,  au¬ 
torul  lor,  slabe  şi  fără  înţeles?  Nici  de  cum.  înţe¬ 
lesul  e  real  şi  după  mine,  foarte  la  loc.  Se  con¬ 
stată  prin  cetitui  ulterior  de  mai  târziu  altă  lacună : 
nu  mai  corespund  momentului  în  care  le  citesc.  Cu 
predicile  suntem  ca  şi  cu  moda  de  îmbrăcăminte 
sau  de  idei.  Astăzi  ni  se  pare  ceva  foarte  mo¬ 
dern  şi  ne  place  a-i  întrebuinţa  forma.  Mâne  însă 
gustul  se  schimbă.  Şi  ce  este  potrivit  pentru  mine 
azi,  potrivit  şi  şi  iubit,  mâne  nu  mai  are  acea  in- 
fluinţă  asupra  mea. 

Ce  vreau  să  spun,  făcând  aluzie  la  modă  ? 
Vreau  a  statori  regida,  că  predici  bune  sunt  cele 
ce  corespund  foarte  bine  momentului  în  care 
ele  se  rostesc  şi  îmbracă  haina,  momentului  po¬ 
trivită.  Predicatorul  totdeauna  trebue  să  cunoască 
bine  sufletul  ascultătorilor  săi  şi  să  ştie  unde  şi 
ce  hrană  lipseşte  şi  unde  şi  cu  ce  idee  trebue  să 

'  A  se  ceti  cele  scrise  de  mine  în  opul  „Memoriile  unui  duhovnic" 
apărut  în  editura  preoţilor  din  protopopiatul  Lupşa,  Cluj.  în  anul  1923, 
paginile  172 — 177.  Se  află  la  Librăria  Arhidiecezană  şi  alte  librării 
din  ţară. 

le  stea  înainte.  Predicând  cuiva  asupra  stricăciunei 
ce  o  cauzează  belşugul  în  podoabe  şi  mâncări,  şi 
el  poate  cade  de  pe  picioare  din  cauza  foamei  şi  a 
frigului,  atât  face  cât  a  arunca  mazăre  pe  părete  şi 
a  aştepta  să  se  lipească  de  părete.  In  cazul  acesta 
se  poate  vorbi  cât  de  frumos  şi  convingător,  totuş 
sufletele  nu  se  mişcă.  Mai  curând  se  naşte  resens 
în  suflete,  decât  să  fim  ascultaţi  şi  urmaţi.  Voiu  fi 
urmat  de  enoriaşi  numai  când  prin  predicile  mele 
pot  netezi  cărările  pe  cari  şi  ei  vreau  să  umble  şi 
din  anumite  cauze  nu  pot  străbate  acele  cărări. 

De  ce  accentuez  acest  postulat,  care  pentru  unii 
se  arată  a  fi  foarte  secundar?  Iată  de  ce! 

Predicatorii  noştri  de  regulă  caută  modele  de 
predicatori  şi  predici  bune.  Când  aud  că  cutare  pre¬ 
dicator  cu  ajutorul  predicilor  sale  a  făcut  minuni, 
obţinând  reale  succese  pastorale,  numai  decât  caută 
a-i  ceti  şi  imita  predicile.  Predicatorii  caută  modele, 
şi  uită  că  în  satul  lor  se  află  modelele  şi  obştea 
lor  proprie  le  spune  că  ce  au  să  predice  şi  cum 
să  păstorească  poporul;  numai  cât  se  cade  să-l  cu¬ 
noască  şi  să  aibă  tactul  cuvenit  a-i  intra  în  suflet. 

Un  medic  totdeauna  îşi  ştie  încuraja  bolnavul 
ca  să-i  primească  leacurile  ce  i  le  prescrie,  deşi 
acelea  uneori  sunt  foarte  amare  şi  pline  de  ustu¬ 
rime.  Cum  vine  încurajarea?  Vine  aşa  că  medicii 
adevăraţi  nu  prescriu  nimănui  nici  un  leac  înainte 
de  a  face  diagnoza  boalei  de  care  sufere  celce 
vrea  a  se  vindeca.  Oare  numai  preotul  predicator 
să  fie  medicul  duhovnicesc  care  nu  poate  intra  în 
sufletul  fiilor  sufleteşti,  fiindcă  nicicând  nu  se  poate 
adapta  sufletului  lor?  Să  ia  seama  bine  fiecare 
predicator  la  cuvintele  Ap.  Pa  vel,  care  a  zis:  Slobod 
fiind  la  toate,  tuturor  m’am  făcut  rob,  ca  pre  mai 
mulţi  să-i  doliândesc.  Făcutu-m’am  jidovilor  ca  un 
jidov  ca  pre  jidovi  să-i  dobândesc;  celor  de  sub 
lege  ca  un  supus  legii,  nefiind  eu  sub  lege,  ca  pre 
cei  de  sub  lege  să-i  dobândesc.  Celor  fără  de  lege 
ca  un  fără  de  lege  m’am  făcut  [nefiind  eu  fără  de 
lege  lui  Dumnezeu,  ci  întru  lege  lui  Hristos],  ca  să 

dobândesc  pre  cei  fără  de  lege.  Făcuhi-m’am  celor 
neputincioşi  ca  un  neputincios,  ca  pe  neputincioşi 
să-i  dobândesc.  Tuturor  toate  m’am  făcut  [I.  Cor. 
9.  19—22]. 

Scoaterea  în  relief  a  stărilor  sufleteşti  în  pre¬ 
dicile  ce  le  rostim  atât  e  de  esenţială,  încât  fără 
ea  gură  de  aur  să  aibă  cineva,  şi  totuşi  nici  o 
pătrundere  nu  are  în  sufletul  ascultătorilor,  pen- 
trucă  nu  le  răscoleşte  simţirile.  Şi  condiţia  de  că¬ 
petenie  la  predici  e  să  se  producă  prin  ele  sen¬ 
timent,  căruia  îi  urmează  apoi  voinţa.  Căci  se  ştie 
că  de  unde  voinţa  lipseşte,  nu  poate  fi  vorbă 
nici  de  fapte.  De  ce  nu  toate  predicile  au  influinţă 
asupra  auditorului?  Nu  au  influinţă  acele  predici 
ce  nu  răscolesc  sentimentele  şi  nu  cultivă  voinţa. 

In  faţa  acestui  adevăr,  iată  care  trebue  să  fie 
procedura  noastră  consultând  cărţile  de  predici 
streine.  împrumutăm  ideile  autorilor  şi  căutăm  să 
scoatem  la  iveală  felul  lor  de  a  răscoli  sentimen¬ 
tele.  Insă  haina  în  care  le  îmbrăcăm  totdeauna  să 
fie  a  noastră  şi  îmbrăcămintea  predicilor  noastre 
totdeauna  trebue  să  se  potrivească  celor  ce  ne 
ascultă. 

Vai  de  predicatorul  ce  memorizează  de  undeva 
o  predică  şi  o  rosteşte  publicului  cu  alte  nevoi, 
decât  ale  publicului  ce  a  ascultat  vorba  predicato¬ 
rului  original.  Judecata  îndată  i  se  face;  A  vorbit 
frumos,  dar  nu  ştim  ce  a  spus. 

Premiţind  acestea,  trec  la  părerile  ce  le  afir¬ 
masem  în  Memorii,  la  paginile  indicate  mai  sus. 

l.a  trei  întrebări  răspund  afirmaţiile  din  Me¬ 
morii  :  Ce  să  predicăm  ?  Cum  să  predicăm  ?  Şi  cum 
influinţăm  publicul  ?... 

Primei  întrebări  se  răspunde  aşa:  Ideea  fun¬ 
damentală  a  tuturor  predicilor  ce  am  rostit  se  poate 
reda  cu  cuvintele  Mântuitorului:  Fiţi  desăvârşiţi. 
Desăvârşire  se  cere  în  ale  credinţei  şi  moralei, 
desăvârşire  în  afaceri  culturale,  desăvârşire  în  con¬ 
tactul  social  cu  alţii,  desăvârşire  în  trebile  eco¬ 
nomice,  în  creşterea  copiilor,  cu  un  cuvânt  se  în- 


356 


REVISTA  TEOLOGICĂ 


deamnă  poporul  să  fie  popor  model,  ca  alţii  să 
poată  lua  pildă  bună  dela  el,  nu  lui  să  i  se  zică 
că  e  popor  netrebnic.  [Notez,  că  sub  desăvârşire 
se  înţelege  religiositatea  şi  ţinerea  la  principiile 
moralei  creştine,  cari  singure  ne  conduc  la  perfec¬ 
ţiunea  ce  se  numeşte  ideal  creştin].  Chestiile  se 
tratau  nu  odată,  ci  rând  pe  rând,  acomodându-mă 
totdeauna  realităţilor  ce  se  impun  prin  stările  fap¬ 
tice.  Predicând  necesitatea  ploilor,  când  potopurile 
stau  să  ne  înece,  nu  se  aduce  nici  o  mângăere. 
Arătând  însă  ploile  multe  ca  pe  un  fel  de  pedeapsă 
din  timpul  lui  Noe,  dăm  de  gândit  oricărui  din  as¬ 
cultători,  că  oare  nu  el  e  păcătosul  pentru  care  tre¬ 
buie  să  sufere  alţii,  cum  au  suferit  corăbierii  ce 
aveau  pe  lona  în  corabia  lor.  Celce  astfel  gân¬ 
deşte  după  o  predică,  face  cel  dintâi  pas  spre  în¬ 
dreptare.  Ideea  de  a  pune  degetul  pe  rană,  nu  spre 
a  o  mări,  ci  spre  a  o  învăli  în  alifie,  ca  să  poată 
fi  vindecată,  a  fost  ideea  mea  conducătoare  în  toate 
predicile.  Nu  predic  nici  când  fără  trebuinţă  simţită 
ce  ţinteşte  îndreptarea  unor  rele  pipăibile.  (Numai 
candidaţii  la  deputăţie  vin  prin  comune  şi  necunos- 
când  trebuinţele  reale  ale  populaţiei,  se  avântă  la 
combaterea  unor  rele  de  cari  localnicii  nu  au  nici 
o  cunoştinţă  şi  laudă  unele  stări  pe  cari  localnicii 
ie  consideră  de  stări  periculoase  pentru  dânşii. 
Efectul  unor  astfel  de  vorbiri  e  nul).  Preotul  ce  nu 
ştie  ce  trebue  să  combată,  ori  ce  trebue  să  laude, 
mai  bine  să  tacă,  căci  atunci  nu  se  face  de  po¬ 
veste  înaintea  propriilor  fii.  Predicile  se  înteme¬ 
iază,  cum  se  şi  cuvine,  pe  textele  sfintei  Scripturi. 
Acesta  nu  e  motiv  ca  să  ignorăm  alte  dovezi.  Din 
contră  să  punem  tot  ce  se  poate  pune  în  cumpănă 
ca  aplombul  predicilor  noastre  să  fie  cât  de  apă¬ 
sător.  Natura  ne  serveşte  cu  multe  dovezi  de 
.aplomb.  îndemnăm  la  armonie  de  pildă.  Mai  mare 
armonie  ca  întrun  codru  sau  câmp  înflorit,  nu  poate 
fi.  Soiurile  de  copaci  şi  flori  se  desvoaltă  unele 
lângă  altele,  ca  şi  când  ar  fi  fraţi  buni,  dând  ochilor 
vtabloul  desfătător  de  suflete  ce  ni-1  arată  câmpu- 

rile  şi  codrii  verzi.  Vrem  să  propagăm  cumpătul? 
Unde  aflăm  pilde  mai  bune  de  cumpăt  ca  în  na¬ 
tură?  Nici  o  vietate  nu  abuzează  în  nimic  cum 
abuzăm  noi,  nici  în  mâncări,  nici  în  băuturi  şi  nici  în^ 
desfrânări.  Nici  se  ivesc  la  alte  vietăţi  boalele  abu¬ 
zurilor  de  cari  e  copleşită  societatea  modernă... 
Pentru  a  întări  simţul  de  cruţare,  pildă  mai  bună 
de  urmat  ca  pilda  furnicii  nu  este,  şi  nici  uşură¬ 
tatea  nu  o  poate  scoate  nimic  mai  bine  la  iveală 
ca  păţania  greeriilui  cel  ce  cânta,  dar  nu  lucra 
nimic.  Natura  pentru  predicator  e  o  carte  în  care 
ceteşte  toate  acele  adevăruri  cari  ni  le  descopere 
nouă  Sfânta  Scriptură.  Istoria  şi  viaţa  zilnică  sunt 
pline  de  păţanii  cari  însufleţesc  şi  sperie.  Nu  le 
lăsăm  neutilizate  şi  nu  e  bine  să  rămână  neutili¬ 
zate  de  nici  un  predicator,  dacă  cu  tot  dinadinsul 
vrea  să-şi  îndrepte  ascultătorii.  De  sine  înţeles, 
chestiile  de  partide  şi  chestiile  personale  nu  se  pot 
face  obiecte  de  predicat.  Cine  apoi  ar  îndrăzni  să 
folosească  nume  de  prietini  sau  contrari  în  cuvân¬ 
tările  sale  de  pe  amvon,  de  pe  care  numai  ade¬ 
vărul  şi  dreptatea  se  poate  predica,  aduce  în  pri¬ 
mejdie  şi  persoana  predicatorului. 

In  aceste  cuvinte  am  dat  răspunsul  la  între¬ 
barea:  ce  să  predicăm. 

Altă  explicare  nici  se  recere  cu  privire  la 
întrebare,  decât  trebue  să  accentuez  încă  odată  că 
predicatorul,  când  vorbeşte  de  natură,  totdeauna 
trebue  să  arete  ascultătorilor  săi  pe  Dumnezeu  în 
natură.  E  greu  oare  a  arăta  în  natură  pe  Dum¬ 
nezeu  ?  Deşi  în  zilele  noastre  lumea  e  pornită  spre 
necredinţă,  chiar  de  pe  urma  studiului  naturei,  totuş 
cutez  a  afirma  că  nu  e  greu  a  arăta  în  natură  pe 
Dumnezeu-  In  ajutor  îmi  stă  la  dovada  exi¬ 
stenţei  lui  Dumnezeu  însaş  natura,  dacă  o  cunosc 
bine  şi-i  ştim  bine  aprecia  rosturile.  Certurile  spun 
mărirea  lui  Dumnezeu  şi  facerea  mânilor  Lui  o 
vesteşte  tăria  —  zice  Psalmistul.  Iar  Apostolul 
Pavel  astfel  ne  cuvintează:  Cele  nevăzute  ale  lui 
Dumnezeu  dela  zidirea  luraei,  din  făpturi,  fiind  cuno- 

scute,  se  văd,  şi  vecinică  puterea  Lui  şi  Dumne- 
zeirea,  ca  să  nu  poată  avea  ce  să  răspundă  [Romani 
1,  20].  Aşa  e.  Zidirile  măreţe  totdeauna  ne  aduc 
în  minte  şi  inimă  pe  arhitecţii  lor,  deşi  nu  îi  vedem. 
Din  măiastră  funcţionare  a  diferitelor  maşinării, 
totdeauna  deducem  la  înţelepciunea  celor  ce  au 
întocmit  şi  pus  în  aplicare  maşinile  lor.  Oare  numai 
universul,  această  minunată  zidire,  să  nu  ne  aducă 
în  minte  pe  Autorul  lui?  Şi  oare  numai  legile  fixe 
din  natură  şi  cu  scop  binedeterminat  să  nu  vestească 
înţelepciunea  Celui  ce  le-a  fixat  şi  le-a  impus  uni¬ 
versului,  ca  legi  eterne  şi  nestrămutabile?  Prea 
puţină  dovadă  de  iscusinţă  dă,  deşi  poate  se  ţine 
pe  sine  foarte  înţelept,  celce  susţine  că  firea  [natura 
sau  universul]  îşi  are  cauza  în  sine  însaş  şi  că 
universul  sar  putea  considera  de  identic  cu  fiinţa 
supremă  ce  noi  o  numim  Dumnezeu.  Indentificarea 
lui  Dumnezeu  cu  natura  nu  numai  că  ne  aduce  la  idolo- 
latria,  din  care  am  fost  mântuiţi  odată  prin  provedinţă 
şi  nu  numai  că  ne-ar  duce  la  dobitocie,  dar  înţelep¬ 
ciunea  celorce  indentifică  pe  Dumnezeu  cu  natura 
este  şi  nebunia  ce  profetul  David  astfel  o  caracteri¬ 
zează  :  Zis-a  cel  nebun  în  inima  sa,  nu  este  Dum¬ 
nezeu  [Psalm  13,  1].  Susţinătorii  nebuniei  acesteia, 
cu  toată  ştiinţa  lor  nu  pot  face  deosebire  între 
autor  şi  operă,  mai  bine  zis  între  Creator  şi  crea¬ 
tură.  Creatorul  totdeauna  e  persoană  deplin  con¬ 
ştientă  şi  judecă  asupra  ori  cărei  acţiuni  înainte  de 
a  o  executa.  Creatorul  nicicând  nu  lucrează  fără 
plan  şi  planul  totdeauna  îl  potriveşte  de  aşa,  ca 
executarea  să  nu  atace  nici  o  ordine  din  cele  sta- 
torite  anterior  sau  din  cele  considerate  ca  nece¬ 
sare  la  scopurile  ce  şi  le-a  propus.  Universului 
[firei]  chiar  această  însuşire  îi  lipseşte.  Firea  pretu- 
tindenea  e  străbătută  de  legi  fixe.  De  e  bine,  de  nu  e 
bine,  legile  firii  îşi  urmează  cursul,  cum  merge 
înainte  o  locomotivă,  căreia  i  s’au  dat  vapori  şi  a 
plecat  la  drum.  Locomotiva  ea  de  sine  nu  simte  şi 
nu  vede  altă  locomotivă  ce-i  stă  în  cale  sau  vine 
din  partea  opusă.  Merge  orbiş  înainte.  Zeci  şi  sute 

de  persoane  se  nimicesc  din  cauza  acestei  nepre- 
vederi  a  maşineMocomotive.  Astfel  şi  fenomenele 
din  natură  nu  judecă  nimic,  nu  ocolesc  nici  o  pie- 
decă,  pentrucă  nu  au  nici  o  prevedere.  Vulcanii 
erump  cu  putere  iresistibilă,  unde  se  întâmplă  să 
aibă  craterul.  Nu  au  considerare  faţă  de  câmpu¬ 
rile  înflorite  şi  faţă  de  locuitorii  din  apropierea 
craterulni  lor,  ci  vulcanii  nimicesc  totul,  cum  nimiceşte 
pulberea  aprinsă  prin  fitil  cele  mai  puternice  zi¬ 
dari.  Stânca  urnită  din  deal  numai  gravitaţiei  se 
supune,  fără  a  alege  drumul  şi  arborii  cari  îi  ră¬ 
stoarnă.  Puterea  oarbă  îşi  are  originea  în  meca¬ 
nism  creat,  şi  nici  de  cum  nu  e  putere  divină,  care 
are  şi  trebue  să  aibă  însuşirea  de  a  raţiona,  de 
a  judeca.  Şi  nu  numai  părţi  din  univers  ni  se  pre¬ 
zintă  ca  mecanisme,  ci  mersul  întregului  univers 
ne  dă  icoana  maşinilor  ce  numai  divinitate  nu  se 
pot  numi.  Se  poate  apoi  încadra  în  ideea  de  divi¬ 
nitate  subsolul  cu  multele  duhori  ce  le  ascunde  în 
sânul  său?  Un  iac  plin  de  mărăcini  şi  de  lucruri 
ce  trec  în  putrefacţie  numai  sublim  nu  e  şi  nici 
poate  fi  aşezat  între  sublimităţi,  cum  înţelegem  noi 
ce  e  şi  trebue  să  fie  Dumnezeu.  Dacă  universul  ar 
fi  un  fel  de  încorporare  a  dumnezeire!,  nu  ar  per¬ 
mite  omului  nici  o  experimentare,  nici  pe  pământ, 
nici  sub  pământ,  nici  în  ape  şi  nici  în  aer,  căci 
nirae  nu  permite  a  i  se  scurma  trupul,  cum  fac 
băeşii  sau  cei  ce  se  ocupă  cu  experimentări  chi¬ 
mice.  Nime  nu  permite  schingiuiri  în  trupul  său 
numai  de  dragul  ştiinţei  altora,  ca  vezi  Doamne,  să 
le  astâmpere  curiozitatea,  ori  să  le  facă  plăcere. 

Cu  atât  mai  puţin  se  lasă  experimentat  Dum¬ 
nezeu,  care  nu  poate  fi  materie  expusă  atâtor  pre¬ 
faceri,  cari  nici  număra  nu  se  pot  şi  cari  toate  do¬ 
vedesc  că  materia  este  creată.  Mai  dovedesc  pre¬ 
facerile  naturei  şi  un  fel  de  armonie  şi  un  fel  de 
scop,  ce  se  urmăreşte  prin  ele.  Apoi  se  ştie  că 
unde  de  armonie  e  vorba,  nu  se  poate  ca  materia 
ea  dela  sine  să  se  aranjeze  în  armonie,  aşa  cura  este 
în  univers  aranjată,  atât  în  parte,  cât  şi  în  total  luată. 

Nu  pot  intra  în  detalii,  ci  mă  refer,  în  privinţa 
aranjamentelor  universului,  la  cuvintele  Psalmistului 
ce  zice;  Toate  cătră  Tine  aleargă,  să  le  dai  Tu 
hrană  la  bună  vreme.  Dându-le  lor,  vor  aduna; 
deschizând  mâna  Ta,  toate  se  vor  umplea  de  bu¬ 
nătăţi  [Psalm  103,  27 — 28).  In  adevăr!  Multe  sunt 
mişcările  în  univers.  Oricâte  mişcări  ar  £i  însă,  toate, 
absolut  toate  gravitează,  cum  şi  fizicienii  susţin, 
spre  un  singur  centru.  Universul  are  prin  urmare  o 
singură  voinţă,  oricât  de  diverse  i-ar  fi  lumile.  Sin¬ 
gura  voinţă,  a  universului,  ne  arată  fără  nici  o  greu¬ 
tate  existenţa  creatorului  ce  se  află  înafară  de  na¬ 
tură,  ori  şi  dacă  e  prezent  în  natură,  nici  la  un  caz 
nu  e  contopit  cu  natura,  cum  nu  e  contopit  autorul 
nici  unei  maşini  cu  maşina  sa.  Materia  moartă  nici 
ar  putea  fi  Dumnezeu,  căci  ea  are  lipsă  de  putere 
ce  o  pune  în  mişcare,  ca  şi  motoarele  ce  numai 
benzina  în  ardere  le  împrumută  puterea  de  a  cir¬ 
cula  după  voinţa  conducătorului  lor.  Puterea  ce  pune 
în  mişcare  natura  e  autorul  ei.  Dumnezeu. 

Punctul  acesta  de  vedere  iese  la  iveală  privind 
natura.  Deci  e  adevăr  ce  ne  învaţă  Sf.  Scriptură,  că 
natura  e  creatura  Celui  preaputernic  şi  nici  decum 
nu  e  cauza  sa  proprie.  Predicatorii  iscusiţi  cetesc 
în  natură  tot  ce  ne  învaţă  Scriptura,  şi  mai  ales 
Noul  Testament.  In  natură  tot  ce  le  trebue  predica¬ 
torilor  se  află,  când  o  consideră  stăpânită  de  pu¬ 
tere  dumnezeească.  Trebvrinţa  accentuării  acestui 
moment  în  predicele  preoţilor  chiar  în  zilele  noastre 
ireligioase  şi  materiale  se  face  necesară,  ca  „frica" 
de  Dumnezeu  ce  începe  a  slăbi,  din  nou  să  prindă 
rădăcini  şi  să  scoată  societatea  din  halul  în  care 
se  află.  Odinioară  predicatorii  se  ocupau  cu  dog¬ 
mele. 

A  doua  întrebare:  Cum  predicăm?  Răspunsul 
dat  de  mine  în  Memorii  este  acesta:  Predicăm  în 
stil  poporal.  Cu  cât  abundează  predicile  în  pilde  şi 
asemănări,  cu  atât  sunt  mai  gustate  şi  apreciate  de 
public.  Citatele  e  mai  bine  să  se  reproducă  textual. 
Predicile  nu  sunt  menite  spre  a-şi  arăta  preotul 

ştiinţa,  ci  scopul  lor  e  a  impresiona  publicul.  Deci 
precum  nu  oboseam  publicul  cu  citatele,  tot  aşa  mă 
feream  a  întrebuinţa  termeni  înalţi  şi  ştienţifici  pe 
cari  publicul  nu-i  poate  consuma.  Frazele  cu  pre¬ 
dicate  aruncate,  ştie  Dumnezeu  unde,  cari  ascultă¬ 
torii  nici  nu  le  află  şi  cari  toată  predica  o  arată  ca 
un  fel  de  limbă  păsărească,  le-am  exclus  total  din 
predici. 

Aci  am  întreţesut  o  observaţie  ce  conduce  la 
aflarea  materialului  şi  formei  de  predat.  Fiind  ob¬ 
servaţia  prea  lungă  şi  în  parte  şi  înţeleasă  din  cele 
ce  se  accentuară  aci,  învit  preoţii  sau  cetitorii  a  o 
ceti  în  original  dacă  le  convine.  De  aceea  trec  la 
întrebarea  a  treia:  Cum  să  influinţăm  publicul?  şi 
citez  mai  departe.  Influinţăm  publicul  cu  predice 
concentrate  şi  clare  în  idei.  O  predică  de  15  minute 
satisface  deplin.  Am  predominat  cu  elementul  na¬ 
rativ  şi  didactic  în  predică.  Didactic,  pentrucă  dă 
învăţături,  narativ  pentrucă  ţine  ţintuită  atenţiunea  pu¬ 
blicului.  Publicul  poate  urmări  cu  mare  uşurătate  nara¬ 
ţiunile.  De  elementul  combativ  m’am  ferit.  Mai  ales 
pentru  preoţii  tineri  sunt  periculoase  combaterile. 
Publicul  uşor  se  iritează  şi  se  revoaltă  când  e  numit 
leneş,  păcătos,  ticălos,  fără  omenie  ş.  a.  cum  sau  re¬ 
voltat  şi  contra  mea  enoriaşii,  când  le  aplicam  unele 
dojane,  ce  unui  tinăr  şi  fără  experienţă  nici  nu-i 
şade  bine.  De  unde  ştiu  eu,  tinărul  fără  experienţă, 
că  toţi  enoriaşii  sunt  ticăloşi,  când  încă  nici  nu  am 
convenit  cu  ei,  şi  nici  nu  le  cunosc  stările  sufleteşti? 
[Se  comit  de  enoriaşi  păcate  şi  fără  voie  de  foarte 
multe  ori,  şi  atunci  datorinţa  preotului  e  a  compătimi, 
nu  a  dojeni  pe  păcătoşi).  Combaterile  vehemente 
pot  avea  loc  numai  în  cazuri  de  tot  grave,  dar  şi 
atunci  se  adresează  parţial,  păcătoşilor  îndărătnici 
—  nu  întregului  public. 

Un  mijloc  foarte  apreciabil  de  a  intra  în  sufle¬ 
tul  publicului  şi  a-1  influenţa,  sunt  meditaţiile.  [Me¬ 
ditaţiile  sunt  un  fel  de  convorbiri  ale  noastre  cu 
sufletul  propriu  sau  cu  Dumnezeu).  Meditaţiile  să 
nu  lipsească  din  nici  o  predică,  dacă  se  poate.  Unele 

predice  dela  început  şi  până  la  sfârşit  vor  fi  ţinute 
în  tonul  meditaţiilor,  mişcând  din  temelie  sufletul 
publicului  asistent.  Marii  predicatori  şi  sfinţii  Părinţi 
au  făcut  uz  de  meditaţii.  Şi  ai  mei  auditori  s’au 
mişcat  foarte,  când  în  formă  de  căinţă  descopeream 
ticăloşiile  poporului  înaintea  Domnului  şi  în  formă 
de  căinţă  mă  adresam  Atotputernicului,  cerându-i 
iertare.  Meditaţiile  îşi  pot  avea  efectul  numai  când 
sunt  bine  stilizate  şi  se  cetesc  de  pe  manuscris  sau 
din  carte.  Predicile  se  pot  rosti  liber,  şi  e  mai  bine 
a  le  rosti  liber,  căci  sunt  mai  la  înţelesul  publicului ; 
meditaţiile  însă  nu,  căci  al  lor  efect  creşte  când  se 
spun  fluent  şi  fără  repeţiri  sau  corecturi  de  vorbe 
sau  texte.  E  de  dorit,  a  varia,  alterând  predicile  cu 
meditaţiile  şi  cu  rugăciunile  anume  compuse  pentru 
cereri  speciale.  Modele  de  cereri  şi  rugăciuni  aflăm 
multe  în  cărţile  rituale,  ba  chiar  şi  în  Noul,  dar  mai 
ales  în  Vechiul  Testament.  La  ocaziuni  date,  însoţin- 
du-le  de  câte  o  explicaţiune  scurtă,  să  le  cetim  din 
textele  biblice.  O  rugăciune  de  acestea  cetită  face 
cât  zeci  de  cuvântări. 

Aceste  sunt  câteva  condiţiuni  interne  de  cari 
atârnă,  după  a  mea  părere,  reuşita  ce  o  urmăreşte 
predicatorul  cu  păşirile  sale  pe  treptele  amvonului. 

îmi  face  plăcere  a  le  arăta  aci,  ca  un  fel  de 
răsunet  al  preţioaselor  descoperiri  ce  le  face  păr.  A. 
Scriban  în  materia  predicilor  Publicul  dornic  de 
progres  pe  terenul  nu  destul  de  cultivat  până  în 
prezent,  poate  să  profite  ceva  şi  din  expunerile  mele. 
Aceasta  ar  fi  plăcerea  mea.  Asupra  condiţiilor  ex¬ 
terne  ale  predicei  poate  altă  dată. 

Protopop  VASILE  GAN. 

Intr’o  staţiune  din  pelerinajul  său  spre  patrie 
patriarhul  lacob  a£lându-se  singur  în  tăcerea  nopţii 
este  suprins  deodată  de  un  bărbat  misterios,  care 
se  luptă  cu  dânsul  până  în  zori  de  zi.  Văzând  acel 
bărbat,  pe  care  Osea  îl  numeşte  înger,  ’  că  pe  lacob 
nu-1  poate  învinge  îl  apucase  de  încheetura  coapsei 
şi  clintindu-i  mijlocul  îl  ologi  şi-l  lăsă  fără  pu¬ 
tere.  De  atunci  lacob  se  numi  „luptătorul  cu  Dum¬ 
nezeu"  adică  Israel,  *  nume  pe  care  cu  mândrie  îl 
poartă  descendenţii  săi.  Pentru  motiv  de  pietate 
Israeliţii  până  astăzi  nu  mănâncă  carnea  de  pe  latul 
coapsei,  care-i  amorţise  lui  lacob  cu  ocazia  luptei 
misterioase,  căci  prin  atingerea  acelei  părţi  din  partea 
fiinţei  anghelice  coapsa  trebuia  să  devină  proprie¬ 
tate  divină,  un  fel  de  tabu  pe  cari  oamenii  îl  ocolesc. 

Comentatorii  au  depus  multă  trudă  pentru  lă¬ 
murirea  acestui  episod  celebru.  El  a  dat  prilej 
pentru  cele  mai  deosebite  feluri  de  interpretări. 
Mai  ales  se  discută  natura  luptei,  care  este  imagi¬ 
nară  după  unii,  reală  însă  după  alţii,  O  paralelă 
izbitoare  a  acestui  fenomen  este  Exod  c.  IV,  24 — 26, 
unde  Iahve  năvăleşte  asupra  lui  Moisi.  Astfel  de 
apariţii  nocturne,  înfricoşate  şi  pline  de  mister  cu¬ 
noaşte  încă  Sf.  Scriptură.  Toate  aceste  fenomene 
în  cari  Dumnezeu  luptă  cu  fiinţa  omenească  tră¬ 
dează  o  vechime  înaintată  a  povestirilor.  Din  ele 
transpiră  epoca  primară  [de  aur],-  când  omul  nu  era 
atât  de  distanţiat  de  divinitate  şi  când  în  urma  nai- 

’  lacob  era  conştient  că  stă  îti  fata  unei  fiinţe  superioare ;  de  aceea 
înzistă  el  cu  ardoare  pentru  binecuvântare  (conf.  Facere  cap,  32,  22).  El 
s'a  luptat  cu  Dumnezeu,  îngerul  îndeplinind  doar  o  misiune  divină, 

’  Dela  verbul  Sară  —  a  lupta  şi  el  —  Dumnezeu. 

vităţii  sale  nevinovate  se  măsura,  nu  arareori  cu 
zeii,  în  forţă.  Despre  aceşti  oameni  giganţi  ne  vor- 
besc  de  altcum  primele  capitole  din  Facere. 

Lupta  lui  lacob  n’a  fost  imaginară,  căci  ea  na 
avut  loc  în  vis,  sau  în  viziune.  lacob  era  doar  treaz 
ocupându-se  în  decursul  nopţii  cu  trecerea  caravanei 
sale  pe  malul  opus  al  afluentului  laboc.  ’  Ea  este 
considerată  a  fi  o  „pugna  realis  et  corporalis".  Când 
visuri  au  loc,  ni  se  spune  întotdeauna;  dovadă  „scara 
cerească".  De  altcum  scrântitura  cu  care  sa  ales 
lacob  ajunge  să  dovedească  realitatea  luptei.  Feno¬ 
menul  face  parte  din  domeniul  perceptibil  cu  simţu¬ 
rile  externe,  cu  toate  acestea  este  o  luptă  corporală 
numai  întrucât  sufletul  a  avut  nevoe  de  lumea  mate¬ 
rială  pentru  a  fi  provocat  şi  susţinut  în  manifestare.  Ea 
face  parte  din  cadrul  spiritualităţii,  căci  într’o  luptă 
curat  trupească  nu  poţi  triumfa  cu  rugăciunea.  Fe¬ 
nomenul  acesta  reprezintă  cel  mai  de  sus  fuştel  pe 
care  lacob  îl  urcă  pe  scara  spiritualităţii.  întocmai 
cum  jertfirea  lui  Avram  pe  Maria  formează  cea 
mai  înaltă  etapă  a  religiosităţii  sale.  astfel  şi  lacob 
ajunge  prin  lupta  nocturnă  punctul  culminant  al  pa¬ 
siunii  sale  morale. 

lacob  se  temea....  Renăscut  însă  prin  misterul 
credinţei  a  urcat  pe  platoul  rugăciunii  ca  să-şi  strângă 
puteri  vii.  înainte  de  a-şi  pleca  capul  sub  valul  de 
răsbunare  al  fratelui.  Până  a  domoli  pornirea  în¬ 
dârjită  a  lui  Esau  trebuia  să  învingă  mai  întâi  pe 
Dumnezeu.  Acolo  la  malul  afluentului  laboc  s’a  lipit 
sufletului  lui  lacob  cu  toată  ardoarea  de  Dumnezeul 
făgăduinţelor  pentruca  prin  acei  exerciţiu  spiritual 
să  smulgă  Divinităţii  graţia  ajutorului  în  contra  vrăş¬ 
maşului  său.  Lupta  cu  Dumnezeu  a  fost  o  încercare 
morală,  „o  luptă  între  pasiunea  ce  este  vocea  răului 
şi  între  principiile  sacre  ale  conştiinţei,  cari  sunt 
vocea  lui  Dumnezeu".  ^  Dumnezeu  na  putut  ţinea 

'  Numele  labo:  derivă  dela  răd.  „a  b  a  k“  —  a  se  lupta,  numire  pe 
care  a  primit-o  întru  amintirea  luptei  lui  lacob  cu  Dumnezeu.  Astăzi  râul 
poartă  numele  vădi  Zerka.  El  curge  dinspre  răsărit  şi  se  varsă  în  Iordan. 

‘  Pentateuhul,  pag.  112,  de  A.  S.  Gold. 

partea  iui  lacob  până  când  acesta  se  rezema  pe 
puterile  sale  proprii,  însă  acum  fiind  olog  şi  cuno¬ 
scând  neputinţa  sa,  înţelese  lacob  că  există  0  armă 
mult  mai  puternică  decât  sabia,  vugăciunead 

Dacă  GunkeD  aduce  obiecţiunea,  că  în  rugă¬ 
ciune  nu  simţeşte  coapsa,  apoi  e  de  observat  că  cu 
nedreptul  se  coboară  nivelul  acelui  fenomen  la  treapta 
experienţelor  de  rând,*  Fenomenele  sufleteşti,  chiar 
de  ordin  natural  fie,  pot  avea  înrâurire  asupra 
organismului,  cu  atât  mai  mult  răul  de  ordin  supra- 
mundan/  Se  mai  aduc  obiecţiuni  mitologice,  în  contra 
fondului.  Bohlen  ®  exemplifică  acest  argument  al  său 
cu  modele  din  literatura  indiană,  iar  Gunkel  se  re¬ 
feră  la  rugăciunea  lui  luppiter  din  Plautus,  Amphi- 
tryon,  I,  3,  34:  „cur  me  tenes?  tempus  est  exire  ex 
urbe".  Răspundem: 

1.  Dacă  Bohlen  şi  Gunkel  sunt  de  părerea  aceasta 
nu  însamnă  că  ei  au  dreptate. 

2.  Paralele  izbitoare  pe  cari  le  oferă  literatu¬ 
rile  păgâne  nu  sunt  decât  o  influenţă  a  literaturii 
inspirate,  sau  a  adevărurilor  prime,  cari  transmise 
din  generaţie  în  generaţie,  puse  în  serviciul  mito¬ 
logiei,  au  fost  denaturate.  Exemplificăm  cele  contra- 
puse  cu  ideea  mesianică  şi  eshatologică,  referindu-ne 
îa  aceleaşi  naţiuni  de  cari  fac  uz  Bohlen  şi  Gunkel. 
In  ecloga  a  IV-a  poetul  Virgihii  anticipează  naşterea 
unui  prunc  minunat,  care  inaugurează  o  eră  de  pace, 
este  rege  a  epocii  de  aur,  îndeplineşte  condiţii  di¬ 
vine,  zădărniceşte  crimele,  înfrăţeşte  fiarele,  distruge 
plantele  veninoase  etc. 

Scrisul  lui  Virgiliu  e  o  imitaţie  confirmată  după 
profeţii  Isaia  VII,  IX,  XI  şi  Ez.  XXXVm,  XXXIX, 
pe  cari  îi  va  fi  cunoscut  prin  intermediul  oracolelor 


^  Tarnavschi  op.  cit.  pag.  110. 

®  Genesis  (1910)  pag.  360. 

*  Genesis  (1925)  pag,  630  E.  Kouig. 

*  Genesis  (1903)  pag.  314  G.  Hoberg. 
^  Genesis  (1833)  pag.  214. 

®  Genesis,  pag.  361. 

Sibiline  ‘  sau  din  spusele  iudeilor  cari  formau  dia- 
spora  romană.  In  religiile  Indiei,  hinduismul  conţine 
multe  idei  asemenea  celor  mesianice  şi  eshatologice. 
Vişnu  se  revelează  oamenilor  a  8-a  oară  în  persoana 
eroului  Krişna  cu  scopul  de-a  zdrobi  capul  şarpelui, 
iar  prin  încorporarea  a  zecea  va  forma  o  lume 
nouă  şi  fericită.  2 

Obiecţîunea,  că  îdeea  despre  fiinţa  care  trebue 
să  dispară  [conî  Facere  cap.  XXXII]  înainte  de  zorii 
zilei  are  un  fond  mitologic,  cade  dela  sine.  Este  doar 
o  concepţie  a  Vechiului  Testament,  că  nu  poate  să 
vadă  om  faţa  lui  Dumnezeu  şi  să  rămână  viu.  In 
Exod  XXX  23  Moisi  na  văzut  faţa  Domnului.  Bine 
înţeles  aici  avem  un  antropomosfism.  Omul  îşi  poate 
închipui  fiinţa  divină  numai  după  analogia  chipului 
său.  E  imposibil  pentru  imaginaţia  noastră  de-a  pro¬ 
ceda  altfel. 

Semnificaţia  întâmplării:  1.  Există  0  armă  mult 
mai  puternică  decât  sabia:  rugăciunea. 

2.  Schimbarea  noastră  produce  schimbarea  celor 
din  jurul  nostru. 

Prot  NICOLAE  NEAGA. 


*  Le  Messiamisme  pag.  287,  de  Dennefeld. 

*  Ibid.  pag.  288. 

„UNUL  LA  HOLDA  SA  ŞI 
ALTUL  LA  NEGUSTORIA  SA“. 

(MATEI  2^.  5t. 

In  pilda  cu  cei  chemaţi  la  nuntă  găsim  o  în¬ 
semnată  icoană  despre  grija  lui  Dumnezeu  faţă  de 
omenire. 

Dumnezeu  prin  slugile  Sale  cheamă  pe  invitaţi 
la  nunta  fiului  Său. 

Dar  cinstea  aceasta  n’o  preţuesc  unii  dintre  in¬ 
vitaţi  :  „Unul  s’a  dus  la  holda  sa,  altul  la  negustoria 
sa“,  iar  nunta  rămâne  fără  nuntaşi,  fiindcă  oamenii 
nu  pot  sacrifica  interesele  lor  lumeşti,  pentru  nunta 
şi  masa  împăratului.  Unii  dintre  invitaţi,  nu  numai 
că  nu  răspund,  dar  acum  găsesc  prilejul  de  faptă 
criminală,  ucigând  pe  chemători. 

Dela  răspântiile  drumurilor  au  venit  alţi  nun¬ 
taşi  în  locul  celor  chemaţi;  dar  câtă  lipsă  de  respect 
şi  la  aceştia!  „Un  om  n’avea  haină  de  nuntă". 

Deci  pe  unii  îi  reţin  interesele  lumeşti,  alţii  sunt 
reţinuţi  de  patimile  lor  răutăcioase,  şi  alţii  sunt  ne¬ 
glijenţi  şi  fără  obraz,  chiar  când  primesc  în  dar 
hainele  de  nuntă.  Toţi  păcătuesc  şi  devin  păcătoşi, 
fiindcă  s’au  născut  aşa.  In  starea  aceasta  ei  stau 
departe  de  Dumnezeu.  Care  dintre  ei  e  mai  vinovat? 
Judecând  drept  păcatul  nu  se  socoteşte  după  pa¬ 
guba  făcută,  ci  după  felul  inimii  care  l-a  născut.  Iată 
trei  soiuri  de  oameni:  Nebunii  ca  [bogatul]  căruia  i-a 
rodit  ţarina;  Răsbunătorii  [ca  slugile  din  evanghelie] 
şi  Nepăsătorii  [ca  cel  fără  haină  de  nuntă].  Nici 
unul  nu  greşeşte  faţă  de  aproapele  ci  faţă  de  Dum¬ 
nezeu.  Toţi  calcă  voia  lui  Dumnezeu,  nici  unul  nu 
vrea  să  asculte  de  împărat. 

Dar,  după  vorba  psalmistului  David; 

„Căci  fără  de  legea  noastră,  şi-ale  noastre  taine  ascunse 

„De  privirea  Ta,  Stăpâne,  sunt  de-apururea  pătrunse !“ 

[Ps.  89.  V.  8.  Trad.  V.  Militaru), 

Ca  şi  cei  chemaţi  la  nuntă  din  evanghelie,  suntem 
şi  noi  preoţii  chemaţi  la  cinstea  de  propoveduitori 
şi  sfinţitori  prin  taine.  Dar,  de  multe  ori  suntem  reci 
şi  nepăsători  pentru  lucrurile  sufleteşti  şi  tainele 
dumnezeeşti,  ca  şi  cei  chemaţi  la  nuntă.  Din  contră* 
suntem  plini  de  zei  —  ca  bogatul  .căruia  i-a  rodit 
ţarina  —  şi  neobosiţi  pentru  lucrurile  trupeşti.  Cu 
adevărat  merităm  şi  noi  mustrarea  Domnului;  „încă 
şi  voi  neînţelegători  stmteţi“  [Mat.  15,  16]. 

Nehotărâţi  în  gânduri,  porniri  şi  purtare,  şo¬ 
văind  după  împrejurări,  suntem  acuş  cu  zel,  acuş^ 
fără  curaj.  Pasul  ce  l-am  făcut  azi  înainte,  îl  facem 
mâne  înapoi.  Acum  vrem  să  slujim  Domnului, 
acum  suntem  îndărătnici.  In  total  ne  arătăm  nesta¬ 
tornici  în  bine.  De  aceea  avem  atâta  nevoe  de 
Darul  Sfatului  Sfântului  Duh,  singurul  sfătuitor  lu¬ 
minat  al  nostru.  O!  De  cât  folos  ne-ar  fi  această 
continuă  înţelegere  între  noi  şi  Dumnezeu.  Această 
continuă  aprobare  pe  care  Dumnezeu  ar  pune-o  pe 
faptele  noastre!  Dar,  precum  cei  chemaţi  la  cină 
n  au  priceput  cinstea  ce  li  se  face,  tot  asemenea  şi 
noi  cădem  în  păcatul  apostolilor:  „Şi  lăsându-1  pe 
El  au  fugit  toţi“.  Fugim  ia  ale  noastre,  atunci  când 
El  ne  aşteaptă  la  secerişul  Său.  Şi  nu  ne  dăm 
seama  că  organizarea  şi  prosperitatea  materială  se 
dobândesc  numai  prin  lucrarea  sufletului.  Reforma 
omului  şi  a  societăţii,  se  face  numai  prin  sufleh 
Slujitori  devotaţi  Mântuitorului  nu  putem  fi  decât 
dacă  vom  preţui  bunurile  spirituale  înaintea  celor 
vremelnice.  „Ce  ar  folosi  omul  de  ar  dobândi  lumea 
toată  şi  şi-ar  pierde  sufletul  său?“ 

Dar  preotul?... 

Înţelegem,  trebue  să  înţelegem  şi  nostalgia 
traiului  în  natură,  cu  ocupaţii  horticole  şi  plugăreşti 

dar  acestea  să  nu  îngenunche  sufletul.  înţeleptul 
Pericle,  după  munca  depusă  în  slujba  ţării  se  re¬ 
trase  la  ţară  şi  pe  uşa  casei  sale  scrise:  „Acum 
am  aflat  limanul  mântuirii,  rămas  bun  speranţe, 
avere  Plugarul  poate  găsi  mai  repede  legătura 
cu  cerul.  Lenevia  naşte  tristeţa  şi  urâtul,  pe  când 
lucrările  plăcute  în  aerul  curat  ale  câmpului  dau 
fructul  vieţii  adevărate.  De  aceea  David  ca  rege 
se  pogoară  la  mentalitatea  credincioasă  a  pluga¬ 
rului  când  zice: 

„Doamne  Dumnezeul  nostru,  bun  şi  darnic  sfânt  şi  mare, 
„Dă-ne  pururea  din  slavă-Ţi  a  Ta  binecuvântare. 

„Mâinilor  Tu  dă-le  lucru,  pune  har  în  lucrul  lor, 

„NH  desăvârşeşte,  Doamne,  şi  de-apururea  dă-i  spor!" 

iPsalm  89,  v.  18], 

Evreii  cârmuiţi  prin  veacuri  de  această  preoţime 
a  spiritualului  în  dauna  vremelnicului,  au  rămas  şi 
astăzi  ca  neam.  Din  contră.  Romanii  noştri  la  care 
domnia  stomahul  —  amintiţi-vă  de  ospeţele  cu  limbi 
de  fasani  —  au  pierit,  pentrucă  stomahul  nu  poate  că¬ 
lăuzi  un  popor,  decât  atât  cât  poate  călăuzi  un  lu¬ 
crător  un  vapor. 

Prin  instinctul  credinţi!  poporul  pricepe  cuminţea 
lui  adevărul,  pe  care  altfel  nu-1  poate  cuprinde. 

Totuşi,  fiindcă  nu  este  om  care  să  nu  fi  păcă¬ 
tuit  în  viaţa  lui,  urmează  că  noi  toţi  putem  fi  des¬ 
părţiţi  de  Dumnezeu,  fiindcă  orice  păcat  este  o  des¬ 
părţire  de  Dumnezeu.  De  aceea  suntem  datori  să 
ne  întoarcem  de  pe  drumul  bătătorit  al  vieţii  vre¬ 
melnice,  spre  poarta  cea  strâmtă,  pe  care  au  mers 
apostolii  când  au  spus  Domnului :  „Iată,  noi  am  lăsat 
toate  şi  am  urmat  Ţie“. 

Cine  încearcă  să  facă  lucrul  acesta  singur,  se 
osteneşte  zadarnic.  Cei  care  cer  ajutorul  Mântui¬ 
torului,  aceştia  pot  să  isbutească.  In  lupta  cu  pă¬ 
catul  numai  El  ne  poate  ajuta,  ca  unul  ce  n’a  cu¬ 
noscut  păcatul.  De  aceea  să  mergem  după  Dânsul. 

El  a  chemat  pe  vameşii  Matei  şi  Zacheu  şi 
aceia  au  mers  după  EL  Au  lăsat  totul  şi-au  mers 
după  El.  Au  sălăşluit  din  agonisita  lor  să  plătească 
nedreptăţile  făcute.  Au  rupt  legăturile  cu  moravu¬ 
rile  vremii,  şi-au  mers  după  El.  Mai  aveau  de  făcut 
încasări,  mai  aveau  datornici...  dar  conştiinţa  le 
spimea:  „Nu-i  vreme  de  terminat  lucrurile  vre¬ 
melnice". 

Nu  ne  cheamă  oare  şi  pe  noi  la  ospăţul  Său 
cel  ceresc? 

Da.  Neîncetat  ne  cheamă. 

Suntem  întristaţi?  Domnul  ne  cheamă.  Să 
mergem  după  El. 

Am  lăcrămat  cântându-i  prohodul  sau  naşterea 
din  iesle,  sau  prigoana  lui  Irod? 

Domnul  ne  cheamă  prin  versul  dulce  al  cân¬ 
tărilor  bisericeşti. 

Sau  prăvălit  apele  în  potop,  s au  rostogolit  stân¬ 
cile  şi  tu  ai  scăpat  Ai  scăpat  că  Domnul  te  cheamă. 
Mergi.  Porneşte. 

Ai  admirat  succesul  unui  om  mare.  Domnul  te 
cheamă  ca  pe  ucenicul  iubit  Mergi, 

Ai  petrecut  clipe  de  durere  şi  necaz ;  ai  părăsit 
făgaşul  vieţii,  ţi-ai  frânt  drumul...  nu  uita...  prin  toate 
Domnul  te  cheamă.  Lasă  ale  tale  şi-I  slujeşte  Lui. 
Pretutindeni  mergi  după  Dânsul. 

In  suferinţe  cu  El.  In  lacrămi  cu  El.  In  Cana 
la  veselie  cu  EL  In  mijlocul  holdelor  cu  EL  Intre 
smochinii  roditori  sau  neroditori  cu  El.  Intre  învă¬ 
ţaţi  cu  El;  între  săraci  cu  El;  la  bolnavi  cu  El;  la 
altar  cu  EL  Mai  ales  la  altar  unde  jertfa  cea  fără 
sânge  ne  pune  înainte  o  parte  din  minunile  cerului, 
pe  care  fă.  Doamne  Isuse,  să-l  dobândim  pe  veci. 
Amin.  Preot  A.  C.  COSMA. 

NOTE  DESPRE  ZUGRAVII 
BISERICILOR  romane 

ÎN  VEACUL  AL  XV— XIX-LEA. 

Intr’un  studiu  mai  întins,  publicat  acum  sunt  câţiva  ani  {Din 
istoria  artei  religioase  române  I,  Cluj,  1929,  pg.  VII +  168+48 
planşe),  am  arătat  pe  larg  rolul  şi  munca  importantă  ce-au  să¬ 
vârşit  zugravii  noştri  de-a  lungul  veacurilor,  împodobind  sute  şi 
sute  de  biserici,  dându-ne  cele  mai  frumoase  monumente  de 
artă,  admirate  şi  preţuite  aşa  de  mult  chiar  şi  de  învăţaţii 
străini.  Am  dat  acolo  numele  la  sute  de  artişti  de  o  reală  va¬ 
loare  şi  unii  mai  reduşi.  E  o  mare  şi  ireparabilă  pierdere  pentru 
noi,  că  multe  din  aceste  picturi  au  fost  distruse  din  negligenţă 
şi  nepricepere,  şi  asistăm  zi  de  zi  Ia  dispariţia  celor  ce  ne-au 
mai  rămas.  Datoria  imperioasă  a  bisericii  în  momentul  de  faţă 
e  să  intervină  energic  pentru  salvarea  acestor  opere  de  artă, 
copiind  inscripţiile,  fotografiind  picturile  sau  reparându-le  astfel, 
ca  tot  ce  e  frumos  şi  vrednic  de  păstrare  să  rămână  bine  con¬ 
servat,  după  cercetarea  şi  sfatul  oamenilor  competenţi.  Aici 
vreau  să  dau  numele  altor  zugravi,  ce  i-am  găsit  cu  opera  lor 
şi  să  completez  activitatea  celor  despre  care  am  vorbit  în  stu¬ 
diul  meu  amintit. 

1.  Zugravii  din  Ţara  Românească  în  veacul  al  XVIl-XIX-lea. 
Leon-Vodă  al  Munteniei  n’a  fost  dintre  domnii  de  seamă 
ai  ţării,  dar  era  un  om  cu  gust  artistic,  care-şi  căuta  zugravi 
în  Apus  pentru  a-şi  împodobi  curtea  ori  sfintele  locaşuri.  Am¬ 
basadorul  suedez  Paul  Strassburg  în  drumul  său  spre  Constan- 
tinopol  se  opreşte  câteva  zile  în  Bucureşti,  unde  e  foarte  bine 
primit  de  Leon-Vodă,  căruia  îi  recomandă  un  pictor  italian,  prie¬ 
tenul  său,  pentru  nevoile  sale.  Pictorul  a  şi  venit  la  curtea  Dom¬ 
nului  român,  care,  în  12  Martie  1636,  scrie  italineşte  lui  Strass¬ 
burg  chiar  prin  condeiul  artistului  Benedetto :...  „Pe  tânărul 

Apelles  adecă  vrednicul  zugrav  al  Domniei  Voastre,  după  cum 
făgăduisem  îl  voi  întrebuinţa  cum  se  cuvine,  muiţumindu-vă 
nespus  pentru  binele  acesta".  Probabil  să  îi  zugrăvit  biserica 
Slobozia  din  Bucureşti,  ridicată  de  Leon-Vodă,  dar  pictura  ori¬ 
ginală  din  ea  a  dispărut  în  urma  multor  prefaceri.’ 

Arhimandritul  mănăstirii  Dealul  din  Târgovişte,  loan,  încă 
va  îi  fost  zugrav,  căci  dela  el  a  rămas  în  Liturghierul  slavon, 
din  1646,  chipurile  lui  Mateiu  Basarab,  Doamna  Elena,  al  Sf. 
Nicolae,  loan  Gură  de  aur  şi  al  lui  Grigorie  Dialogul.’  Meşte¬ 
şugul  zugrăvitului  îl  cunoştea  şi  Mitropolitul  din  Inău,  Longhin 
Brancovici,  care  refugiat  la  mănăstirea  Comana,  face  în  1643  o 
Icoană  frumoasă  a  Maicii  Domnului.’ 

Am  menţionat  în  studiul  meu  citat  informaţia  dată  în  cro¬ 
nica  lui  Del  Chiaro,  secretarul  lui  Constantin  Vodă  Brâncoveanu, 
că  la  Târgovişte  lucra  un  pictor  veneţian.  în  contra  acestuia 
din  jurul  Domnului,  să  plâng,  la  1708,  preoţii  catolici  din  acest 
oraş,  că  a  dat  ştiri  defavorabile  despre  ei  la  Roma.’ 

Biserica  din  Călimăneşti  (jud.  Vâlcea),  rezidită  cu  oste¬ 
neala  egumenului  Serafim  dela  Cozia,  la  1714,  e  împodobită  de 
zugravul  Gheorghe,  care  lucrase  mai  înainte  la  pictura  Coziei.® 
Minea  zugravul  ne  dă  podoaba  dela  biserica  Sf.  Gheorghe  din 
Câmpulungul  muntean  la  1717.*  Cu  cheltuiala  mai  multor  cre¬ 
dincioşi  se  ridică,  în  1733,  biserica  din  Câineni  zugrăvită,  la 
1758,  de  meşterul  loniţă.’  Şerban  Fusea,  cupeţul  din  Târgovişte, 
zideşte,  la  1767,  biserica  din  Pietrosiţa  (jud.  Dâmboviţa)  pe 
•care  o  înîrumseţează  fon  zugravul  din  Braşov.^’  Cea  din  Titeşti 
(jud.  Argeş)  e  opera  zugravilor  din  1769:  Raîail,  monah,  Dra- 
gomir,  diacon  şi  ucenicii  lor:  Petru,  Nistor  şi  Ştefan.*  La  cea 

’  lorga  în  Bulletin  de  la  sect.  historique  de  l'Academie  Roumaine, 
XVII  [I930J,  pg.  73-5. 

*  Bianu-Hodoş,  Bibliografie  românească  veche  I,  Bucureşti,  1903, 
■pg.  153 — 5. 

’  Dragomir  în  Revista  Teologică,  II,  Sibiu,  Nr.  8—9.  Vezi  despre 
^Mitropolitul  Longhin  şi  cartea  mea.  Istoria  bisericii  româneşti  din  Ardeal 
ii.  Arad,  1918,  pg.  188—9,  209—1?. 

’  Arhiva  societăţii  istorice  şi  literare  din  Iaşi,  V,  p.  5'13-9. 

^  Dom.  lonescu.  Schituri  şi  biserici  de  sat.  Bucureşti,  1931,  p.  100. 

^  Buletinul  Comisiunii  Monumentelor  Istorice,  voi.  XXIV,  [1931],  p.  91. 

’  lonescu,  o.  c.,  pp.  73 — 4. 

"  Bul.  Corn.  Mon.  Ist.,  XXIV,  p.  5?.;  reproduceri  din  pictură  pp.  SO  —1. 

*  lonescu,  o.  c.,  pp.  93—4. 

din  comuna  Bercioiu  (jud.  Argeş),  refăcută  de  nouii  ctitori 
Stanca  şi  postelnicul  Răducan,  la  1772,  au  lucrat  zugravii  ro¬ 
mâni:  Raîail  şi  diaconul  Radu,  naosul  şi  pronaosul,  1781,  şi 
Petru  catapiteasma  la  1784.' 

Biserica  din  Budeşti  (jud.  Argeş),  zidită  pe  la  mijlocul  vea¬ 
cului  al  XVIII-lea  de  episcopul  Clement  dela  Râmnic,  a  fost 
zugrăvită,  numai  la  1787,  de  zugravul  Mateiu.-  Radu  Vodă 
Paisie  la  1544  a  clădit  mănăstirea  Valea  (jud.  Muşcel),  care  a 
fost  zugrăvită,  la  1797,  de  cunoscuţii  meşteri:  Radu,  diaconul 
şi  Constantin,  fratele  lui,  fiul  lui  Şerban  diaconul  din  Câmpu¬ 
lung,  zugrav  şi  el.®  Polcovincul  Ilie  Olanescu  şi  soţia  Pelaghia 
sunt  ctitorii  bisericii  Sâmbotin  (jud.  Argeş),  pe  care  o  împodo¬ 
beşte  Manole  Dinu,  la  1806,^  care  cu  2  ani  înainte  zugrăvise 
pe  cea  din  Copăceni  (jud.  Vâlcea)."’  în  acest  judeţ  la  Zavideni 
lucrează,  în  1832,  la  biserica  zidită,  în  1815,  meşterii  zugravi: 
Mateiu,  Naie  şi  Tudorache  ucenic.'' 


‘  But.  Com.  Mon.  Ist.,  XXII  (1929],  pg.  172,  175  (se  reproduc  aici  şî 
câteva  icoane  dela  aceşti  zugravi].  Icoana  Sf.  Nîcolae  de  zugravul  Petru 
din  biserica  dela  Ruda  e  din  1784,  nu  1684,  cum  scrie  lonescu,  o,  c.  p.  50. 
La  1782  se  aminteşte  zugravul  din  Făgeţel  sud  Olt:  popa  Mirea,  caterisit, 
care  falsifica  acte.  But.  Com.  Mon.  Ist.,  III.  p.  101  nr.  38. 

’  lonescu,  o.  c.,  p.  77.  In  biserica  din  Budeşti  sunt  icoanele  urmă¬ 
toare;  Maica  Domnului  [din  1861]  şi  a  Mântuitorului  de  zugravul  Dumitru 
din  Şchei;  apoi  două  dela  zugravul  Florea:  Sf.  împăraţi  şi  Sf.  îngeri  [c. 
1847],  [cf.  lonescu,  o.  c,,  p.  77]:  apoi  dela  Ilie  din  Teiuş,  icoana  Sf.  îngeri, 
tot  aici  (Ibid.  p.  83).  —  O  icoană  a  preotului  Mătase  de  pe  la  1780  cf. 
Bul.  Com.  Mon.  Ist..  XXII,  p.  46, 

*  Ibid.,  XXIV,  p.  13.  Manualul  de  pictură  al  lui  Dionisie  de  Fuma. 
a  fo.st  tradus.  Ia  1805,  de  arhimandritul  Macarie  dela  Sf.  Mitropolie,  dar 
el  „nu  este  ilustrat  şi  nu  are  nici  o  miniatură"  (să  se  îndrepte  astfel  în 
cartea  mea.  Din  istoria  arfei,  p.  22J.  Macarie  a  tradus  tot  din  greceşte  şi 
cărţulia  necesară  zugravilor:  Tacticon  şi  Iconomicon.  cf.  V.  Grecu,  Bule¬ 
tinul  „Codrul  Cozminului",  VII,  Cernăuţi,  1932,  pp.  51 — 8,  vezi  şi  p.  503. 

*  lonescu,  o.  c.,  pp.  59  —60.  —  Din  Jiblea  sunt;  Ion  zugravul,  tatăl 
lui  Gheorghe  Duhovnicul,  zugrav  şi  el,  frate  cu.  Paisie,  egumen  la  mănă¬ 
stirea  Stănişoara.  Ibid.,  p,  108;  la  p.  107  crucea  lui  Ion  zugravul, 

‘  Cartea  mea:  Din  istoria  artei  religioase  române,  p.  86.  —  In  bi¬ 
serica  din  Teiu  [jud.  Argeş]  sunt  4  icoane:  Sf.  Nicolae  de  Preda  zugravul 
[1801],  iar  3  dela  popa  Nicolae:  Adormirea  Maicii  Domnului  (1846],  Pan¬ 
tocratorul  (1847)  şi  Toţi  sfinţii  [1849]..  cf.  lonescu,  o.  c„  p,  81. 

®  Bul.  Com.  Mon.  Ist.  XXIV  [i93l]  p.  92.  —  O  icoană  din  biserica 
din  Bătrâni,  în  muzeul  din  Vălenii  de  Munte,  zugrăvită  la  1818  de  An- 
dronicescu.  Ibid.,  p.  101. 

Tot  în  judeţul  Argeş  avem  următoarele  patru  biserici:  cea 
din  Bratia,  zidită  la  1833,  şi  a  terminat  zugrăveala  la  1848, 
prin  doi  preoţi  zugravi:  Dumitru  din  Stoileşti  şi  Nicolae  din 
Stăneşti.  In  1893  a  îost  biserica  reparată  şi  rezugrăvită  prost 
de  Gheorghe  şi  Dumitru  Popescu  din  Şchei;*  cea  din  Creme- 
narii  de  mijloc  de  zugravii:  Ilie  din  Teiuş,  Anghel  dascălul  din 
Dolzăşti,  Ilie  din  Craipva  şi  Ion  din  Teiuş  la  1828;*  probabil  că 
toată  biserica  din  Vâlsăneşti  va  Ii  fost  împodobită  de  zugravii: 
Ştefan  şi  Anghel  în  colaborare  cu  ieromonahul  Ghermanos,  căci 
dela  cei  doi  dintâi  se  află  în  biserică  icoanele  praznicelor  dela 
catapiteasma  din  1840  şi  dela  cel  din  urmă,  icoana  Sî.  loan 
Botezătorul.* 

Schitul  Hotărani  (jud.  Romanaţi)  a  treia  oară  e  zugrăvit, 
la  1840,  de  zugravul  postelnic  Barbu  din  Craiova  şi  fratele  său 
Marin.*  La  biserica  din  Dudu  (jud.  Olt),  zidită  în  1837—8,  se 
amintesc  ca  zugravi:  D.  Iaşi  —  Stan  şi  cu  un  altul  al  cărui 
nume  e  şters."’  „Biserica  galbenă*  din  Urlaţi  a  fost  zugrăvită 
de  cunoscutul  pictor  Gh.  Tătărescu,  „ale  cărui  oneste  „tablouri* 
le-am  şters  fără  milă  —  zice  dl  lorga  —  şi  fără  a  le  foto¬ 
grafia  măcar,  ca  să  iasă  din  nou  la  iveală  interesanta  zugră¬ 
veală  veche  cu  surprinderile  ei  iconografice"  (din  a  doua  ju¬ 
mătate  a  veacului  al  XVIII-lea).* 

‘  lonescu.  o.  c.,  pg.  81 — 85,  aici  e  şi  o  icoană,  din  1831,  a  Sf. 
Voevozi.  de  zugravul  popa  Nicolae. 

■  lonescu,  o.  c.  pg.  83 — 4,  lorga.  Moşnenii  din  Cremenari  în  Ana¬ 
lele  Academiei  Române,  XII  (1931],  secţ.  ist,  pg,  20—1,  Buletinul  Comi¬ 
siei  Monumentelor  Istorice,  XXIV  [1931]  pg,  60,  se  reproduc  aici  trei  zugră¬ 
veli  pg.  58 — 59.  Dela  Ilie  din  Teiuş  sunt  trei  icoane  în  biserica  din  Cre- 
menari  din  1828 :  A  Precistei,  Sf.  Nicolae  şi  Sf.  loan  Botezătorul.  lonescu, 
o.  c.  pg.  83 — 4;  tot  dela  aceşti  zugravi  Ilie  şi  loan  din  Teiuş  e  o  icoană, 
din  1817,  în  bis.  din  Goranu:  Sf.  îngeri,  şi  alta  Sf.  Nicolae  de  zugravii 
Stan  şi  Constantin  din  1853.  Ibid.  pp.  55 — ^6. 

^  lonescu,  o.  c.,  pp.  89 — 90. 

*  lonescu,  o.  c..  pg.  45.  Probabil  tot  acest  Barbu  a  zugrăvit  şi  bi¬ 
serica  din  Reşca.  Ibid.,  pg,  45.  In  biserica  de  lemn  din  cătunul  Scurteşti 
al  satului  Ştefeşti  [jud.  Prahova]  e  o  icoană  de  zugravul  Barbu  din  1828, 
cf.  lorga,  Moşneni  de  pe  Verbilău  şi  de  pe  Valea  Buzăului  în  Analele 
Acad.  Române,  secţ.  ist.  XII  [1931],  pg.  209. 

*  Buletinul  Com.  Mon.  Istorice,  XXII  (1929],  pp.  140 — 1. 

*  lorga.  Zugravi  noi  şi  vechi  în  Analele  Acad.  Rom.,  X  [1929],  secţ. 
ist.  pg.  503.  zugrăveală  veche  din  sec.  al  XVIII-lea  din  Urlaţi,  reprodusă 
în  Bul.  Com.  Mon.  Istorice,  XXIV  (1931],  pp.  7 — 10. 

Avem  două  oîerte  alor  doi  zugravi  pentru  zugrăvirea  unor 
biserici  din  Brăila.  Una  e  din  1854  a  lui  Niţa  Stoinescu,  pentru 
biserica  Sf.  Mihail.  Alta  e  din  1856  pentru  repararea  zugrăvelei 
bisericii  Adormirea.  Episcopul  dăduse  voie  „dlui  Pitaru  Nicolae 
Teodorescu,  zugravul  dela  Buzău,  ca  să  se  poată  zugrăvi 
tâmpla  şi  toată  biserica  după  stilul  cel  mai  frumos  şi  biseri¬ 
cesc",  preţul  2000  de  „icusari  noi“.‘ 

2.  Zugravii  din  Moldova  în  veacul  al  XV- — XlX^lea.  Cu¬ 
noşteam  până  acum  numai  pe  unul  dintre  zugravii  lui  Ale¬ 
xandru  Vodă  cel  Bun,  pe  Ştefan  care  va  îi  lucrat  la  mănăsti¬ 
rile  Moldoviţa,  Humor  şi  alte  biserici.^  Un  document  neaşteptat 
ne  descopere  alţi  doi  de  pe  la  1416.  Alexandru  cei  Bun  dă¬ 
ruieşte  zugravilor:  Nichita  şi  Dobre  două  sate,  pe  Drăslivet,  şi 
anume;  Crainiceşti  şi  Leucuceşti  ca  să  le  fie  lor  uric  cu  toate 
veniturile  lor...,  iar  ei  sa  aibă  a  ne  zugrăvi  nouă  pentru  acele 
două  sale  2  biserici,  una  în  Târgul  de  jos  (=  Roman)  şi  alta 
care  ne  va  fi  vrerea  noastră,  usebi  bisericile  din  Rădăuţi,  sau 
o  casă,  sau  un  nartex".’ 

Ghecrghe  Duca  Vodă,  adusese  în  Moldova  o  întreagă  fa¬ 
milie  grecească  de  zugravi  de  care  am  vorbit  într'alt  loc.^  Aici 
mai  adaug  unele  ştiri  relative  la  cei  trei  fraţi  zugravi;  Mihai 
amintit  în  diata  lui  Toderaşcu-Iordache  Cantacuzino,  primind, 
desigur  pentru  ceva  zugrăveală,  61  fl.  10  parale, '■  iar  la  1689 
îl  găsim  martor  pe  un  act  de  vânzare  al  mănăstirii  Trei  sfeti- 
tele  din  Iaşi,''  iar  pe  ceilalţi  doi  fraţi  Dima  şi  Gheorge,  „scrii¬ 
torul  de  istorii",  tot  ca  martori  pe  un  act  din  Târgul-Ocnei  la 
17  Febr.  1692.- 

'  lorga.  Zugravi  noi  şi  vechi  îa  Analele  Academiei  Române,  X.  pg. 
S03— 507. 

*  Vezi  cartea  mea.  Din  istoria  arfei  religioase  române,  I.  pg,  36. 

®  Ghibănescu,  Surete  şi  izvoade,  XXII,  Iaşi,  1929,  pg.  52.  Vezi 
despre  pictura  din  bisericile  Moldovei  studiul  amănunţit  şi  de  o  înaltă  va¬ 
loare  ştiinţifică  a  diui  Henry  Paul,  Les  eglises  de  la  Moldavie  du  Nord, 
des  origines  ă  la  fin  du  XlV-e  sîecle  arhitecfure  et  peinture,  I  Texte,  j>, 
320,  II.  Album,  68  planches  în  publicaţia  franceză  „Monuments  de  Tart  bi¬ 
zantin",  voi.  VI,  Paris.  1930;  pictura  mănăstirii  Voroneţ  de  P.  Henry  în 
revista  „Boabe  de  grâu",  ll.  Bucureşti,  1931,  pp.  1—7. 

*  Meteş,  o.  c..  I.  pp.  61 — 2. 

'  lorga,  Studii  şi  documente,  VII,  pg.  181. 

'  Buletinul  Corn.  Mon,  Istorice,  XXII  [1929],  pg.  141. 

’  lorga,  Studii  şi  documente,  XI,  pg.  281  no,  33. 

La  30  Martie  1732  se  vorbeşte  de  partea  zugravului  Apo¬ 
stol  Mihuleţu  din  satul  Isacova  ("în  ţinutul  Orheiu).‘  In  biserica 
din  cătunul  Similîşoara,  din  comuna  Bogdana  (jud.  Tutova) 
găsim  icoanele  de  pe  cele  2  uşi  ale  catapitesmei,  făcute  la  1770, 
de  zugravul  Dima,  iar  2  icoane ;  Maica  Domnului  şi  Sf.  Nicolae 
şi  catapiteasma  de  zugravul  Dumitrache  Popescu  din  Costeşti 
la  1810.’ 

Andreiu  zugravul  din  Ciocăneşti,  amintit  încă  Ia  1780  cum¬ 
părător  de  moşie,  cumpără  la  20  Maiu  1793  o  moşie  în  fundul 
Moldovei  cu  20  Lei,  pe  care  apoi  o  vinde  în  27  Martie  1800 
cu  28  Lei.’  La  1805  e  amintit  în  Basarabia  zugravul  Constantin 
Nemeş  Carpul.’  învăţatul  episcop  Amîilohie  al  Hotinului  scrie, 
în  10  Ianuarie  1768,  cătră  Zosima,  arhimandritul  Lavrei  Pecerska 
<iin  Chievul  Rusiei,  între  altele  şi  aceste  cuvinte;  „Vă  rog  bu¬ 
nătatea  Voastră  pentru  un  frate  al  meu  drept,  care  a  fost  dat 
la  mănăstirea  Pecerska  în  şcoala  de  iconografi,  călugărul  Bar- 
tolomeu,  acum  cinci  ani  în  urmă,  ca  să  nu-1  treceţi  cu  vederea, 
când  veţi  primi  aceasta:  poate  s’a  deprinde  el  şi  va  fi  spre 
amintire  Sf.  Voastre''.^  Nu  cunoaştem  nimic  din  opera  de  zu¬ 
grav  a  acestui  Vartolomeiu  studiat  la  Chiev.  Va  îi  rămas  pro¬ 
babil  în  Rusia,  dacă  n’a  murit,  căci  în  Moldova  nu-1  găsim 
nicăieri  în  calitate  de  zugrav. 

Biserica  catedrală  din  Chişinău,  zidită  între  1830 — 36,  a 
fost  zugrăvită  în  acest  timp  de  pictorul  rus  Covsarov  pentru 
41.250  ruble.® 

Din  Moldova  se  refugiază,  în  Februarie  1823,  în  Bucovina 
la  Suceava  şi  doi  zugravi:  Gheorghe,  gramatic,  originar  din 
Suceava  şi  Anastasi,  care  în  primăvară  se  întoarce  acasă.’ 

’  Arhivele  Basarabiei.  II,  Chişinău,  1930.  no.  4,  pg.  47 — 9. 

’  Antonovici,  Istoria  comunei  Bogdana,  Bârlad  1906,  pg.  CXLVI — 
VII  n.  1. 

’  Bălan,  Noui  documente  câmpulnrigene,  Cernăuţi,  1929,  pg.  44 — 5 
nr.  35,  pg.  S3 — 4,  nr.  44, 

‘  Arhivele  Basarabiei,  I,  pg.  59. 

®  Revista  societăţii  istorico-arheologice  bisericeşti.  XIV.  Chişinău. 
1922,  p.  56. 

®  Revista  soc.  ist.-arh.  bisericeşti,  Chişinău,  XVII  [1927],  p.  40. 

*  Bălan,  Refugiaţii  moldoveni  în  Bucovina  în  1821  şi  1848,  Bucu¬ 
reşti,  1929.  p,  84,  Nr.  80.  88.  —  Eustatie  Altăsa,  zugravul,  cumpără  prin 
fratele  său  neguţătorul  Enachi,  in  4  Noemvrie  1808,  un  loc  cu  crâşmă  în 

în  mănăstirea  Agafton  (jud.  Botoşani),  în  biserica  mare  de 
zid,  sunt  4  icoane  cu  numele  zugravilor :  Pogorârea  Sî.  Duli  şi 
Izvorul  Tămăduirii  de  Dumitru  în  1836.  apoi  Maica  Domnului 
de  Dumitru  Mavrodin  în  1844  (să  nu  fie  unul  şi  acelaş  cu  cel 
dintâiu?),  şi  Luarea  de  pe  Cruce  a  Iui  Hristos,  afirmativ  fru¬ 
moasă,  de  A.  Sîinţescu  în  1865/ 

Păreţii  bisericii  Sf.  Apostoli  din  Bârlad  sunt  împodobiţi  de 
zugravul  loan,  căruia  i  se  dă  pentru  muncă  1668  Lei/ 

Mănăstirea  Vorona  are  biserica  cu  hramul  Naşterea  P.  SL 
Născătoare  de  Dumnezeu  şi  aceasta  e  zugrăvită  la  1869,  de 
schimonahul  Vladimir  Machedon,  care  a  trăit  în  mănăstirea  nu¬ 
mită  înlre  anii  1861 — 76  şi  a  mai  pictat  aici  şi  biserica  Sihăstriei/ 

3.  Zugravii  bisericilor  din  Transilvania  şi  Banat  în  veacul 
al  XV-XlX-lea.  Bisericile  româneşti  din  judeţul  Hunedoara 
cu  pictura  lor  murală  din  veacul  al  XIV  şi  XV-lea  pun  într’o 
lumină  deosebit  de  favorabilă  toată  viaţa  poporului  român  din 
acest  ţinut  în  acea  vreme.  în  studiul  meu  citat  am  atras  aten¬ 
ţiunea  asupra  frumuseţei  şi  importanţei  acestor  zugrăveli  vechi, 
fără  a  putea  da  numele  vre-unui  zugrav  contemporan,  care  s’a 

mahalaua  Tălpălarilor  din  Iaşi  dela  dascălul  Gavril  Papăjemnă.  Acest  loc 
şi  cu  altul  din  laşi  în  Munteuimea  din  sus,  pe  locul  bisericii  40  sîinţi  — 
acesta  cumpărat  în  1803  cf.  cartea  mea  „Din  istoria  artei  religioase"  p. 
101  n.  2  —  sunt  amanetate  de  zugravul  Eustafie  cu  7000  Lei  încă  înainte 
de  14  Ianuarie  1827  cf.  Ghibanescu  în  Revista  soc.  arh.  ist.  bisericeşti  din 
Chişinău.  XX  (1930J,  pp.  200 — -301  şi  n.  1. 

^  Studiul  preotului  Alex.  Simionescu  în  Revista  Moldovei.  V.  Boto¬ 
şani,  1926.  nr.  4,  p.  2 —  în  Moldova  este  „moşia  Lipoveţ  numită  din  vechi 
Zugravi"  cf'  Episcopul  I.  Antonovîci,  Documente  ale  foastelor  schituri. . , 
din  jud.  Tuto  va.  Huşi,  1929,  p.  56. 

’  Antonovici.  Documente  bârlădene.  V,  Huşi,  1926,  p.  59. 

’  Revista  Moldovei,  1  (1921),  Nr.  5,  pp.  10 — 12;  Nr.  6.  p.  16;  dela 
Vladimir  au  mai  rămas  câteva  icoane  zugrăvite  între  1851 — 1870.  Să  nu 
fie  oare  zugravi  şi  aceşti  iscăliţi  pe  2  icoane  dela  mănăstirea  Vorona: 
„Schimonahul  loan  1808",  pe  icoana  Maicii  Domnului  din  biserica  cu  hramul 
Sf.  Nicolae ;  şi  „Damian  monahul  1860,  Decemvrie  27“  pe  icoana  înălţarea 
Domnului  din  biserica  Sihăstriei?  Ibid..  I,  Nr.  6,  p.  15 — 6.  —  Un  pictor 
neamţ,  —  aşezat,  pe  la  1850,  pe  moşiile  din  jud.  Dorohoi  a  familiei  Balş, 
—  numit  Antoni  Zigri,  făcea  chipuri  de  Domni,  găsite  în  casa  din  Ipo- 
teşti  a  Tatălui  lui  M.  Eminescu,  cf.  Călinescu  G.,  Viaţa  lui  Mihai  Emi- 
nescu.  Bucureşti  1932,  p.  56. 

ostenit  cu  executarea  acestor  opere  de  artă  atât  de  preţi¬ 
oase.’ 

Descoperiri  recente  importante  ne  întregesc  cunoştinţele 
noastre  relative  la  două  biserici  de  piatră,  —  numite  atunci 
„mănăstiri*  —  din  Munţii  Apuseni,  ridicate  de  fruntaşii  popo¬ 
rului  nostru,  de  Voevozi,  în  satele  Crişcior  şi  Ribiţa.” 

„Mănăstirea*  din  Crişcior,  cu  hramul  Născătoarea  de  Dum¬ 
nezeu  Fecioara  Maria,  a  fost  clădită  de  Voevodul  Bălea  Ia  în¬ 
ceputul  sec.  al  XV'lea.  S’a  zugrăvit  în  1411.  Acum  câţiva  ani, 
căzând  varul  de  pe  părete  a  ieşit  Ia  iveală  chipul  ctitorilor  cu 
familia:  Bălea  Voevodul  şi  soţia  sa  Vişa  cu  3  fii:  loan,  La- 
dislau  şi  Ştefan  şi  două  fete  Sora  şi  Fiica  (=  Rafila)  şi  încă 
câţiva  sfinţi.  —  Cea  din  Ribiţa,  cu  hramul  Sf.  Nicolae,  a  făcut-o 
jupanii  Ladislav  şi  Miclăuş,  ale  căror  portrete  ni  s’au  păstrat  cu 
cel  al  fiicei  lui  Vladislav:  Ana  în  portul  românesc  din  acel 
timp  şi  ţinut.  Chipul  celor  două  jupânese :  Stanca  şi  Sora  (fiica 
Voevodului  Bălea  dela  Crişcior)  sunt  acoperite  de  un  stâlp  pus 
la  reparaţia  bisericii.  A  zugrăvit-o  în  .1417,  până  în  15  Iulie, 
în  stil  bizantin,  popa  Dragoşin,  care  probabil  să  îi  venit  dela 
Tismana  la  Nicodim,  căci  acesta  din  urmă  zidise  în  ţara  Ha¬ 
ţegului  mănăstirea  Prislop.  In  amândouă  bisericile,  atât  la  Criş¬ 
cior  cât  şi  la  Ribiţa,  inscripţiile  sunt  slavone  şi  pictura  desco¬ 
perită  bizantină. ’’ 

Vechea  biserică  din  Răhău,  azi  dispărută,  a  fost  zugră¬ 
vită,  la  1815,  de  zugravul  Vasile  din  Sălişte,‘  cea  unită  azi  din 

’  Din  Istoria  artei  religioase,  I,  pp.  106 — 112.  —  Vezi  şi  noul  studiu 
întins  şi  preţios  al  diui  Vătăşianu.  Vechile  biserici  de  piatră  româneşti 
din  jud.  Hunedoara  în  Anuarul  Com.  Mon.  Istorice,  secţia  pentru  Tran¬ 
silvania  pe  1929,  Cluj,  1930,  pp.  1 — 222,  se  dă  chipul  la  12  biserici  şi  se 
vorbeşte  şi  despre  pictura  lor. 

*  Dragomir,  Vechile  biserici  din  Zarand  şi  ctitorii  lor  în  sec.  XIV 
şi  XV  în  Anuarul  Comisiunii  Monumentelor  Istorice,  secţia  pentru  Tran¬ 
silvania  pe  1929,  Cluj.  1930,  pp.  223—  264. 

®  Ibid  ,  pg.  227 — 8,  231,  234  237,  250 — 1,  2S3,  255  se  reproduc  pic¬ 
turile  ci  inscripţiile.  —  Vezi  şi  lorga  în  Bulletin  de  la  section  histo- 
rique  de  l'Academie  Roumaine,  XVH  [1930],  pg.  70 — 2.  —  A  se  îndrepta 
cele  spuse  de  mine  in  Istoria  artei  religioase,  pg.  111 — 3,  conform  celor 
de  mai  sus. 

*  N.  Cărpinişan.  Monografia  comunei  Răhău,  Sibiu,  1897,  p.  34.  Crucea 
deasupra  uşei  împărăteşti  şi  sfeşnicul  cel  mare  dinaintea  altarului  din 
vechea  biserică  din  Răhău  sunt  zugrăvite  Ia  1804  şi  1809  de  zugravul  loan 
[Hîndorean]  din  Poiana-Sibiului.  Numele  de  familie  al  zugravului  Vasile 
e  Muntean  [Ibid,  ;  vezi  şi  cartea  mea  Din  istoria  artei  religioase  române 
I.  p.  120],  Simion  Bască-Ciortan,  învăţător  în  Răhău  [1813—24]  a  fost  şi 
zugrav  şi  sculptor,  cf.  Cărpinişan  o.  c.  p.  46. 

Sadu  (jud.  Sibiu)  de  zugravul  loan  din  Boiţa,  la  1836,*  cel  care 
zugrăvise  chipul  popii  Toma  Filip  din  Porceşti.-*  Pe  un  Trio- 
dion  din  Galda  de  jos  scrie  câteva  rânduri,  la  1764,  zugravul 
lacob  din  Feisa.*  Numele  de  familie  al  acestui  zugrav  e  Şarlea, 
a  avut  fiu,  nepot  şi  strănepot  Augustin  (acesta  diac  şi  vestit 
cântăreţ)  toţi  zugravi  în  satul  lor  şi  în  diferite  sate  din  jud. 
Târnava-mica,  unde  au  pictat  icoane  şi  biserici.  Biserica  de 
lemn,  distrusă  din  Pata  (jud.  Cluj)  avea  icoane  dela  acest  zu¬ 
grav  lacob  din  Feişa.^  Constantin  zugravul  din  Braşov  ne-a 
lăsat,  la  1798,  pictura  palidă  din  biserica  din  Mateiaş  (jud. 
Târnava-mare),  din  cauză  că  în  pădurea  cea  mare  din  Bogata, 
meşterul  îşi  vărsase  materialul  de  zugrăvit,  pe  care  apoi  ca 
să-i  ajungă  l-a  „lungit"  cu  apă,  după  tradiţia  păstrată  în  sat.“ 
Iconostasul  bisericii  din  Ucea  de  sus  este  opera,  din  1783,  a 
zugravului  loan  din  Feldioara.®  Biserica  ortodoxă  din  Hendorf 
(jud.  Târnava-mare),  tâmpla,  e  împodobită  de  zugravul  loan 
Pop  din  Făgăraş  (1802)P  Acest  zugrav  „loniţă"  sau  Ion  Po- 
povici  a  trăit  95  de  ani  (n,  1774  —  -f-  1869)  în  satul  Galaţi, 
Făgăraş,  apoi  în  Braşov.  A  lucrat  icoane  şi  picturi  murale  prin 
diferitele  sate  ale  ţării  Făgăraşului,  a  trecut  în  Secuime,  unde 
construieşte  cu  fiul  său  Nicolae,  amvoane  şi  altare  —  se  pare 
cele  din  Şimleu-Ciuc  şi  Sântimbru-Ciuc.  —  Din  bisericile  romano- 
catolice,  în  care  execută  şi  cu  sculptura  şi  pictura;  îl  găsim  apoi 
lucrând  în  Gherla,*  până  şi  în  Bihor  şi  în  diferite  alte  părţi  ale 
Transilvaniei. 

‘  Georgescu,  Prin  România,  I,  Ardealul.  Sibiu,  1922,  pg.  125. 

*  Cartea  mea,  Din  istoria  artei,  pg.  120, 

’  Revista  istorică.  Văleni,  1929,  pg.  266.  —  Din  satul  acesta  târnăvean 
plin  de  zugravi,  cunoaştem  pe  popa  Nicolae  care  a  zugrăvit  la  1769  bi¬ 
serica  de  lemn  din  Cbeţa  (jud.  Turda],  apoi  pe  Profirie  şi  Leon  cari  în 
1839  împodobesc  biserica  din  Şomfalău  [azi  CorneştI.  jud.  Târna va-mică]. 
cf.  studiul  preţios  a  dtui  Atanasie  Popa,  Biserici  vechi  de  lemn  româneşti 
din  Ardeal,  Cluj.  1932,  p.  83  şi  n.  1 ;  se  reproduc  5  picturi  din  biserica 
din  Gorneşti,  pp.  86,  88,  90 — 91,  93, 

*  Comunicat  de  păr.  Mihail  Hodârnău,  protopop  gr.  unit  din  Braşov, 
de  origine  din  satul  Feişa.  Biserica  de  lemn  din  Pala  a  zugrăvit-o  la  1746 
logofătul  Mateiu  Voileanu.  cf.  revista  Răvaşul,  VI,  Cluj,  1908,  pg.  45. 

‘  Inscripţie  inedită. 

*  lorga.  Scrisori  şi  inscripţii  atdelene,  II  (=  Studii  si  documente, 
XIII],  pg.  198  nr.  693. 

’  Ziarul  Telegraful  Român.  LXX,  Sibiu,  1922,  nr.  82  [din  31  Oct.]. 

®  Vezi  pe  larg  despre  el  revista  Ţara  Bârsei,  IV.  Braşov,  1932,  pg. 
100 — 104  şi  notele.  —  Aici  se  dau  două  portrete  ale  zugravului  bătrân 

Biserica  de  lemn  din  Fildul  de  sus  {jud^  Cluj),  zugrăvită 
vioiu,  se  pare  de  aceşti  meşteri  încrestaţi  pe  uşă,  daca  nu; 
cumva  sunt  numai  lemnarii:  «Meşterii  acestei  sfinte  biserici: 
Frenţ  Nicoară  din  Argiş  şi  unul  din  Chendrea,  a  Petri  Brudului 
fecior  Nicolae  1726*,’  iar  cea  din  Fildul  de  jos  e  pictată  „cu 
mâna  de  ţerina  a  lui  Ursu  Broina  [din  satul  Stobor]  la  17  [40—90] 
în  zilele  împăratului  losif  şi  Maria  Terezia  cu  cheltuiale  săte¬ 
nilor".^  Ştim  că  zugravul  Nistor  ne-a  lăsat  mai  multe  icoane  şi 
picturi  în  bisericile  din  judeţul  Cluj.  Sunt  interesante  următoa¬ 
rele  date  relative  la  situaţia  lui  materială,  din  1794,  în  satul 
Feleac  unde  locuia:  E  de  60  ani,  are  un  fiu  Monu  de  17  ani, 
iar  puţina  avere  e  însemnată  astfel  în  urbariile  oraşului  Cluj : 
1  vacă,  1  june,  1  porc ;  1  loc  de  casă,  în  hotarul  de  sus  3  pă¬ 
mânturi  de  3  ferdele,  în  hotarul  de  jos  1  pământ  de  1  câblă 
şi  3  fânaţe  de  2  care  de  fân ;  plăteşte  taxă  de  2  fl.  E  notat  şi 
aceasta:  „Trăieşte  din  zugrăvit*.’ 

Biserica  de  lemn  din  satul  Gâlgău  (jud.  Someş)  e  zu¬ 
grăvită,  prin  anii  1790 — 95,  de  un  oarecare  zugrav  Mihailă.* 
în  judeţul  Sălaj  avem  vechea  biserică  de  lemn,  unită,  din 
Brâglez,  care  a  fost  împodobită  de  losif  Perşe  „maistăr  pictor 
şi  paroh*  la  1842,"  iar  cea  din  Sâcălaşeni,  foarte  veche  din  lemn, 


„Kir  loniţă",  făcute  chiar  de  fiul  său,  vestitul  pictor  Mişu  Popp  [vezi  pg, 
106 — 7,  110 — 11).  In  August  1828  zugravul  loan  Pop  lucra  la  amvonul  bi¬ 
sericii  Sf.  Treimi  din  Schei-Tocile  şi  nu  la  cel  dela  Sf.  Nicolae  cum  afir¬ 
masem  în  cartea  mea.  Din  istoria  artei  religioase,  pg.  123,  —  Vezi  pe 
larg,  studiu  şi  amintiri,  despre  pictorul  Mişu  Pop,  publicate  de  Corneliu 
Comanescu  şi  Constantin  Pop  în  Ţara  Bârsei,  IV  [1932],  pg.  99 — 131  [se 
dă  aici  şi  o  listă  a  tablourilor]  şi  pg.  132—141  (se  reprodne  mai  multe 
portrete). 

‘  Răvaşul,  Quj,  1909,  p.  63. 

*  Ibid.,  p.  63.  Un  preot  zugrav  din  Stobor  a  zugrăvit,  în  sec.  al 
XVIII-lea  biserica  din  Cuhleşul  român  [jud.  Cluj],  cf.  At.  Popa,  Biserici 
vechi  de  lemn.  Cluj,  1932,  p.  20,  pictură  reprodusă,  p.  19. 

^  Arhivele  Statului  din  Cluj,  urbariile  oraşului  Cluj.  —  Zugravul 
Nistor  din  Feleac  a  împodobit  toată  biserica  din  Luna  de  sus  la  1793, 
[jud.  Cluj),  în  parte  cea  din  Martîneşti  (jud.  Turda)  şi  cele  trei  icoane, 
ia  1781,  din  bis.  din  Copăceni  [jud  Turda] :  Maica  Domnului,  Sf,  Nicolae, 
Sf.  Arh.  Mihail.  cf.  At.  Popa,  Biserici  vechi  de  lemn.  Cluj,  1932,  p.  23.  se 
reproduce  o  icoană  dela  Nistor  p.  24. 

*  At.  Popa,  Biserici  vechi  de  lemn.  Cluj.  1932,  p.  26,  se  reproduc 
7  picturi  pp.  30,  33,  33—6,  39—41. 

‘  Atau.  Popa  în  Anuarul  Comisiunii  Mon.  Istorice,  secţia  Transilvania 
pe  1929,  pg.  354 — 5  se  reproduc  aci  şi  picturile.  Tot  I.  Perşe  a  zugrăvit 
între  1840 — 50,  biserica  din  Aştileul  mare  [jud.  Cluj).  Ibid..  p,  363,  n.  1. 

afirmativ  din  1442,  (lângă  Baia-mare)  e  opera  unui  străin,  ca 
pictură,  a  lui  Paul  Weis,  pictor  din  Baia-mare,  Ia  1865.* 

Bisericile  de  lemn  din  jud.  Bihor  au  fost  cercetate  şi  stu¬ 
diate  pe  larg  într’o  carte  deosebit  de  preţioasă,  cu  reprodu¬ 
ceri  foarte  frumoase,  de  profesorul  de  istoria  artelor  dela  Uni¬ 
versitatea  din  Cluj,  dl  Coriolan  Petran  (Monumentele  istorice 
ale  jud.  Bihor  I,  Bisericile  de  lemn.  Sibiu,  1931,  pg.  64^123 
ilustraţii),  care  în  o  altă  publicaţie  a  vorbit  şi  despre  cele  din 
judeţul  vecin  Arad.^  Aici  voi  semnala  numai  pe  acelea  ale  căror 
zugravi  îi  cunoaştem. 

In  biserica  din  Cociuba  mică  icoana  Sf.  Nicolac  din  1714, 
e  făcută  de  zugravul  Mateiu.^  Uşile  împărăteşti  ale  bisericii  de 
lemn  din  Ghighişeni,  (transportată  la  Beiuş  la  internatul  ort. 
de  băieţi  în  1931)  —  făcută  în  1743  —  au  fost  zugrăvite  cu 
10  ani  mai  târziu  de  popa  losif.*  Modestul  zugrav  David,  venit 
din  Ţara  Românească,  a  desvoltat  o  activitate  foarte  întinsă, 
dar  slabă  ca  valoare  ca  şi  ceilalţi  tovarăşi  în  artă  din  aceste 
părţi  bihorene.  Dela  el  avem :  uşa  altarului  din  Cociuba  mică, 
iconostasul  din  Rieni  (1755)  şi  din  Cârpeştii  mari  (1761),  alta¬ 
rele  din  Sebiş  şi  Delani  (1764),  dverele  bisericeşti  din  Sudrigiu 
(1778),  altarul  din  Telecuş  (1783),  apoi  icoane  din  bisericile  din 
Broaşte  şi  Ferice.’*  Biserica  din  Săcălasău  e  zugrăvită  la  1781 
de  meşterul  loan.*  Apoi  cea  din  Mireag  de  străinul  Samoki 
Teodor  din  Kassa  la  1783,  iconostasele  din  Archiş  şi  Telecuş, 
la  1793,  de  Mihail  Parocec  din  Telecuş,  două  icoane  din  bis. 
din  Vălani,  la  1808,  de  zugravul  Moţilor  Simion  Silaghi  din 

*  Comunicaţia  dlui  inspector  cjen,  al  învăţământului  Traian  Gherman 
din  Quj.  —  Vezi  despre  iconarii  din  Nicula,  etc..  cari  trec  în  Ţara  Româ¬ 
nească  şi  poposesc,  în  1860 — 1,  la  mănăstirea  Cornetul  (din  jnd.  Vâlcea], 
Cronica  numismatică,  VIII,  Bucureşti,  1928,  pp.  39 — 41.  —  Despre  gravorii 
Gheorghe  Pop  [1800 — 30],  Simion  Pop  [1842],  Onisie  Pop  [1821, 1850],  Ane- 
kila  Morar  [1840 — 60),  Andrei  Man  [1850 — 60).  cf.  K.  Viski,  Gravures  sur 
bois  populaires  roumaines  de  Transylvaniae,  Budapesta,  1931 ;  C.  Petran 
Mon.  istorice  din  Bihor,  I,  pp.  29 — 30  la  bisericile  din  Ferice,  Goila  şi  Te- 
lecuş:  Oprescu  în  revista  Transilvania,  Sibiu,  1923;  Lupeanu-Melin,  Xilo- 
grafii  dela  Blaj,  1730 — 1800,  Blaj.  1929,  p.  24-}-20  planşe. 

’  Vezi  cartea  mea,  Din  istoria  artei  religioase,  pp.  126 — 7. 

’  Petran  o.  c..  pg.  27. 

*  Ziarul  Curentul,  Bucureşti.  1931,  Octomvrie  26. 

‘  Petran.  o.  c.,  pp.  21,  27 — 8. 

‘  Petran,  o.  c.,  pg.  29. 

Abrud/  bisericile  din  Tărcăiţa  (1816)  şi  Totoreni  (1818),  apoi 
Iconostasul  din  Gurani  (1814)  toate  trei  sunt  zugrăvite  de  Si- 
mon  Darabant,  cea  din  Fânaţe  de  Micula  Mihai  din  Mociar ;  ur¬ 
mătoarele  patru:  din  Vărăşeni  (1833),  Borşa  (1837),  Săbolciu 
(1837)  şi  Copăcel  (1848)  de  zugravul  loan  Lăpuşan  din  Jula.^ 
Mai  cunoaştem  câteva  biserici  zugrăvite  de  meşteri  şterşi, 
străini  şi  români,  din  a  doua  jumătate  a  sec.  XlX-lea.’ 

In  Banat  s’a  descoperit  o  întreagă  operă  de  artă  biseri¬ 
cească.  Acela  care  a  pus-o  în  lumină  prin  cercetări  personale 
este  valorosul  şi  foarte  activul  director  al  „Muzeului  bănăţean" 
din  Timişoara :  loachim  Miloia,  care  prin  organizarea  muzeului, 
prin  studiile  sale  şi  prin  revista  „Analele  Banatului",  dovedeşte 
zi  de  zi  pricepere,  iniţiativă  şi  muncă  cu  rezultate  atât  de 
binefăcătoare  pentru  cunoaşterea  istoriei  şi  artei  acestui  ţinut. 

Mănăstirea  Şumigului  sau  Şemliugului  sau  cu  numele  de 
azi  „Mănăstirea  Săracă",  a  fost  restaurată  de  un  oarecare  Giuri- 
cico  fiul  lui  Alexă  Ia  1730,  când  s’a  şi  pictat  de  zugravii: 
Andrei  şi  fiul  său  Andrei,  şi  loan  şi  Chiriac.  „Este  cel  mai  im¬ 
portant  monument  de  artă  din  Banat  —  zice  dl  Miloia  —  atât 
prin  vechimea  construcţiei  (din  sec.  al  XV,  probabil  de  despotul 
Gheorghe  Brancovici]  prea  puţin  alterată  cât  şi  pentru  pictura 
ce  ne  prezintă  sinteza  cea  mai  înaltă  a  artei  dela  începutul 
secolului  al  XVIIl-Iea,  sinteză  ce  serveşte  ca  punct  de  plecare 
pentru  cunoaşterea  formelor  de  artă  de  mai  târziu  şi  de  unde 
pleacă  probabil  şi  zugravul  Nedelcu".^  Biserica  din  Lipova,  re¬ 
staurată  în  1930,  a  fost  înfrumseţată  de  zugravul  cu  bun  renume 
Nedelcu,  pela  1740,  iar  mai  târziu  la  1785,  de  Ştefan  Poner- 
chiu."  Dela  „Nedelcu  zugrav  Popovici"  avem  încă  patru  icoane 

1  Dela  Silaghi  sunt  icoane,  din  1795,  în  bis.  din  Acinţa,  Toheşti  şi 
Giuliţa  [jud.  Arad]  cf.  Peiran.  Mon.  ist,  din  Bihor,  pg,  21  şi  n.  1. 

’  In  bis.  din  Păuşa  e  chipul  preotului  Isaia  Lăpuşan  ['f  1876)  şi  a 
zugravului  in  haine  ţărăneşti  loan  Lăpuşan  din  Jula.  făcute  de  acesta  din 
urmă.  Ibid.,  pg,  20,  30. 

'  Ibid.,  pg..  20 — 1;  zugravi  dela  Nicula :  Dionisie  Juga  şi  Teodor 
Tocariu,  străinii:  Em,  Weis,  Mor  Hackman,  Carol  Miiller  şi  AL  Martok, 
{1870—1899). 

*  Analele  Banatului,  IV  [1931),  fasc.  9,  pp.  85 — 104  se  reproduc  9 
picturi  din  mănăstire  p.  106 — 114;  icoana  ctitorilor  sârbi  Gh.  Brancovici 
şi  Anghelina,  făcută  în  copie  de  zugravul  Nicolae  Neşcov  la  1753.  Ibid. 
:p.  97. 

^  In  publicaţia.  Biserica  ortodoxă  română  din  Lipova,  Timişoara, 
1930,  se  reproduc  icoanele  dela  cei  2  zugravi. 

frumoase  din  1749:  Hristos  pe  tron  binecuvântând,  Maica  Dom¬ 
nului  cu  Isus  în  braţe,  St  Nicolae  şi  Si.  loan  Botezătorul  din 
biserica  de  lemn  din  Câlnic,  cumpărată.  Ia  1810,  de  satul  Butin, 
unde  s’au  găsit  icoanele.’  Iconostasul  din  biserica  de  lemn  din 
Surducul-mare  este  opera  zugravului  Vlasici  (c.  1740—50) ;  ^  cea 
din  Clopodia  e  zugrăvită,  la  1762,  de  ierodiaconul  Vasiie  Ale- 
xevici,  —  venit  dela  Tismana,  *  —  şi  fiul  său  Gheorghe,  loan 
Popovici,  Radu  Lazarevici  şi  ucenicul  Stancu  Da.... ;  ^  biserica 
St  loan  din  Caransebeş  de  zugravii:  Ion,  loan  sin  ego  Ion 
ucenic  la  1787“;  •  cea  din  Oraviţa  montană  de  un  Petrovici  la 
1808  şi  iconostasul  de  Dimitrie  Turcu,‘’  care  a  zugrăvit  mai 
multe  biserici  din  sudul  Banatului. 

Alţi  „moalări“,  cari  au  zugrăvit  în  Banat  sunt:  Ciolac  în 
jurul  Oraviţei  (c.  1800),  D.  Mihailovicr  (c.  1808),  Mihai  şi  G. 
Popovici  (c.  1820),  Giura  din  Macedonia,  Gberdanovici  din  Lugoj, 
Diaconovicieşti  din  Caransebeş  numiţi  familia  ,Zugravu“ ;  Mihaii 
Velceleanu  (■!•  c.  1864),  a  pictat  biserica  din  Cuptoare  Secul 
(1824),  Câlnic,  Doman,  Fizeş  şi  Ezeriş.  •  Cei  mai  talentaţi  pic¬ 
tori  în  sec.  al  XIX,  cu  studii  în  Apus,  sunt  Nicolae  Popescu 
(n.  1835 — ^1877),  -  şi  loan  Zaicu  (n.  1868 — fl917)  cari  au  pictat 
mai  multe  biserici.®  Mai  amintim  câţiva  din  a  doua  jumătate 
a  sec.  al  XIX:  Filip  Matei  din  Bocşa,  Nicolae  Haşca  de  pe 
Valea  Carasului,  Achîmescu  din  Caransebeş,  Lazar  Zbăgan  din 
Graniţă,  Nicolae  Marişescu,  Ion  Putnic  din  Timişoara,  Ion  Badiu 
de  lângă  Lugoj,  N.  Deliomini  din  Caransebeş,  Petru  Drăgilă  din 
Almaj,  L  Secoşan  din  Toracul-mare  şi  alţi.’ 

ŞTEFAN  METEŞ. 

membru  corespondent  al  Academiei  române. 


*  Analele  Banatului  II,  fasc.  3  p.  6 — 8  se  reproduc  cele  4  icoane. 

*  Ibid.  III,  fasc.  4,  p.  5. 

*  Cartea  mea.  Din  istoria  artei,  p.  131. 

‘  An.  Banat.  III,  fasc.  7,  p.  89 — 90;  se  reproduc  dela  Vasiie  şi  fiul 
său  2  icoane. 

*  Ibid.  III,  fasc.  5,  p.  39 — 63  se  reproduc  2  picturi. 

'  Ibid.  II.  fasc.  3,  p.  64. 

’  Ibid.  III,  fasc.  4,  p.  6. 

”  Ibid.  II,  fasc.  2,  p.  7 — 40  se  reproduc  câteva  chipuri  dela  Popescu. 

*  Miloia  în  revista  Societatea  de  mâine,  Cluj,  1928,  p.  414  [biseri¬ 
cile  zugrăvite  de  Zaicu,  Popescu,  etc.]. 

An.  Banatului,  II,  fasc.  3,  p.  63 — 4  III,  fasc.  4,  p,  7 — 8. 

DIN  RUSIA  ROŞIE. 

„In  ţara  Sovietelor"  este  întitulat  un  număr  special  al  re-- 
vistei  franceze  „Vu“  din  Noemvrie  1931,  cuprinzând  o  anchetă 
la  faţa  locului,  întovărăşită  cu  sute  de  fotoji[raîn. 

Scriitorul  M.  Chadourne  şi-a  luat  asupra  sa  să  reîerez& 
despre  propaganda  anti-reiigioasă  din  Rusia.  Să-l  ascultăm  urmă- 
rindu-i  studiul  pas  de  pas. 

In  „Piaţa  Roşie",  la  intrare,  se  poate  ceti  o  inscripţie 
uriaşe:  „Religia  este  opiu  pentru  popor",  după  formula  filozo¬ 
fului  Nietzsche. 

Intr’o  mănăstire  din  Moscova,  o  fostă  mănăstire  de  maici, 
s’a  instalat  unul  din  sanctuarele  „Antireligiei  de  Stat".  In  loc 
ca  localul  acesta  de  retragere,  de  contemplare  religioasă,  să. 
fi  fost  păstrat  cu  scumpătate,  chiar  şi  dacă  maicele  ar  îi  fost 
alungate  —  de  cum  intri  spre  capela  plină  de  umbră,  dai  de 
caricatura  cu  doi  uriaşi,  diavoli  sau  oameni  ai  pădurii,  cari 
smulg  cu  puterea  nişte  rădăcini. 

Ce  spune  inscripţia  acestei  decoraţii  neobicinuite?  „Re¬ 
voluţia  sovietică  taie  rădăcinile  opresiunii  şi  a  inegalităţii  fe¬ 
meilor  mai  radical  decât  ori  care  partid  şi  cura  n’a  îndrăznit 
încă  nici  o  revoluţie  de  pe  lume". 

Conducătoarea  prin  muzeul  antireligios  explică  scriitorului 
francez  simbolul  acestei  inscripţii  „barbare". 

Alte  inscripţii:  „Biserica,  în  interesul  exploatatorilor,  în¬ 
grozea  massele  cu  ororile  vieţii  de  dincolo  de  mormânt". 
„Templul  acesta  a  servit  ca  mijloc  de  a  atrage  pe  credincioşi 
prin  tot  felul  de  ghimbuşlâcuri". 

Pc  pereţi  se  mai  află  icoane  preţioase,  dar  întovărăşite  de 
astfel  de  inscripţii;  „In  icoana  aceasta  se  vede  „Judecata  din 
urmă",  după  care  cei  drepţi  —  adecă  clasa  stâpânitoare  şi  bo¬ 
gată  —  ajung  în  rai,  şi  cei  răi,  nemernicii  —  adecă  proletarii 
—  sunt  osândiţi  la  muncile  vecinice  ale  iadului". 

Scriitorul  francez  notează  o  scenă  interesantă,  petrecută 
la  vederea  acestei  icoane.  Intre  aceia  cari  străbateau  muzeul 

se  aiia  şi  un  tinăr  ţăran  rus.  Tipul  clasic  al  „mujic“-ului  (ţăra¬ 
nului),  cu  părul  mare,  ca  al  sf.  loan,  cu  sacul  în  spinare,  în 
„sandale  de  mesteacăn".  „Inspecta  (şi  el),  încet,  fiecare  obiect, 
citea  cu  o  atenţie,  ce  te  atingea,  inscripţiile.  Ochii  săi  negri, 
taţa-i  cafenie,  reflectau  în  acelaş  timp  şi  blândeţea  şi  naivi¬ 
tatea  pătrunzătoare.  Când  călăuza  noastră,  dupăce  a  descifrat 
în  ruseşte  comentarul  oficial,  ne-a  servit  cu  traducerea  (în  fran¬ 
ţuzeşte),  se  întoarse  ţăranul  spre  noi.  —  „Asta  nu-i  tocmai  ade¬ 
vărat",  zice  el.  „Pcntrucă  Isus  a  spus  că  nici  odată  n’are  să 
intre  un  bogat  în  împărăţia  Ceriurilor".  —  „E  un  biet  ignorant", 
se  gândi  şi  adaugă  interpreta  dela  „Inturist",  dupăce  ne-a  co¬ 
municat,  la  rugarea  noastră,  ce  a  spus  omul.  „El  n’o  poate 
pricepe!" 

Scriitorul  francez  urmează:  „Să  mă  ierte  tinăra  domni¬ 
şoară...  „Muiik“-ul  rus  a  priceput;  poate  a  priceput  încă  prea 
bine". 

S’a  dus  mai  apoi  scriitorul  la  muzeul  antireligios.  Fiecare 
oraş  arc  unul  sau  mai  multe  muzee  antireligioase.  In  Lenin¬ 
grad  vizitează  Catedrala  sî.  Isac,  în  care  este  instalat  muzeul 
antireligios. 

Catedrala  este  unul  din  cele  mai  impozante  monumente 
ale  oraşului  lui  Petru  cel  mare,  clădită  în  întâia  jumătate  a  se¬ 
colului  trecut,  cu  galerii,  cu  colonade  de  granit  monolitic,  cu 
porţi  de  bronz,  cu  timpane  ornate  cu  basreliefuri,  cu  statui.  Iţi 
trebue  câtva  timp  ca  să  descoperi  în  clar-obscurul  catedralei, 
planşele  şi  cartoanele  colorate,  de  propagandă  antireligioasă. 

Vre-o  douăzeci  de  inscripţii.  Una  arată  caricatura  unui 
preot,  îl  prezintă  ca  pe  un  păianjen.  Fotografii,  gravuri  tăiate, 
capete  de  ziar,  bilete  vechi,  şi  pe  deasupra  tuturora  —  inscripţia : 
„Biserica  este  organizaţia  exploatatorilor".  „De  unde  curgeau 
venitele  mănăstirilor?",  întreabă  un  subtitlu,  şi  se  răspunde:  dela 
Coroană,  dela  vânzarea  candelelor,  dela  serviciul  morţilor,  dela 
adăpostirile  de  prin  mănăstiri,  dela  cutia  milelor  de  prin  capele, 
din  chete,  dela  procesiuni,  dela  averile  îngropate,  din  editurile 
de  cărţi  evlavioase,  din  danii  etc.  Sunt  adăogate  aici:  discuri 
de  biserică,  pachete  de  ruble,  rămăşiţe  de  lumânări  în  litografii 
pestriţe.  întâia  expoziţie. 

A  doua  e  sub  titlul;  „Unirea  Bisericii  cu  poliţia",  a  treia; 
„Biserica  în  luptă  cu  Revoluţia",  a  patra;  „Biserica  şirăsboiul". 
Toate  având  ca  comentar  tăieturi  din  ziar,  icoane,  manuscrise. 

caricaturi.  „Acolo  unde  puteai  să  te  aştepţi",  observă  dl  Ch., 
„ia  o  sforţare  de  educaţie  ateistă,  la  o  manifestaţie  puternică 
•de  materialism  ştiinţific,  nu  găseşti  altceva  decât  aceste  pla~ 
carde  şi  aceste  dictoane  de  bâlciuri". 

Le  arată  şi  fetişi,  costume,  obiecte  de  cult  sau  de  vrăji¬ 
torie,  dela  ibisul  egiptean  până  la  'olăria  religioasă. 

„Aş  fi  vrut  să  mă  întâlnesc  cu  „muiik“-ul  meu  din  Mos¬ 
cova",  scrie  dl  Ch.,  „şi  să  ştiu  ce  gândeşte  dânsul". 

Scriitorul  francez  vrea  să  ştiricească  mai  multe  despre  or¬ 
ganizaţia  antireligioasă  bolşevică,  de  aceea  se  îndreaptă  spre 
unul  din  membrii  conducători  ai  „Societăţii  ateiştilor  militanţi", 
societate,  care  conduce  şi  muzeele  antireligioase. 

„Organizaţia  este  privată",  î  se  răspunde,  „dar  exi¬ 
stenţa  îi  este  recunoscută  oficial.  Republica  sovietelor  are  ca 
principiu  libertatea  religioasă  absolută;  legile  noastre  pedep¬ 
sesc  tulburările  aduse  exerciţiului  religiunii".  Francezul  comen¬ 
tează  ;  „în  decurs  de  12  ani,  dela  revoluţia  din  Octomvrie,  au 
fost  închise  circa  2000  de  biserici".  Şi  o  spune  şi  informatorului. 
Acesta  răspunde:  „De  fapt.  Dar  bisericile  demolate,  închise 
sau  înstreinate  au  ajuns  astfel  în  urma  unor  revoluţiuni  a  mun¬ 
citorilor.  Adeseori  la  îndemnul  nostru,  nu  o  ascundem,  dar  pen- 
trucă  credincioşii  nu  le  mai  pot  întreţine. . . .  Fiecare  biserică, 
moschee  sau  sinagogă  trebue  să  poată  fi  întreţinută  —  de  sigur 
■o  ştiţi  —  din  partea  credincioşilor  organizaţi  într’o  asociaţie. 
Dela  o  asociaţie  la  alta  însă  nu  se  pot  trece  ajutoarele,  sub¬ 
venţiile  sau  transporturile  de  capital". 

Francezul  observă:  aşa  se  periclitează  si  se  abandonează, 
rând  pe  rând,  comunităţile  religioase. 

„Acesta  este  scopul  nostru",  îi  ripostează  informatorul 
bolşevic.  Dar  trebue  să  treacă  vreme.  In  cursul  anului  1929 
am  primit  zeci  de  mii  de  resoluţii,  cari  cer  închiderea  bisericilor. 
Li  s’a  îndeplinit  cererea  numai  la  1380,  adecă  la  2’6Vo  din  nu¬ 
mărul  total.  Astfel  au  fost  închise,  în  oraşe  530  biserici  creştine, 
111  sinagogi  şi  26  moschee.  La  sate  589  biserici,  15  sinagogi, 
98  moschee  şi  un  sanctuar  calmuc.  Templele  acestea  se  folo¬ 
sesc  în  cea  mai  mare  parte  fie  pentru  trebuinţele  industriei,  ca 
centrale  electrice,  pentru  corporaţii  de  muncitori,  ca  depozite 
de  grâu,  căzărmi  de  pompieri,  spitale,  restaurante,  fie  ca  „stabi¬ 
limente  culturale". 

„Educaţia  tineretului?"  întreabă  francezul. 

„Fireşte",  antireligioasă.  In  programele  şcolare  se  ţin 
cursuri  speciale  despre  darwinism  şi  despre  materialismul 
ştiinţiiic. 

Sprijinul  bănesc  îl  primesc  societăţile  ateiste  militante  dela : 
membri,  dela  câştigul  pe  urma  editurilor  cărţilor  şi  broşurilor 
proprii,  şi  —  eventual  —  dela  Stat,  ca  subvenţii  pentru  muzee. 
Partidul  comunist  şi  Tineretul  comunist  sprijinesc  mişcarea.  Mai 
sunt  apoi  uniunile  profesionale  pentru  organizarea  conferinţelor 
demonstrative. 

lată  unele  organe  de  publicitate,  ziare  şi  „magazine"  : 
„Fără  de  Dumnezeu",  în  6  ediţii  deosebite,  pentru  şcoli,  pentru 
armata  roşie,  şase  pentru  regiuni  diferite  {300.000  abonaţi) ; 
„Fără  de  Dumnezeu",  ilustrat,  p.  oraşe,  „magazin",  bilunar 
(220.000  abonaţi);  „Fără  de  Dumnezeu",  ilustrat,  pentru  sate, 
bilunar  (60.000  abonaţi) ;  „Tinărul  fără  de  Dumnezeu",  lunar 
(40.000  abonaţi)  ;  „Ateismul  militant",  magazin  lunar  (8000 
abonaţi) ;  „Antireligiunea",  revistă  săptămânală  ştiinţifică  şi  me¬ 
todică  (40.000  abonaţi),  cu  ediţii  prescurtate  germane  şi  în  espe¬ 
ranto  :  „Fără  Dumnezeu",  în  evreieşte,  rev.  săpt.  (10.000  abonaţi) ; 
în  limba  tatară,  poloneză,  apoi  în  cea  usbek,  mongolă,  buriata, 
germană,  ucraineană  (trei),  georgiană,  armeană,  lituniană,  cauca¬ 
ziană  (trei). 

Revistele  şi  „magazinele"  răsfoite  de  francez  sunt  pline 
de  ilustraţii  şi  desene,  reproduse  după  ultimele  experienţe  ale 
tehnicei  tipografice.  „Minuni  ale  ştiinţei",  fenomene  ale  meca¬ 
nicei,  uriaşi  de  oţel  —  abundă. 

Alte  informaţii;  librăria  ateistă.  In  anul  din  urmă  (1931) 
s’au  tipărit  300  de  opere  despre :  darwinism,  astronomie,  etno¬ 
grafie,  despre  mentalitatea  primitivă. 

Darwin  pentru  copii,  ilustrat.  Romane,  studii  istorice,  tot 
din  punctul  de  vedere  antireligios.  Apoi  teatrele  şi  cinemato¬ 
grafele! 

S’au  format  „brigadele  de  atac,  ale  ateiştilor,  cari  cutre¬ 
iera,  ca  misionari,  ţările,  pe  cari  le  colonizează  bolşevicii.  Diiur'o 
ancheta  dela  Moscova;  la  100.000  de  muncitori  metalurgişti 
sunt  937«  fără  de  credinţă  religioasă.  La  muncitorii  dela  tex¬ 
tile  80V... 

Francezul  întreabă  pe  ghidul  ateu:  „Care  este  scopul  ac¬ 
ţiunii  dvoastră?  Filozofic  sau  politic?  Altfel  spus;  e  fericirea, 
eliberarea,  progresul  cultural  şi  moral  al  omului,  combătându-i 

superstiţiile  şi  credinţele?  Sau  vâ  luptaţi  contra  lor,  pentrucă 
pe  terenul  luptei  de  clase  sociale  ele  constituesc  un  obstacol,  o 
barieră  la  triumful  noului  regim,  la  înălţarea  clasei  muncitoreşti?" 

Ateul  răspunde:  ,Nu  considerăm  ca  şi  când  aceste  două 
scopuri  ar  fi  deosebite.  Credinţa,  într’un  Dumnezeu,  fie  el  oricare 
ar  fi,  îl  depărtează  pe  om  de  ţinta  sa  nemijlocită  :  de  socialism. 
In  definitiv,  credinţa  este  mai  cu  seamă  obstacolul  la  realizarea 
:socialismului  spre  care  ţintim  noi.  Ne  dăm  osteneala  de  a  arăta, 
prin  propaganda  şi  prin  operele  noastre  de  educaţie,  victoria 
mijloacelor  tehnice  asupra  forţelor  naturii,  pe  cari  duşmanii 
noştri  le  prezintă  poporului  ca  pe  nişte  agenţi  supranaturali, — 
ne  trudim  să  stabilim  foloasele  economiei  celei  nouă  şi  a 
„Standard  of  living“-ului,  care  rezultă  pentru  muncitor  şi  pentru 
ţăran.  Înainte  de  1918  complotau  Biserica  şi  Statul,  punându-şi 
puterile  împotriva  revoluţiei...  Astăzi  toate  elementele  anti-so- 
vietice  şi  reacţionare  îşi  strâng  rândurile  sub  flamura  Bisericii. 
Este  o  sectă,  a  „Celor  cari  cinstesc  numele  Domnului",  a  cărei 
ţintă  mărturisită  este  restabilirea  monarhiei.  Are  prietini  în  stră- 
inătate,  căci  îi  trimit  ajutoare". 

îjt  * 

Darea  aceasta  de  seamă  este,  credem,  destul  de  elocuentă, 
'ca  să  dea  de  gândit  şi  la  noi. 

Bolşevismul  este  în  vecinătatea  noastră.  Desigur,  ţăranul 
•Tomân  este  refractar  ideii  comuniste,  este  adânc  credincios,  dar 
nu  trebue  să  ne  lase  totuşi  indiferenţi  faptul,  că  la  doi  paşi  dela 
.moi  se  întâinplă  prigoane  ca  cele  de  mai  sus  împotriva  religiei. 

H.  F.  P. 

Dr.  Grigorie  Gh.  Comşa,  episcopul  Aradului :  BRAZDE  ÎN 
OGORUL  ORTODOXIEI,  cuvântări  ocazionale  şi  articole.  Tipo¬ 
grafia  Diecezană.  Arad.  1932.  Pag.  214.  Preţul  Lei  40. 

Preasîinţitul  Grigorie  a  strâns  în  volum  pastoralele  sale  de 
Paşti,  de  Rusalii,  de  Anul  nou,  din  1929 — 1932,  una  pentru  or¬ 
todocşii  năpăstuiţi  în  Rusia  din  1930  şi  alta  la  împlinirea  celor 
7  ani  de  arhipăstorire.  Apoi  cuvântări  de  întimpinare  a  M.  Sale 
Regelui  la  diferite  ocazii,  a  d!or  N.  lorga  şi  I.  Maniu ;  cuvântări 
la  deschiderea  congreselor  şi  feluritelor  adunări,  la  cari  a  par¬ 
ticipat;  cuvântare  la  depunerea  jurământului  ostaşilor;  predici 
cu  prilejul  punerii  petrilor  fundamentale  la  biserici,  case  cultu¬ 
rale,  la  sfinţirea  unui  paraclis;  5  predici  funebre,  la  înrhormân- 
tari  şi  parastase.  Iar  până  la  complectarea  numărului  de  65  se 
adaugă  articole  publicate  în  „Biserica  şi  Şcoala",  în  „Revista 
Teologică",  „Neamul  românesc  pentru  popor",  „Dumineca  po¬ 
porului"  etc.  Acestea  îmbrăţişează  o  mulţîme  de  probleme  de 
actualitate  palpitantă. 

Toate  împreună  alcătuesc  luminoase  brazde,  trase  adânc  şi 
drept  în  ogorul  sufletului  creştinesc  şi  românesc,  pe  care  îl  chi¬ 
verniseşte  P.  S.  episcop  al  Aradului,  ia  graniţa  apuseană  a  Ţării. 

Stilul  înflorit  vibrează  de  asemănări  plastice  şi  de  pilde 
emoţionante  şi  câştigă  inima  oricărui  cititor.  Din  fiecare  frază 
ţâşneşte  vie  şi  bogată  dragostea  şi  râvna  apostolică,  pe  care  o 
risipeşte  cu  dărnicie  în  toate  unghiurile  eparhiei  şi  dincolo  de 
graniţele  ei,  până  departe. 

„Brazde  în  ogorul  ortodoxiei"  puse  la  îndemâna  preoţimii, 
îi  îmbie  îmbelşugate  sugestii  şi  îndemnuri  de  grija  turmei  şi  de 
binele  Ţării.  Ii  servesc  orientări  preţioase  pentru  misionarismul 
religios  ziditor  şi  întăritor  inlăuntru.  Dar  nu  lipseşte  nici  atacul 
de  front  al  răului  sectar  şi  al  rătăcirilor  materialiste,  socialiste 
şi  ateiste. 

Conştiinţa  răspunderii  de  înalt  Păstor  şi  îndrumător  îl  face 
apologet  al  binelui  şi  frumosului  vieţii  creştineşti,  dar  în  acelaş 
timp  osândeşte  cu  hotărâre  dezertările  dela  dreapta  credinţă  şi 
dela  vieţuirea  bună. 

Recomandăm  cu  căldură  şi  această  carte  tuturor  celorce 
cunosc  bogata  activitate  a  P.  Sî.  Sale,  ca  şi  celorce  se  bucură 
de  orice  muncă  pozitivă  şi  binefăcătoare  în  viaţa  noastră  bise¬ 
ricească.  Arhija.-  F, 

Dr.  Grigorie  Gh.  Comşa,  episcopul  Aradului:  PENTRU 
TRON  ŞI  TARĂ.  Tipografia  Diecezana.  Arad.  1932.  Pag.  54. 
Lei  20. 

Noua  lucrare  a  Prea  Sfinţitului  Grigorie,  cuprinde  zece  cu¬ 
vântări  la  ziua  M.  S.  Regelui  nostru  Carol  al  Il-lea.  Lucrarea 
aceasta  este  precedată  de  o  prefaţă  a  dlui  profesor  N.  lorga. 
Apariţia  ei  într’un  timp  când  idea  de  autoritate  este  serios 
ameninţată,  are  o  deosebită  însemnătate.  M.  Sa  Regele  nostru 
Carol  ai  IHea  este  o  nădejde  neadormită  a  neamului  şi  a  viito¬ 
rului  României,  iar  aceste  cuvântări  au  scopul  tocmai  de  a  for- 
tifica  şi  mai  mult  nădejdile  neamului  în  Regele  său  iubit. 

Prin  publicarea  acestor  cuvântări  se  înlesneşte  munca  zi¬ 
ditoare  a  preoţilor  şi  a  altor  cuvântători  în  cimentarea  drago¬ 
stei  de  Tron  şi  Ţară,  cuvântările  fiind  modele  de  felul  cum 
trebue  să  se  vorbească  la  serbările  naţionale  pentru  M.  Sa  Re¬ 
gele:  lămurit  si  insufletitor. 

^  ^  Dr.  Grigorie  Gh.  Comşa,  episcopul  Aradului :  MODIFICAREA 
LEGII  DE  ORGANIZARE  A  BISERICII  NOASTRE.  Arad.  1932 
Tip.  Diecezană.  Pag.  55.  Lei  10. 

Nici  o  problemă  bisericească  nu  scapă  atenţiei  scriitori¬ 
ceşti  a  P.  S.  Grigorie  dela  Arad.  Cu  atât  mai  puţin  putea  să 
scape  mult  discutata  problemă  a  modificării  legii  noastre  de 
organizare  bisericească. 

Studiul  Prea  Sfinţitului  a  apărut  mai  întâi  în  foaia  epar¬ 
hială  „Biserica  şi  Şcoala"  din  Arad.  Cum  această  foaie  este  ci¬ 
tită  însă  numai  în  eparhia  dela  graniţa  apuseană  a  ţării,  P.  S. 
Sa  a  făcut  un  lucru  bun  retipârindu-şi  studiul  şi  in  broşură 
pentru  a  fi  accesibil  unui  mai  larg  cerc  de  cititori. 

Broşura  ne  aduce  o  bibliografie  aproape  complectă  a  che¬ 
stiunii.  Autorul  nu  lasă  totuşi  pe  cititor  să  tragă  el  însuşi  con¬ 
cluzia,  de  partea  cui  stă  adevărul  în  această  chestiune,  ci  cum¬ 
pănind  părerile  autorilor  citaţi,  constată  că  nu  sunt  suficiente 
motive  pentru  modificarea  legii  de  organizare  a  Bisericii  noastre. 
Această  lege  este  destul  de  bună  pentru  a  îmbia  cadre  priel¬ 
nice  propăşirii  sfintei  noastre  biserici.  Ea  trebue  aplicată  însă 
sincer,  de  oameni  devotaţi.  Şi  nu  cu  intenţii  piezişe,  străine  de 
interesele  sufleteşti  ale  neamului. 

Prea  Sfinţitul  autor  are  perfectă  dreptate.  N.  C 

Al.  Laacarov-Moldovam :  CONCORDANŢĂ  A  NOULUI 
TESTAMENT.  îndreptar  alfabetic  pentru  o  grabnică  cercetare  în 
N.  T.  Bucureşti.  Tip.  Cărţilor  Bisericeşti.  1932.  Pagini  138.  Preţul 
40  Lei. 

Biserica  noastră  totdeauna  a  simţit  lipsa  unei  concordanţe 
biblice,  pentru  o  mai  uşoară  orientare  în  Sfânta  Scriptură.  Şi 

această  lipsă  era  cu  atât  mai  accentuată,  cu  cât  dintr’o  super- 
îicială  cunoaştere  a  Bibliei,  predicatorii  noştri  neglijau  foarte 
mult  folosirea  textelor  sfinte,  în  favorul  frazelor  retorice.  S’a 
părăsit  duhul  cazaniilor  în  predici  şi  s’a  înlocuit  cu  meşteşugul 
■omenesc  în  vorbire.  De  aceea  ascultăm  discursuri  şi  cuvântări 
bisericeşti,  în  cari  dela  început  până  la  sfârşit  nu  se  foloseşte 
nici  un  verset  din  câmpul  revelaţiunei,  ci  totul  merge  numai 
pe  rutina  inspiraţiei  personale.  Vorbeşte  omul,  cu  propria  lui 
autoritate  şi  personalitate,  dar  prea  puţin,  sau  deloc  Scriptura. 
Lipseşte  „bibiicismul",  cum  ne  spunea  odinioară  la  cursuri  dl 
iprof.  N.  Colan.  Din  acest  motiv,  atâtea  din  predicile  noastre 
sunt  fără  gust,  fiind  lipsite  de  sarea  şi  sămânţa  cuvântului  Iui 
Dumnezeu. 

Un  remediu  pentru  a  lecui  acest  neajuns  găsim  îti  lucrarea 
d.  Lascarov-Moldovanu,  cunoscut  nouă  din  frumoasele  sale  scri¬ 
sori  creştine  cuprinse  în  cartea  „Dacă  am  cunoaşte"  şi  din 
ostenelele  sale  din  ogorul  „Oastei  Domnului". 

In  concordanţa  N.  T.  cu  o  prea  mică  şi  uşoară  osteneală 
de  răsfoire,  găsim  imediat  un  bogat  material  de  texte  şi  versete 
pentru  orice  subiect  de  predică,  cuvântare  sau  conferinţă  reli¬ 
gioasă,  morală  şi  socială.  Pentru  dl  A.  L.  Moldovanu  a  fost  o 
lucrare  migăloasă,  de  sigur.  Dar  pentru  noi,  mai  presus  de  toate 
este  o  dovadă  de  temeinicia,  devotamentul  şi  dragostea  cu  care 
a  cetit  şi  a  studiat  d-sa  Cartea  Cuvintelor  Mântuitorului  Hristos 
şi  ale  învăţăceilor  săi,  ca  nouă  să  ne  fie  de  folos. 

Cartea  d-sale  este  menită  să  ajute  îndeosebi  preoţilor  şi 
predicatorilor  să  se  vindece  de  meteahna  laicizării  în  cuvânt 
şi  să  dea  mai  multă  mireasma  religioasă  oratoriei  noastre  or¬ 
todoxe.  Cu  acest  înţeles  concordanţa  alfabetică  a  N.  T.  nu  e 
numai  „o  bună  ajutătoare  a  memoriei",  sau  numai  „o  călăuză 
care  să  ne  poarte,  cu  cruţare  de  vreme  spre  izvorul  după  care 
însetează  sufletul  nostru",  după  cum  o  caracterizează  autorul 
în  precuvântarea  cărţii,  ci  un  foarte  preţios  dreptar  al  orato¬ 
rului  creştin  în  vistieria  cunoştinţelor  descoperite. 

Pentru  care  fapt  asigurăm  pe  fratele  în  Domnul  Al.  Las- 
carov- Moldovanu  de  toată  recunoştinţa  şi  iubirea  noastră  şi 
aşteptăm  cu  încredere  complectarea  şi  desăvârşirea  ei  şi  cu  o 
concordanţă  a  Vechiului  Testament.  Pr.  IL.  v.  felea. 

* 

Arhimandritul  I.  Sen/ban.- NECLINTITA  ÎNCREDINŢARE, 
sau  SCURTĂ  PĂŞIRE  ÎMPOTRIVA  ATEISMULUI.  Bucureşti, 
1932,  32  pag.  10  Lei. 

P.  C.  Arhimandrit  I.  Scriban  este  una  dintre  personalităţile 
cele  mai  distinse  ale  Bisericii  noastre  şi  un  curajios  apărător 
al  credinţei  creştine. 

Scriitor  de  seamă,  care  te  uimeşte  prin  bogăţia  de  cuno- 
ştinţi,  pe  care  le  aşterne  în  scrisul  său ;  reprezentantul  distins 

al  ziaristicei  noastre  bisericeşti,  pe  tărâmul  căreia  desfăşoară  o 
uimitoare  activitate;  unul  dintre  aleşii  noşiri  vorbitori,  al  cărui 
verb  te  umple  de  vrajă,  atât  prin  alesele  gânduri  pe  care  le 
înfăţişează,  cât  şi  prin  felul  cum  le  expune. 

Absorbit  poate  prea  mult  de  mulţimea  articolelor  pe  cari 
zilnic  ie  urzeşte,  nu  are  timpul  necesar  pentru  alcătuirea  de 
mari  volume,  în  care  să  desbată  chestiunile  teologice  în  chip 
documentat,  aşa  dupăcum  P.  C.  Sa  ar  dori  s’o  facă.  Deşi  mai 
rar,  totuşi  avem  fericirea  să  vedem  apărând  cărţi  ieşite  din 
distinsa  pană  a  P.  Cuvioşiei  Sale,  cari,  de  cele  mai  multeori  sunt 
alcătuite  din  o  serie  de  articole,  ce  au  fost  scrise  la  diferite 
reviste.  Aşa  este  cazul  şi  cu  această  broşură. 

Broşura  de  care  ne  ocupăm  cuprinde  mai  multe  capitole, 
cari  în  chip  foarte  sugestiv  şi  cu  ingeniozitate  tratează  diferite 
probleme  în  legătură  cu  ateismul.  Capitolele  cuprinse  în  ea 
sunt:  I.  Puterea  oarbă  şi  sufletul;  II.  învăţătura  nu  ne  des¬ 
parte  de  Duninezeu ;  III.  Dibuiri  după  Dumnezeu ;  IV.  înfăţişarea 
ateilor;  V.  Glasul  învăţaţilor  şi  VI.  încheiere. 

Numai  simpla  enunţare  a  lor,  mărturiseşte  destul  de  eloc¬ 
vent  importanţa  problemelor  desbătute,  mai  ales,  având  în  vedere 
autorul  care  le  tratează. 

Ar  fi  interesant  şi  totodată  şi  folositor  de  a  arăta  cuprinsul 
fiecărui  capitol  în  parte,  dar  având  în  vedere,  spaţiul  restrâns 
ce-mi  este  rezervat,  mă  opresc  numai  asupra  unui  singur  capitol 
şi  anume:  Dibuiri  după  Dumnezeu. 

Deşi  s’ar  părea  că  lumea  celor  necredincioşi  este  foarte 
mare,  în  realitate  nu  este  aşa,  căci  chiar  acei  cari  s’au  lepădat 
de  credinţa  creştină  „aleargă  pentru  a  găsi  pe  Duninezeu ; 
aceasta  ni-o  mărturiseşte  căile  intortochiate  spre  care  aleargă. . . 
spiritismul,  ocultismul,  teosofia  şi  altele,  care  nu  sunt  altceva 
decât  dibuiri  după  Dumnezeu!  Aceasta  este  mărturisirea  că 
oamenii  nu  pot  trăi  cu  singura  tăgăduire  a  lui  Dumnezeu.  Când 
le-a  ajuns  cuţitul  la  os,  au  strigat:  Dumnezeu! 

Foarte  firesc,  se  întreabă  autorul :  „De  ce  oamenii  nu  pri¬ 
mesc  tăgăduirea  lui  Dumnezeu,  de  care  aud  pe  toate  dru¬ 
murile!”  La  care  răspunde:  „Pentrucă  ea  e  o  credinţă  nefi¬ 
rească  pentru  sufletul  omului...  Tertulian  a  zis:  anima  natu- 
raliter  chrislîana:  „Sufletul  omului  e  din  fire  creştin".  De  zici 
suflet,  zici  şi  credinţă.  Dar  o  probă  că  „religia  trăeşte  în 
mijlocul  oamenilor  şi  că  sufletele  au  nevoie  de  a  crede,  este 
faptul  că  atâtea  secte  pătrund  între  noi  şi  au  ascultare  şi  că 
mulţi  se  ceartă  pentru  ea. . .  Că  sunt  unii  care  zic  că  nu  cred, 
da,  să  zicem  că  e  adevărat,  dar  ei  sunt  câţiva  inşi  care-şi  pot 
croi  viaţa  sucită...  pe  dos...  doar  trăim  vremea  ciudăţeniilor  şi 
a  oamenilor  pe  dos.  Dar  omul  luat  în  fiinţa  lui  deplină  simte 
în  inima  lui  pe  Dumnezeu". 

In  ateism  nu  putem  găsi  mângăere,  căci  ateul  este:  „rău¬ 
voitor,  nepăsător,  leneş.  Dacă  e  harnic  la  cei’^a,  e  Ia  îngrămă¬ 
deală  de  ocări  asupra  credincioşilor.  Atâta  e  toată  hărnicia 
lui. . ,  Dar  să  apuce  să  clădească  el  un  trai  pentru  viata  ome¬ 
nească,  îerit-a  Sfântul  J. . .  Ateul  e  un  cârcotaş,  gâlcevitor,  om 
de  hârţag  şi  care,  în  tot  ce  lucrează  cu  ochii  asupra  celor  cre¬ 
dincioşi". 

Dovadă  că  ateismul  nu  dă  mângâiere  avem  cazul  cu  Pierre 
Loti.  Era  un  necredincios.  Dar  era  îndurerat  de  necredinţa  lui. 
De  aceea  jinduia  după  pacea  credinciosului  şi  s’a  dus  tocmai 
Ia  Ierusalim  s’o  simtă.  Acolo  a  gustat  ce  n'a  putut  gusta  din 
ateismul  lui  şi  a  scris  frumoase  pagini  despre  credinţa  în  Dum¬ 
nezeu,  care  se  pot  citi  în  scrierea  sa  Jerusalem“ ,  Ca  un  alt  vor¬ 
bitor  exemplu,  îl  aduce  pe  acela  a  Iui  Jouffroy. 

Acesta  este  cuprinsul  capitolului  „Dibuiri  după  Dumnezeu" 
pe  care  l-am  expus  în  mod  foarte  succint  şi  care  se  întregeşte 
cu  celelalte. 

Prin  preţiosul  ci  cuprins,  broşura  se  vădeşte  plină  de  folos 
pentru  tineretul  şcolăresc,  precum  şi  pentru  oricine  se  clatină 
în  cele  ale  credinţei,  iar  pentru  atei,  o  dureroasă  săgeată,  ori 
o  minunată  undiţă.  V.  GH.  VASILACHE. 

* 

Pr.  V.  Bojor  şi  St  Roşianu:  TIPIC  BISERICESC.  Ediţia  II. 
Blaj.  Tip.  seminarială.  1931.  Pag.  343  Lei. 

In  partea  generală:  Timpurile,  cântările,  cetirile  şi  rân- 
duelile  liturgice  ;  cărţile  bisericeşti  şi  lucrările  liturgice  exterioare. 

In  partea  specială:  Urmarea  liturghiei  sfântului  loan  gură 
de  aur;  rânduiala  sfintelor  sacramente,  rânduiala  sfinţirilor,  lau¬ 
delor  liturgice.  Tipicul  pentru  periodul  Octoihului,  Triodului  şi 
Penticostarului. 

Atât  în  partea  generală,  cât  şi  în  cea  specială  se  explică 
pe  larg,  amănunţit  şi  documentat  fiecare  parte  a  cultului  divin, 
ca  să  fie  pe  deplin  înţeleasă  de  cetitor. 

Acest  manual,  în  comparaţie  cu  Tipicul  Bisericii  ortodoxe, 
elaborat  de  răposatul  preot  Aurel  Popoviciu,  prezintă  următoa¬ 
rele  diferenţieri : 

Partea  generală  o  tratează  în  altă  ordine  şi  cu  mult  mai 
pe  larg.  Gasurilor  liturgice  le  arată  şi  durata.  Ciasuri  liturgice 
de  noapte  indică  4  în  loc  de  2.  Arată  specificat  felul  sfinţilor. 
Din  şirul  praznicelor  au  rămas  afară  neamintite;  Floriile  şi  Tă¬ 
ierea  împrejur.  Se  amintesc  sărbătorile  sfinţilor,  sau  sărbătorile 
legate  şi  sărbătorile  nelegate.  Anul  liturgic  îl  împarte  în  trei,  pe 
când  la  noi  e  în  două.  In  numirea  cântărilor  e  iarăşi  altă  ordine. 
Se  specifică  data  şi  durata  fiecărei  Catavasii,  precum  şi  sărbă¬ 
torile,  în  cari  Ia  Utrenie  nu  se  cântă :  Ceeace  eşti  mai  cinstită. 


394 


REVISTA  TEOLOGICĂ 


Se  dă  largă  explicare  Svetilnelor,  Laudelor,  Doxologiilor,  cântă¬ 
rilor  schimbătoare  la  liturghie,  apoi  unor  numiri  de  cântări,  ru¬ 
găciuni  şi  ceremonii  din  serviciul  liturgic.  Autorii  de  cântări  în 
biserica  orientală.  Cetirile  liturgice  (psalmi,  psaltire,  paremii, 
evanghelii,  apostol).  Metaniile,  luminările,  uşile  iconostasului, 
tragerea  clopotelor  şi  baterea  toacei  cu  explicări  foarte  largi. 

In  partea  specială  tratează  Liturghiile  cu  explicarea  mo¬ 
mentelor  însemnate  din  ele.  Rânduiala  sL  taine.  Tipicul  Dumi¬ 
necilor  după  felul  şi  însemnătatea  lor.  Tipicul  pentru  zilele  sfinţilor. 
Sărbătorile  Triodului  şi  Penticostarului. 

Cartea  părinţilor  Bojor  şi  Roşianu  este  un  bun  manual  de 
tipic,  care  face  preţioase  servicii  administratorilor  cultului  divin. 

C.  POPA, 

* 

ATACUL  REGELUI  CAROL  ROBERT  CONTRA  LUI  BA- 
SARAB  CEL  MARE,  de  Dr.  loan  Lupaş,  prof.  univ.,  membru  al 
Academiei  române.  Cluj.  „Cartea  Românească “  1932,  pagini  22. 

Noua  broşură  a  eruditului  preot  şi  profesor  dela  Cluj  Dr,  loan 
Lupaş  cuprinde  un  crâmpei  din  istoria  noastră  naţională:  lupta 
dela  Posada  din  1330,  între  Carol  Robert  regele  Ungariei  şi  Ba- 
sarab  cel  Mare  „valahul  rebel".  Este  subiectul  conferinţei  pe 
care  o  ţinuse  părintele  Lupaş  cu  prilejul  Adunării  generale  a 
„Astrei"  la  Caransebeş,  în  Noemvrie  1930. 

Autorul  subliniază  şi  de  astădată  puterea  de  afirmare  na¬ 
ţională  şi  de  credinţă  strămoşească  a  poporului  românesc. 

Deosebirea  de  credinţă  între  catolicul  Carol  Robert  şi 
„şismaticul"  Basarab,  a  fost  nodul  gordian  tăiat  în  văile  sinistre 
dela  Posada,  lângă  Câmpulung.  Aici  s’a  pus  germenele  inde¬ 
pendenţei  româneşti.  „Credinţa  ortodoxă  s’a  dovedit  şi  aici  a 
ii  stâlpul  pus  în  calea  consolidării  stăpânirii  ungureşti". 

Broşura  părintelui  Lupaş  are  darul  de  a  spori  conştiinţa 
ortodoxă  şi  naţională  în  sufletul  cititorului.  Ea  constitue  una 
dintre  cele  mai  educative  lecturi.  N;  B, 

* 

„DIE  TYTENKLAGE  IM  A.  T.,  (bocetele  în  V.  T.),  de  P. 
Heinisch,  1931. 

Lucrarea  de  faţă  este  o  anchetă  literară  asupra  bocetelor 
din  Vechiul  Testament.  Sunt,  în  Vechiul  Testament,  o  mulţime 
de  texte  în  cari  se  deplâng,  anumite  calamităţi  rele,  publice.  Astfel 
este  b.  o  Psalm.  3,  5,  7,  11,  17,  26,  39,  51,  54,  55.,  Ezechiel  32, 
17 ;  Plângerile  lui  leremia  etc.  Autorul  studiază  persoana  tân¬ 
guitorilor,  timpul,  locul,  formalităţile  în  uz  la  tânguire,  le  com¬ 
pară  cu  bocetele  popoarelor  păgâne  (astfel  sunt  cunoscute  b. 
o.  la  Babilonieni  „Plângerile  asupra  devastării  oraşelor  şi  ţi¬ 
nuturilor")  şi  ajunge  la  concluzia,  că  plângerile  biblice  sunt 
superioare  în  toate  privinţele  bocetelor  popoarelor  păgâne. 

❖ 

„DICŢIONAR  ROMÂN— EBRAIC”  de  M.  P.  Mmdel,  Pialra- 
Neamţ,  1932. 

Ia  P.-Neamţ  a  eşit  de  curând  de  sub  tiparniţele  „Victoriei” 
un  dicţionar  român  ebraic.  Autorul  îl  întitulează  „romîn”,..  (cu 
î  din  i).  Irai  place  să  cred  că  e  o  greşală  a  tiparniţei  la  mijloc 
şi  nicidecum  vre-o  întorsătură  ortografică  a  compozitorului.  Dic¬ 
ţionarul  român  ebraic  este  dorit  de  toţi  aceia  cari  cercetează 
limba  în  care  s’a  scris  Scriptura.  Mă  gândesc  mai  ales  la  stu¬ 
denţii  în  Teologie,  cărora  din  o  mulţime  de  motive  nu  Ie  sunt 
accesibile  dicţionarele  publicate  în  apusul  cultural. 

Părintele  Gala  Qalaction,  care  a  umblat  pe  cărările  pe 
cari  umblară  eroii  sfintei  Scripturi  şi  a  cunoscut  dialectul  ebraic 
în  câmpiile  Şaronului  şi  în  grădinile  Enokului,  încurajează,  în 
scrisoarea-i  prefaţă,  cu  aprecieri,  strădania  autorului  Mendel, 
iar  acesta  la  rândul  său,  arată,  în  aceleaşi  pagini  întroducâ- 
toare,  rostul  publicaţiei  de  faţă. 

Dicţionarul  conţine  pe  lângă  expresiile  biblice  încă  şi  pe 
cele  talmudice  şi  moderne,  astfel  că  se  poate  urmări  diferen¬ 
ţierea  în  decursul  timpului  a  limbei  ebraice.  Eu  cred  că  dic¬ 
ţionarul,  pe  care-1  am  înainte,  ar  li  uşurat  mai  mult  strădania 
celorce  ispitesc  graiul  original  al  Scripturii,  dacă  verbele  biblice 
s’ar  fi  redat  prin  forma  „Kal“  şi  nu  prin  infinitiv,  cum  e  cazul 
în  limbile  moderne,  iar  pentruca  dicţionarul  să  îi  fost  mai 
accesibil  marei  mulţimi,  autorul  trebuia  să  zăbovească  câtuşi 
de  cât  la  diferitele  forme  ale  cuvintelor,  mai  ales  trebuia  lucrul 
acesta  la  verbe.  Prof.  N.  nfaga. 

CRONICA. 

COMEMORAREA  CENTENARĂ  A  PROFESORULUI  lOAN 
POPESCU.  In  cadre  deosebit  de  solemne  s’a  {acut  Duminecă 
în  30  Octomvrie  comemorarea  {ostului  profesor  dela  seminarul 
teologic- pedagogic  din  Sibiu,  loan  Popescu,  dela  a  cărui  naştere 
s’au  împlinit  100  de  ani.  întâmplarea  a  {acut  ca  această  come¬ 
morare  să  cadă  deodată  cu  aceea  a  voevodului  Alexandru  cel 
Bun  al  Moldovei,  dela  a  cărui  moarte  s’au  împlinit  500  de  ani. 

După  terminarea  sî.  Liturghii  din  biserica  catedrală  L  P.  S. 
Sa  Mitropolitul  Nlcolae,  asistat  de  consilierii  mitropolitani  şi 
arh  ie  pis  cop  eşti,  a  oficiat  un  parastas  pentru  odihna  sutletului 
voevodului  Alexandru  cel  Bun  şi  al  profesorului  loan  Popescu. 
La  sfârşitul  acestui  parastas  I,  P.  S.  Sa  a  preamărit  într’o  cu¬ 
vântare  profund  impresionantă  pe  învăţatul  bărbat  al  şcoalei 
şi  al  ştiinţei  româneşti  —  loan  Popescu. 

La  noi  la  Români  loan  Popescu  a  fost  cel  dintâi  bărbat, 
care  a  aşezat  pedagogia  pe  temelii  ştiinţifice  trainice.  „Două 
au  fost  —  a  spus  înaltul  ierarh  —  făcliile  cari  au  călăuzit  opera 
ştiinţifică  şi  activitatea  practică  a  profesorului  I.  Popescu:  o 
Concepţie  limpede  despre  ţinta  finală  a  vieţii  omeneşti  şi  o  no¬ 
ţiune  precisă  despre  suflet". 

Ţinta  finală  a  vieţii  omeneşti  a  căutat-o  şi  a  găsit-o  el, 
călăuzit  de  lumina  învăţăturilor  evanghelice  propoveduite  de 
către  Biserică  şi  amăsurat  ei  a  fixat  el  şi  scopul  întregului  în¬ 
văţământ.  „El  a  aşezat  în  centrul  şcoalei  problema  formării 
caracterului  religios- moral  şi  toate  mijloacele  învăţământului  şi 
ale  educaţiunii  le  îndrepta  spre  acest  scop  central".  El  a  dat 
astfel  şcoalei  puterea  şi  maiestatea  cuceritoare  a  unui  ideal. 
Pedagogia  de  azi  —  pierdută  în  alcătuirea  de  programe  şi  fău¬ 
rirea  de  metode  —  nu  arc  un  asemenea  ideal  şi  tocmai  din 
pricina  aceasta  şi  şcoala  de  azi  este  stearpă  şi  lipsită  de  pu¬ 
tere  educativă. 

Cât  priveşte  concepţia  despre  suflet  a  lui  loan  Popescu 
putem  spune,  că  el  a  fost  un  convins  reprezentant  al  teoriei 
substanţialităţii.  El  considera  sufletul  ca  un  element  permanent, 
nefrecător,  ca  principiu!  purtător  al  tuturor  stărilor  sufleteşti.  In 
felul  acesta  el  a  refuzat  de  o  parte  teoria  materialistă  contem¬ 
porană,  care  reducea  sufletul  la  o  simplă  funcţiune  a  materiei,  iar 
de  altă  parte  teoria  numită  a  actualităţii,  care  identifică  sufletul 
cu  suma  stărilor  actuale  într'un  anumit  moment  în  conştiinţă. 

loan  Popescu  a  recunoscut  valoarea  eternă  a  sufletului 
omenesc  şi  şi-a  fixat  concepţia  sa  în  cuvintele:  „Spiritul  este 
prin  care  e  dat  omului  a  înainta  pe  calea  perfecţiunii,  desăvâr- 
şindu-se  din  ce  în  ce  mai  mult  în  direcţiune  spre  idealul  a  toată 
perfecţiunea,  spre  Dumnezeu,  după  al  cărui  chip  şi  asemănare 
este  creat". 

loan  Popescu  —  plâsmuindU'Şi  sistemul  său  pedagogic  în 
conformitate  cu  mentalitatea  tradiţională  şi  cu  învăţătura  bise¬ 
ricii  al  cărei  devotat  slujitor  a  fost  —  „a  reuşit  să  creieze  o 
întreagă  şcoală  pedagogică,  cea  mai  consistentă  până  astăzi, 
ai  cărei  ucenici  i-au  dus  îndrumările  până  în  cele  din  urmă  sate". 

După  cuvântarea  I.  P.  S.  Sale,  programul  serbării  s’a  de¬ 
sfăşurat  mai  departe  —  într’o  atmosferă  de  adâncă  şi  rară  re¬ 
culegere  —  în  aula  Academiei  teologice. 

După  cântarea  „Tatăl  nostru"  al  lui  C.  Porumbescu,  exe¬ 
cutată  de  corul  Academiei  sub  conducerea  Păr.  N.  Topolog,  a 
urmat  seria  cuvântărilor. 

Prin  rostul  cald  şi  limpede  al  dlui  rector  N.  Colan  şi-au 
adus  omagiu!  lor  cele  două  şcoale  surori  —  Academia  teologică 
şi  Şcoala  normală  „A.  Şaguna"  —  cari  au  avut  fericirea  rară 
de  a-1  număra  printre  profesorii  lor. 

Din  schiţarea  vieţii  şi  activităţii  profesorului  Popescu,  fă¬ 
cută  de  dl  rector,  s’a  putut  convinge  uşor  orişicine  despre  mă¬ 
rimea  şi  importanţa  lui  deosebită.  loan  Popescu  s’a  născut  în 
comuna  Caţa  în  5  Iulie  1832  din  părinţii  David  Popovici  şi  Ana 
Ţârlea,  o  nepoată  de  frate  a  episcopului  Vasile  Moga.  A  rămas 
orfan  de  tată  deja  la  vârsta  fragedă  de  7  ani.  Şcoala  primară 
a  mântuit-o  în  comuna  natală.  Studiile  liceale  le-a  făcut  în 
Odorhei,  Braşov  şi  Blaj,  iar  cele  teologice  în  Sibiu  —  termi- 
nându-Ie  în  1857  cn  cea  mai  înaltă  notă,  numită  pe  atunci 
„întâia  eminenţă". 

Dupăce  a  funcţionat  doi  ani  ca  profesor  la  Seminar,  mi¬ 
tropolitul  Şaguna  l-a  trimis  la  Jena  şi  Lipsea,  pentruca  să-şi 
desăvârşească  studiile.  De  acolo  a  venit  acasă  atât  de  bine 
pregătit,  încât  în  curând  i  s’a  oferit  catedra  de  pedagogie  dela 
universitatea  din  Iaşi  şi  mai  apoi  directoratul  şcoalei  pedago¬ 
gice  „Carol  1“  din  Bucureşti.  Oricât  de  ispititoare  au  fost  aceste 
oferte  el  a  rămas  profesor  la  Sibiu  —  până  la  moarte  —  fiind 
înconjurat  de  iubirea  mare  şi  respectul  profund  al  studenţilor  săi. 

Prin  activitatea  lui  extraşcolară  —  consacrată  mai  ales 
alcătuirii  de  scrieri  ştiinţifice  şi  didactice  —  el  a  fost  în  ţara 
noastră  „un  deschizător  de  drumuri".  A  încetăţenit  la  noi  pe¬ 
dagogia  herbartiană,  cu  idealul  netrecător  de-a  face  din  elevi 
caractere  religioase  morale. 

Pentru  străduinţele  sale  pe  tărâm  ştiinţific  a  fost  ales 
membru  ordinar  al  Societăţii  pentru  pedagogia  ştiinţifică  din 
Germania  şi  membru  corespondent  al  Academiei  române.  Aso- 

ciaţiunea  „Astra“  a  recurs  şi  ea  la  serviciile  preţioase  şi  pro¬ 
bate  ale  profesorului  Popescu,  alegându-1  prim-secretar  al  ei.  EI 
a  organizat  şcoala  de  fete  a  „Astrei",  fiind  şi  directorul  ei  3  ani. 

Profesorul  Popescu  n’a  lipsit  nici  din  corporaţiile  noastre 
strict  bisericeşti.  A  fost  protoiereu,  consilier  arhiepiscopesc  şi 
mitropolitan,  deputat  sinodal  şi  al  congresului  naţional-bisericesc 
până  în  ziua  morţii  sale,  din  3  Martie  1892. 

Academia  română  —  al  cărei  membru  corespondent  a  fost 
prof.  Popescu  — ^  i-a  acordat  o  cinste  deosebită,  de  care  se  în¬ 
vrednicesc  numai  foştii  săi  membrii  ordinari,  atunci  când  şi-a 
trimis  la  ea  un  reprezentant  în  persoana  dlui  prof.  univ.  Dr.  I. 
Lupaş,  care  să  depună  mărturie  despre  preţuirea  ştiinţifică,  pe 
care  ea  a  înţeles  să  i-o  dea  şi  să  i-o  păstreze.  D-Sa  a  accen¬ 
tuat  dela  început  rapiditatea  ascensiunii  profesorului  Popescu, 
arătând  pe  larg  şi  cu  corapetenţa-i  cunoscută,  căror  factori  are 
a  se  atribui  această  ascensiune,  cui  are  a  i  se  mulţumi  formarea 
personalităţii  sale  multilaterale  şi  impunător  de  productive. 

Cel  dintâi  factor  a  fost  talentul  cu  care  l-a  înzestrat 
Atotputernicul  şi  pe  care  loan  Popescu  a  ştiut  să-l  sporească, 
întocmai  ca  sluga  bună  şi  credincioasă  din  Evanghelie.  Al  doilea 
factor  a  fost  vrednica  mamă  a  prof.  Popescu,  care  a  ştiut  să 
se  supună  tuturor  privaţiunilor  şi  să  înfrunte  toate  greutăţile, 
„numai  ca  să-şi  vadă  copilul  talentat  trecut  prin  şcoli  înalte*. 
Dacă  ar  fi  lipsit  din  sufletul  acestei  femei  dela  ţară  nobila  râvnă 
şi  spiritul  de  sacrificiu  nelimitat,  lipsită  ar  fi  rămas  şi  literatura 
noastră  pedagogică  din  secolul  trecut  de  unul  din  cei  mai  pri¬ 
cepuţi  şi  mai  devotaţi  reprezentanţi  ai  ei“. 

Dar  oricât  de  mare  ar  îi  fost  spiritul  de  jertfă  al  mamei, 
totuşi  starea  materială  nu  i-ar  fi  îngăduit  să-şi  trimită  băiatul 
Ja  studii  universitare  în  străinătate,  unde  să-şi  completeze  ceeace 
n  învăţat  la  seminarul  din  Sibiu. 

In  momentul  oportun  a  intervenit  ca  al  treilea  factor: 
grija  părintească,  ochiul  ager  şi  pătrunzător  al  mitropolitului 
Şaguna,  care  avea  bunul  obicei  să-şi  desfacă  baierile  pungii  de 
câte  ori  se  ivea  trebuinţa  vre-unui  ajutor  pentru  trimiterea  oa¬ 
menilor  de  talent  la  studii  univer.sitare  în  străinătate. 

Vastele  cunoştinţe  câştigate  la  Jena  şi  Lipsea  în  domeniul 
specialităţii  sale  i-au  dus  în  curând  faima  numelui  său  şi  din¬ 
colo  de  Carpaţi.  Dar  el  n’a  urmat  invitărilor  isoilitoare  de-a  trece 
munţii,  ci  a  rămas  credincios  aceluia  care  l-a  sprijinit  şi  l-a  în¬ 
drumat. 

Cele  mai  mari  merite  şi  le-a  câştigat  prof.  Popescu  prin 
îndrumările  pedagogice  temeinice  pe  care  Ie-a  dat  celor  32 
serii  de  învăţători  şi  preoţi  trecute  prin  mâna  lui,  precum  şi 
prin  scrierile  sale  ştiinţifice  şi  didactice,  cari  au  rămas  o  jumătate 
de  veac  în  uzul  şcoalei  româneşti  din  Ardeal. 

Dintre  scrierile  prin  cari  prof.  Popescu  a  aşezat  pe  o  te¬ 
melie  solidă  pedagogia  ştiinţifică  românească,  locul  prim  îl 

ocupă  cea  întitulată :  Compendiu  de  pedagogie,  apărută  în  3 
ediţii  (1868,  1873  şi  1902).  O  altă  scriere  importantă  este  „Psi¬ 
hologia  empirică",  apărută  şi  ea  ’n  două  ediţii  (1881  şi  1887) 
şi  despre  care  Titu  Maiorescu  a  spus,  că  este  „cea  mai  bună 
carte  de  materie  filozofică  in  limba  română",  carte  care  „ua 
rămânea  mult  timp  o  podoabă  a  literaturii  noastre  didactice". 

Prin  prelegerile  şi  scrierile  sale  lucrate  cu  mult  temeiu, 
prof.  PopesGu  a  făcut  „ca  seminarul  din  Sibiu  să  fie  considerat 
nu  numai  drept  cea  mai  veche,  dar  şi  cea  mai  bună  şcoală 
pedagogică  în  tot  cuprinsul  teritorului  românesc". 

Academia  română  întinde  acum  „o  ramură  din  cununa 
nemuririi  asupra  strădaniilor  lui  nepregetate",  mulţumită  cărora 
el  a  devenit  întemeietorul  pedagogiei  ştiinţifice  româneşti. 

In  cuvinte  puţine  şi  bine  simţite,  dl  vicepreşedinte  al  „  Astrei" 
Dr.  G.  Preda  a  exprimat  omagiul  „Astrei",  pentru  serviciile  aduse 
de  prof.  1.  Popescu  în  calitate  de  secretar  administrativ,  de  re¬ 
dactor  ai  revistei  „Transilvania"  şi  de  director  al  şcoalei  civile 
de  fete. 

In  numele  foştilor  elevi  ai  profesorului  L  Popescu  a  vorbit, 
dfn  încredinţarea  I.  P.  S.  Sale  Patriarhului  Dr.  Miron  Cristea  şi 
din  îndemnul  propriu,  Prot.  Dr.  V.  Bologa.  P.  C.  Sa  a  arătat  în 
cuvinte  mişcătoare  —  cuvinte  ieşite  dintr’un  suflet  plin  de  amin¬ 
tiri  calde  şi  scumpe  —  care  a  fost  atitudinea  profesorului  Po¬ 
pescu  ia  catedră.  Prin  cursurile  sale  foarte  temeinice  şi  însoţite 
întotdeauna  de  căldura  unui  suflet  de  apostol,  el  a  câştigat  în¬ 
crederea,  iubirea  şi  respectul  profund  al  tuturor  elevilor  săi. 
Legătura  dintre  profesor  şi  elevi  nu  înceta  deodată  cu  părăsirea 
băncilor  şcoalei.  Profesorul  Popescu  n’a  întârziat  să- şi  împrăştie 
luminile  sufletului  său  marc  ori  unde  şi  decăte-ori  era  trebuinţă. 
Pentru  a  dovedi  acest  lucru  Păr.  Prot.  Dr.  V.  Bologa  a  cetit 
o  epistolă,  pe  care  i-a  adresat-o  prof.  loan  Popescu,  atunci 
când  i-a  comunicat  —  student  fiind  —  subiectul  tezei  de  doc¬ 
torat  şi  i-a  cerut  sfatul.  Această  epistolă  este  şi  ea  o  mărturie 
din  cele  mai  preţioase  despre  cunoştinţele  amănunţite  şi  solide 
pe  cari  le  avea  prof.  Popescu  în  domeniul  pedagogiei.  Pe  lângă 
schiţarea  planului  tezei,  ea  cuprinde  şi  literatura  necesară,  cu 
indicarea  precisă  a  paginilor. 

După  cuvântările  acestea,  cari  toate  au  luminat  dintr’un 
punct  de  vedere  deosebit  personalitatea  covârşitoare  a  profe¬ 
sorului  loan  Popescu,  corul  Academiei  a  cântat  de  încheiere : 
„Mărire  Ţie"  de  I.  Bortneanschi. 

In  după  amiaza  aceleiaşi  Dumineci  dl  rector  N.  Colan, 
însoţit  de  patru  studenţi  ai  academiei,  a  depus  în  numele  şcoalei 
o  frumoasă  cummă  de  flori  pe  mormântul  profesorului  loan  Po¬ 
pescu,  în  cimitirul  central  al  Sibiului. 

V ecinică  să-i  fie  pomenirea !  N.  P. 

* 

CONGRESUL  NAŢIONAL- BISERICESC.  In  ziua  de  14 
Octomvrie  a.  c.  s’a  ţinut  la  Bucureşti,  ainăsurat  dispoziţiilor 
statutului  pentru  organizarea  bisericii,  congresul  naţional-bise- 
ricesc  —  al  li-lea  după  unificarea  bisericească.  El  a  fost  deschis 
printr’o  luminoasă  cuvântare  de  către  1.  P.  S.  Sa  Patriarhul  Dr. 
M.  Cristea,  care  a  accentuat  necesitatea  absolută  a  conlucrării 
clerului  şi  poporului,  întru  stăvilirea  curentelor  destructive,  care 
au  pătruns  după  răsboiu  în  toate  domeniile  vieţii  şi  activităţii 
omeneşti.  Vorbind  despre  roadele  pe  care  le-a  dat  legea  de 
organizare  în  ccî  6  ani,  care  s’au  scurs  dcla  punerea  ei  în 
aplicare  —  lege  prin  care  i  se  garantează  bisericii  autonomia 
—  I.  P.  S.  Sa  a  spus,  că  ea  a  dat  în  multe  privinţe  roade  ne¬ 
tăgăduite  atât  jos  ia  parohii,  cât  şi  sus  la  eparhii.  Dacă  legea 
n’a  intrat  în  sângele  tuturor,  nu  este  de  vina  ei.  Pentru  aşa. 
ceva  se  cere  timp  mai  îndelungat.  Tot  timpul  mai  îndelungat 
este  singurul  chemat  să  arate  în  viitor  îndreptările  care  tre- 
buesc  aduse.  O  modificare  a  legii  între  împrejurările  actuale, 
cum  voiesc  unii,  este  neavenită.  „Nu  de  schimbarea  legilor 
avem  noi  cea  mai  urgentă  lipsă;  din  contră  o  deasă  schimbare 
a  legilor  de  importanţă  mai  mare,  sau  de  caracter  fundamental 
şi  pe  alte  tărâmuri  nu  poate  fi  considerată  de  un  lucru  normal 
şi  de  aprobat.  Oricât  de  perfectă  ar  fi  la  noi  o  lege,  mentali¬ 
tatea  noastră  şi  moravurile  noastre  paralizează  bunele  efecte, 

ce  le-ar  putea  avea.  Deci  nu  alte  legi.  ci  alte  moravuri" _ _ 

Pentru  sistarea  abuzurilor  ivite  la  alegerile  eparhiale  s’a  ela¬ 
borat  din  iniţiativă  parlamentară  un  proiect  de  lege  prin  care 
se  cerea  „disolvarea  celor  18  adunări  eparhiale".  Votarea  ace¬ 
stui  proiect  însemna  o  tăietură  foarte  adâncă  în  autonomia  bi¬ 
sericii,  tăietură  care  periclita  însăşi  unitatea  de  organizare  a 
bisericii  neamului.  Proiectul  n’a  devenit  lege,  mulţumită  docu¬ 
mentatelor  expuneri  pe  care  le-au  făcut  înalţii  chiriarhi  pe  lângă 
parlament  şi  guvern.  Şi  aşa  biserica  singură  va  avea  să  sanc¬ 
ţioneze  toate  abuzurile  constatate  legal. . .  O  repeţire  a  acestor 
abuzuri  in  viitor  va  duce  cu  necesitate  la  simplificarea  unor 
dispoziţii  privitoare  la  alegeri  şi  reducerea  votului  universal 
numai  la  parohie. 

Dl  prof.  Guşti,  ministrul  instrucţiunii  şi  al  cultelor,  a  ţinut 
să  sublinieze  în  mod  special  marea  recunoştinţă  pe  care  o 
simte  şi  o  are  statul  român  faţă  de  biserica  neamului.  „Suntem 
datori,  a  spus  D-sa,  de  fiecare  dată  când  se  iveşte  prilejul,  să 
facem  să  se  audă  Iară  si  iară  acest  glas  de  smerită  şi  pro¬ 
fundă  recunoaştere.  Trecutul  nostru  întreg  e  clădit  din  viaţa 
trăită  în  jurul  bisericii;  cărţile,  în  care  ni  s’a  păstrat  şi  în  care 
mai  întâlnim  cea  mai  frumoasă  limbă,  se  găsesc  în  biserică, 
învăţătura  cea  sfântă,  care  ne-a  apărat  sufletul  prin  veacuri, 
ne-a  venit  tot  deia  biserică.  Ele  sunt  un  dar  binecuvântat  al 
ortodoxismului". 

Dar  Biserica  neamului  nu  este  numai  o  biserică  a  trecu¬ 
tului,  ci  „o  biserică  vie,  aşezată  tot  atât  de  puternic  şi  în 
vremea  noastră,  şi  cu  rosturi  la  fel  de  mântuitoare  pentru  noi 
cei  de  acum".  Căile  vechi  ale  bisericii  —  pe  care  ea,  ca  şi 
oricare  aşezământ  tradiţional,  nu  le  poate  părăsi  —  încredin¬ 
ţează  pe  oricine,  ca  în  lucrul  ei  se  poate  nădăjdui.  Ea  aşterne 
prin  lucrul  ei  piatră  peste  piatră  la  clădirea  în  care  neamul 
nostru  vrea  să-şi  desăvârşească  fiinţa  şi  viaţa  sa.  In  faţa  ne¬ 
linişte!,  suferinţei  şi  îndoielii,  care  colindă  lumea  întreagă,  numai 
biserica  poate  să  împuţineze  grijile  şi  temerile. 

Biserica  trebue  să  dea  astăzi,  ca  şi  la  începutul  exi¬ 
stenţei  sale,  răspuns  la  toate  întrebările,  nu  numai  religioase 
şi  morale,  ci  şi  la  cele  sociale,  „printr’o  muncă  de  evangheli¬ 
zare,  de  sădire  şi  adâncire  a  credinţei  şi  printr’o  răspândire  a 
învăţăturilor  sociale  creştine  în  vieţuirea  tuturor  păturilor  na¬ 
ţiunii.  Căutăm  în  viaţa  noastră  de  stat  pretutindeni  punct  de 
reazim.  Dar  ce  punct  de  reazim  e  mai  sigur  decât  această 
piatră,  pe  care  Dumnezeu  a  zidit  lumea". 

Biserica  ne*a  dat  în  trecut  cea  mai  mare  şi  mai  bună 
parte  din  cultură.  Astăzi,  când  această  cultură  este  promovată 
şi  de  alte  aşezăminte,  biserica  nu-i  iertat  să  se  dea  la  o  parte. 
Dimpotrivă  î  Ea  trebue  să-şi  învioreze  activitatea  culturală  şi 
să  lucreze  mână’n  mâna  cu  mirenii.  Biserica  ortodoxă  să  fie  şi 
în  zilele  noastre  o  biserică  socială  şi  culturală. 

Dintre  problemele  discutate  ia  congres  în  legătură  cu  ra¬ 
poartele  diferitelor  comisiuni  voiu  aminti  câteva  din  cele  mai 
importante. 

Problema  amestecului  statului  în  alegerile  eparhiale  — 
data  în  studiul  comisiei  organizatoare  —  a  prilejuit  o  discuţie 
vie,  la  care  au  luat  parte  mulţi  deputaţi.  Dl  deputat  Dr.  A. 
Vlad  a  propus  şi  congresul  a  votat  următoarea  moţiune: 

„Congresul  naţ.-bis.  luând  cunoştinţă  de  ancheta  ordonată 
în  legătură  cu  alegerile  pentru  adunările  eparhiale,  dintr’un 
larg  spirit  de  conciliaţiune  constată,  că  din  punct  de  vedere 
legal,  fără  a  leza  autonomia  bisericii  garantată  prin  consti¬ 
tuţie,  nu  se  poate  admite  nici  o  anchetă,  făcută  de  organe  în 
afară  de  cele  bisericeşti.  De  altfel,  oricare  ar  fi  rezultatul  ace¬ 
stor  anchete,  el  rămâne  inoperant  pentru  actuala  compoziţie  a 
adunărilor  definitiv  constituite.  Congresul  nefiind  instanţă  disci- 
piinară  invită  organele  disciplinare  bisericeşti  a  sancţiona  toate 
abuzurile  de  ordin  imoral  şi  legal  ce  s’ar  constata  cu  prilejul 
alegerilor  eparhiale". 

In  ceeace  priveşte  situaţia  credincioşilor  bisericii  noastre 
din  America,  congresul  şi-a  menţinut  decizia  luată  în  anul  1929 
de-a  înfiinţa  o  episcopie  pe  seama  lor,  ca  făcând  parte  din 
corpul  bisericii  ortodoxe  române.  Până  la  realizarea  activării 
numitei  episcopii,  jurisdicţiunea  asupra  parohiilor  şi  credincio- 

şilor  ortodocşi  din  America  revine  şi  rămâne  vechilor  lor  chi- 
fiarhi. 

Comisia  bisericească  a  constatat  cu  bucurie  progresul  rea¬ 
lizat  în  ceeace  priveşte  pregătirea  clerului,  dar  a  rugat  tot¬ 
odată  Sf.  Sinod  să  curme  cu  posibilă  grabă  râul  ivit  pe  urma 
sfinţirii  unui  număr  prea  mare  de  preoţi  fără  parohii,  cari  toţi 
sunt  şi  rămân  lipsiţi  de  ajutorul  material  al  statului. 

Organele  executive  ale  Sî.  Sinod  au  fost  îndrumate  să 
facă  paşii  necesari  la  Ministerul  Cultelor  pentru  bugetarea  ju¬ 
stiţiei  bisericeşti. 

In  legătură  cu  raportul  comisiei  economice  —  din  care  a 
reieşit,  că  în  anii  1930 — 32  retribuţiile  bisericii  ortodoxe  au 
scăzut  treptat  dela  777  milioane  la  413  niil.  —  a  luat  cuvântul 
dl  O.  Goga  şi  a  arătat,  că  este  o  datorie  din  partea  statului 
să-şi  îndeplinească  obligaţiile  faţă  de  biserică.  Preotul  nu  este 
iertat  să  fie  năpăstuit.  Toate  partidele  politice  trebue  să-şi  ia 
angajamentul  de-a  apăra  în  parlament  drepturile  bisericii. 

Dl  I.  G.  Duca  a  promis  tot  concursul  spiritual  şi  material 
pe  seama  bisericii  noastre,  în  sânul  căreia  ţine  să  rămână  până 
la  moarte. 

Cele  mai  lungi,  cele  mai  substanţiale  şi  mai  rodnice  dis- 
cuţiuni  s’au  încins  în  legătură  cu  raportul  comisiei  culturale. 
Dl  O.  Goga,  membru  al  acestei  comisiuni  a  arătat  zguduirile 
şi  zilele  grele  prin  care  trece  statul  şi  biserica.  Apoi  a  accen¬ 
tuat  necesitatea  de-a  începe  lupta  pentru  însănătoşarea  sufle¬ 
tului  românesc.  Mai  ales  clasa  sus  pusă  nu  are  un  fond  moral 
creştin,  tineretul  care  studiază  este  desorientat  şi  gol  de  sim¬ 
ţire.  D-sa  a  propus: 

1.  Să  se  traducă  Biblia  pentru  popor  şi  să  fie  răspândită 
în  straturile  lui  largi,  ca  ea  să  devină  îndreptarul  zilnic  al  vieţii 
lui  morale. 

2.  Să  se  redacteze  din  nou  —  în  spiritul  şi  după  cerinţele 
vremii  de  azi  —  cazania.  Dl  prof.  I.  Lupaş  a  dat  acestei  ca¬ 
zanii  titlul  frumos  şi  plastic:  Cazania  neamului  şi  a  timpului 
nostru. 

3.  Să  se  creieze  o  revistă  săptămânală  ca  organ  de  răs¬ 
pândire  a  învăţăturilor  bisericii.  în  aceasta  revistă  să  se  trateze 
prin  prizmă  creştină-ortodoxă  toate  problemele  care  frământă 
sufletul  poporului  nostru. 

La  aceste  propuneri  ale  diui  O.  Goga  s’a  alăturat  din  toată 
inima  dl  prof.  I.  Petrovici,  reprezentantul  filozofiei,  reprezentantul 
unei  discipline  care,  dupăcum  a  spus  D-sa,  adese-ori  a  fost  în 
luptă  cu  biserica. 

Astăzi  filozofia  preconizează  întoarcerea  Ia  Dumnezeu. . . 
Filozofia  cere  sprijinul  religiei  şi  al  bisericii. ..  Numai  în  religie 
se  pot  găsi  principii  viabile. . .  Lumea  întreagă  se  clatină  şi  cere 

concursul  bisericii,  iar  noi  cerem  concursul  bisericii  pentru 
neamul  nostru...  A  venit  vremea  ca  biserica  să-şi  facă  cea 
mai  mare  datorie  câtră  neamul  românesc...  Toată  lumea  o 
cheamă  să-şi  îndeplinească  rolul,  pe  care  na-L  mai  poate  înde¬ 
plini  nimeni. 

Cuvinte  de  aur!  Mărturisire  de  credinţă  şi  de  nădejde  co¬ 
vârşitor  de  importantă!  Ea  angajază  la  o  muncă  uriaşă.  Şi 
această  muncă  n’o  poate  îndeplini,  într’adevâr,  decât  biserica, 
pentrucă  ea  singură  dispune  de  surse  de  înoire  în  veci  neepui¬ 
zate. 

Pentruca  înviorarea  vieţii  noastre  publice  să  se  poată  face 
cât  mai  repede  printr’un  curent  de  spiritualizare  îndrumat  de 
reprezentanţii  supremei  autorităţi  bisericeşti,  pentruca  trecerea 
dela  vorbe  la  fapte  să  se  întâmple  cât  mai  de  grabă,  dl  prof. 
I.  Lupaş  a  propus  să  se  organizeze  la  Bucureşti  deja  în  iarna 
anului  1932  o  serie  de  10 — 12  conferinţe  de  cuprins  religios, 
moral,  istoric,  social-creştin  cu  participarea  activă  a  membrilor 
clerici  şi  mireni  ai  congresului  naţional-bisertcesc.  Aceste  con¬ 
ferinţe  să  fie  apoi  strânse  într’un  volum  şi  răspândite  în  cercuri 
cât  mai  largi  prin  mitropolii  şi  episcopii.  Buna  reuşită  a  ace¬ 
stor  conferinţe  va  servi  de  imbold  şi  pentru  alte  intreprinderi 
similare  menite  toate  să  trezească  un  interes  durabil  pentru 
problemele  vieţii  religioase  şi  pentru  tendinţa  de-a  înfăţişa  prin 
prizma  lor  toate  frământările  zilelor  noastre. 

La  sfârşitul  lucrărilor  congresului  L  P.  S-  Sa  Patriarhul  Dr. 
M.  Cristea,  mulţumind  membrilor  congresului  pentru  osteneala,, 
priceperea  şi  votul  cu  care  au  contribuit  ia  norocoasa  solu¬ 
ţionare  a  problemelor  dela  ordinea  zilei,  i-a  rugat  totodată  să-şi 
făurească  o  cât  mai  vie,  mai  activă  şi  mai  atentă  conştiinţă 
confesională  —  conştiinţă  care  să-i  umple  de  interes  şi  iubire 
productivă  faţă  de  biserica  lor  şi  care  să-i  transforme  în  apă¬ 
rători  zeloşi  ai  intereselor  morale  şi  materiale  ale  acesteia. 

Spre  mulţumirea  noastră  desăvârşită  putem  face  consta¬ 
tarea,  că  la  şedinţele  congresului  au  participat  deputaţii  în 
număr  aproape  complet,  cu  toate  că  n'a  fost  vorba  de  nici  o 
alegere  la  vre-unul  din  scaunele  episcopale  vacante.  Este  şi 
aceasta  un.  indiciu  pentru  interesul  mare  pe  care  ei  l-au  avut 
faţă  de  problemele  de  ordin  religios,  moral,  cultural  etc.  dela 
ordinea  zilei. 

Prin  felul  superior  în  care  s’a  comportat,  mai  ales  la  con¬ 
gresul  acesta,  elementul  mirenesc  prin  contribuţia  foarte  pre¬ 
ţioasă  pe  care  el  a  adus-o,  s’a  făcut  încă  odată  dovada  stră¬ 
lucită,  că  el  este  un  element  de  mare  valoare,  că  prezenţa  lui 
în  corporaţiile  bisericeşti  —  dupâcum  în  mod  atât  de  înţelept 
a  prevăzut  acest  lucru  legea  de  organizare  —  este  nu  numai 
admisibilă,  ci  indispensabilă.  N.  P. 

CONGRESUL  „ASTREP*.  In  zilele  de  2  şi  3  Octomvrie  a.  c. 
a  avut  loc  la  Deva  Congresul  anual  al  venerabilei  Societăţi 
culturale  „Astra“  dela  Sibiu. 

Ca  şi  alte  daţi  s’au  adunat  şi  de  astă  dată  o  mulţime  de 
intelectuali  dintre  cei  mai  distinşi  din  toate  părţile  ţării,  precum 
•şi  o  ţărănime  numeroasă  din  jurul  Devei.  Congresul  s’a  desfă¬ 
şurat  în  tradiţionalele  cadre  solemne,  iar  nivelul  şi  seninătatea 
discuţiilor  din  şedinţe  în  jurul  unor  importante  probleme  cultu¬ 
rale  a  dovedit  încă  odată,  că  încercarea  unora  de  a  aduce  la 
congresele  „Astrei“  chestiuni  străine  de  preocupările  acestei  So¬ 
cietăţi  e  întimpiuată  totdeauna  de  atitudinea  înţeleaptă  a  con¬ 
ducătorilor  ei.  Aşa  s’a  întâmplat,  că  cine  a  venit  la  Deva  cu 
gânduri  ascunse  de  a  Sace  zizanie,  a  lost  silit  să-şi  pună  pază 
gurii  sale,  iar  cine  a  venit  cu  setea  de  a  participa  la  un  con¬ 
gres  cu  scandal,  a  fost  silit  să  plece  desiluzionat. 

Duminecă  dimineaţa  înainte  de  congres  s'a  slujit  sfânta  Li¬ 
turghie  în  cele  două  biserici  româneşti  din  localitate.  In  bise¬ 
rica  ortodoxă  sf.  Liturghie  a  fost  săvârşită  de  însuşi  înalt  Prea 
Sfinţitul  Mitropolit  Nicolae  înconjurat  de  un  sobor  de  preoţi. 
După  sfânta  Liturghie  înalt  Prea  Sfinţia  Sa  a  rostit  o  înălţătoare 
predică,  lămurind  în  fata  unui  public  extrem  de  numeros  idealu¬ 
rile  culturale  ale  Bisericii  şi  interesul  pe  care  instituţia  sfântă 
l-a  arătat  totdeauna  faţă  de  orice  acţiune  culturală  din  mijlocul 
neamului.  Congresul  s’a  deschis  la  orele  12  în  teatrul  orăşenesc 
prin  cuvântarea  domnului  Dr.  G.  Preda,  vice-preşedinteie  „Astrei". 
Au  urmat  cuvântările  de  salut  a  înalt  Prea  Sfinţitului  Mitropolit 
JMicolae,  a  domnului  D.  Guşti,  ministrul  instrucţiunii,  a  Prea  Sfin¬ 
ţitului  A.  Nicoiescu,  episcopul  unit  al  Lugojului  şi  a  altor  repre¬ 
zentanţi  ai  diferitelor  instituţii  culturale. 

După  masă  Ia  orele  5  şi-a  ţinut  în  acelaş  loc  conferinţa 
sportivă  domnul  profesor  E.  Haţiegan.  Toată  lumea  a  regretat 
profund,  că  printr’o  schimbare  de  ultima  oră  a  programului,  dl 
profesor  universitar  şi  membru  al  Academiei  Române  Silviu 
Dragomir  a  fost  pus  în  situaţia  de  a  refuza  să-şi  mai  ţină  de 
•sigur  interesanta  sa  conferinţă  despre  trecutul  oraşului  Deva. 

In  seara  aceleiaşi  zile  a  avut  loc  la  teatrul  orăşenesc  un 
festival  cultural  precedat  de  o  conferinţă  a  Prea  Sfinţitului  epi- 
-scop  A.  Nicoiescu  despre  creşterea  copiilor.  Conferinţa  durând 
până  cătră  orele  11,  nu  s’a  mai  putut  executa  decât  o  parte 
-din  programul  artistic  al  festivalului.  S’a  renunţat  anume  la 
executarea  piesei  muzicale  a  domnului  T.  Brediceanu  „O  şe- 
zătoare**. 

A  doua  zi,  Luni,  s’au  terminat  lucrările  Congresului.  Pre¬ 
şedinte  al  „Astrei“  a  fost  ales  domnul  luliu  Moldovan,  profesor 
•la  Universitatea  din  Cluj. 

* 


403 


REVISTA  TEOLOGICĂ 


CERCUL  DE  STUDII  SOCIAL-CREŞTINE.  La  sfârşitul  lunei 
Septemvrie  s’a  ţinut  la  Sibiu  a  doua  adunare  a  Cercului  de 
studii  social-creştine,  înfiinţat  în  primăvara  acestui  an  din  ini¬ 
ţiativa  înţeleaptă  a  I.  P.  S.  Mitropolit  Kicolae.  Au  participat: 
DD.  Prof.  Ştefan  Bogdan  (Bucureşti),  Proî.  Şerban  lonescu  (Bu¬ 
cureşti),  Prof.  Dr.  D.  Spânu  (Cernăuţi),  Prof.  Dr.  V.  Stanciu  (Cluj), 
Prof.  N.  Colan,  Consilier  Tr.  Scorobeţ,  Prof.  Dr.  D.  Stăniloae, 
Prof.  N.  Popovici,  Prof.  I.  Sandu  (Sibiu).  S’au  aprobat  statutele 
Cercului  şi  s’a  precizat  activitatea  lui  din  viitorul  apropiat. 

Cea  dintâi  manifestare  publică  a  noului  aşezământ  va  fi  o 
serie  de  conferinţe  ce  se  va  ţinea  la  Sibiu  după  sărbătorile 
Naşterii  Domnului.  Seria  de  conferinţe  va  îi  inaugurată  de  I. 
P.  S.  Mitropolit  Nicolae  expunând  programul  de  activitate  şi 
scopul  pe  care-l  urmăreşte  Cercul  de  studii. 

Cicluri  de  conferinţe  similare  se  vor  aranja  şi’n  alte  oraşe 
ale  ţării.  Toate  acestea  se  vor  tipări  apoi  într’un  mare  număr 
de  exemplare,  pentru  a  putea  fi  răspândite  în  păturile  largi  ale 
intelectualităţii  noastre. 

E  inutil  să  mai  subliniem  oportunitatea  şi  importanţa  acestei 
acţiuni,  menite  să  aducă  lumină  evanghelică  în  haosul  vieţii 
sociale  de  astăzi.  Şi  suntem  convinşi,  că  —  dată  fiind  autori¬ 
tatea  celorce  de  bunăvoie  s’au  hotărât  să  desfăşoare  steagul  — 
acţiunea  va  trezi  ecourile  aşteptate  în  mijlocul  intelectualităţii 
noastre. 

* 

ADUNAREA  GENERALA  A  ASOC.  CLERULUI  „A.  ŞA- 
GUNA“  —  SECŢIA  ARAD  s’a  desfăşurat  în  cadre  deosebit  de 
sărbătoreşti  la  Hălinagiu  în  ziua  de  10  Oct.  a.  c.  A  participat 
P.  S.  Grigorie,  episcopul  Aradului,  I.  P.  C.  Arhim.  Policarp  Mo- 
ruşca,  stareţul  Sf.  Mănăstiri  a  Bodrogului,  P.  C.  păr.  Dr.  Gh. 
Ciuhamiu,  preşedintele  Asociaţiei,  reprezentanţii  autorităţilor  lo¬ 
cale  şi  vre-o  cincizeci  de  preoţi  delegaţi  din  toate  părţile  eparhiei. 

Această  adunare  generală  a  făcut  odată  mai  mult  dovada, 
că  preoţiinea  ortodoxă  de  sub  oblăduirea  strădalnicului  vlădică 
Grigorie  îşi  înţelege  pe  deplin  înalta  chemare  religioasă  şi  na¬ 
ţională  ce-o  are  în  mijlocul  poporului  la  graniţa  apuseană  a 
Ţării,  şi-şi  dă  silinţa  să  şi-o  împlinească  după  cea  mai  bună 
chibzuinţă  şi  cu  o  nemicşorată  însufleţire.  Raportul  general  de¬ 
spre  activitatea  secţiei  Arad  a  Asociaţiei  clerului  „A.  Şaguna*', 
alcătuit  cu  o  pilduitoare  grije  de  secretarul  secţiei,  păr.  S.  Bi- 
chigeanu,  îmbie  în  această  privinţă  un  tablou  documentar  de 
cea  mai  mare  valoare. 

Cuvinte  de  binemeritată  laudă  i  se  cuvin  şi  P.  C.  Părinte 
Prot.  Dr.  Ştefan  Cioroianu,  preşedintele  secţiei,  care  în  seara 
de  ajun  a  adunării  a  ţinut  şl  o  instructivă  conferinţă  despre : 
„Biserica  şi  intelectualii".  NECULCE. 

PREOŢII  uniţi  din  protopopiatul  Aradului  au  trimis  ziarului 
Calendarul  un  apel  pentru  alcătuirea  frontului  comun  creştin 
împotriva  francmasoneriei.  Fraţii  noştri  „din  cealaltă  strană" 
doresc  mai  ales  armistiţiul  dintre  cele  două  Biserici  româneşti : 
ortodoxa  şi  unită  şi  o  solidarizare  a  eforturilor  în  lupta  oare 
trebue  purtată  cu  ultima  energie  împotriva  „hidrei  francmasone". 

Apelul  e  comentat  de  dl  Nichifor  Crainic :  frumos,  creşti¬ 
neşte,  ortodox  —  şi  mai  ales  cu  bună  credinţă. 

Mărturisim,  că  noi  suntem  mai  sceptici,  mai  zăbavnici  când 
e  vorba  să  acordăm  credit  sincerităţii  cu  cari  fraţii  noştri  uniţi 
lansează  asemenea  apeluri.  Experienţa  —  mai  veche  şi  mai 
nouă  —  ne  impune  anume  rezerve.  Fiindcă,  simultan  cu  apelul 
frăţesc  dela  Arad,  ne  sosesc  altfel  de  ştiri,  din  alte  părţi  ale  ţării 
—  ştiri  despre  fapte  cu  totul  în  alt  spirit  decât  al  armistiţiului 
confesional.  Aşa,  de  pildă,  dela  Blaj  ne  vine  ştirea,  că  „prelaţii 
papali"  de  acolo  nu  se  „domesticesc"  deloc  şi  nu  îngăducsc 
odată  cu  capul  ortodocşilor  să-şi  ridice  un  modest  lăcaş  de  în¬ 
chinare  „schismastică".  Iar  monitorul  mitropoliei  blăjene  (nu 
blăjine!)  nu  are  destule  coloane  pentru  a  stropi  cu  noroiu  orice 
strădanie  a  Bisericii  cu  care  preoţii  uniţi  dela  Arad  doresc  să 
facă  front  comun,  împotriva  primejdiilor  comune. 

Atunci  ? 

* 

EPISCOPUL  bisericii  evanghelice  din  România  dl  Dr.  Fr. 
Teutsch  a  împlinit  în  toamna  aceasta  80  de  ani  de  viaţă.  Cre¬ 
dincioşii  i-au  făcut  cu  acest  prilej  o  caldă  manifestare  omagială. 
Octogenarul  episcop  a  primit  o  mulţime  de  felicitări  din  toate 
părţile  ţării,  precum  şi  din  străinătate.  Intre  altele  şi  dela  Wil- 
helm,  ex- împăratul  Germaniei. 

După  o  atât  de  îndelungată  viaţă  închinată  bisericii  sale 
şi  neamului  său,  sărbătoritul  s’a  retras  din  înalta  funcţie  pe  care 
a  ocupat-o  până  acuma.  Reprezentanţii  poporului  săsesc  şi-au 
ales  de  curând  un  nou  şef  bisericesc  în  persoana  d-Iui  Dr.  V. 
Glondys,  vicar  episcopesc  în  Braşov. 

* 

ASOCIAŢIA  generală  a  clerului  ortodox  a  înaintat  guver¬ 
nului  un  larg  documentat  memoriu  cu  privire  la  revendicările 
Bisericii  dreptmăritoare  şi  ale  slujitorilor  ei,  atât  de  maşter  trataţi 

de  cârmuitorii  Statului.  Memoriul  cere  respectarea  drepturilor 
Bisericii  de  către  stat,  drepturi  înscrise  în  constituţia  ţării  şi  în 
legea  de  organizare  a  Bisericii  ortodoxe  şi  câştigate  mai  ales 
pe  urma  nepreţuitelor  jertfe  pe  care  instituţia  sacră  le-a  adus 
pentru  neamul  şi  statul  românesc. 

Pentru  remedierea  situaţiei  nedrepte  şi  profund  jignitoare 
în  care  a  fost  adusă  Biserica  noastră,  Asociaţia  generală  a 
cierului  ortodox  cerc,  în  esenţă,  revenirea  la  bugetul  cultelor 
din  1930,  pentru  calculul  just  al  curbelor  generale,  nomlnalitatea 
salariilor  şi  achitarea  neîntârziată  a  restanţelor  de  salarii  în  bani 
şi  nu  în  rentă  de  stal. 

Ar  fi  vresnea  supremă,  ca  bărbaţii  de  stat  sa  dovedească 
înţelegerea  cuvenită  pentru  drepturile  Bisericii  şi  ale  sluji¬ 
torilor  ci. 

* 

MIŞCAREA  religioasă  „Oastea  Domnului*'  cuprinde  tot  mai 
larg  teren.  Numărul  ostaşilor  sporeşte  de  pe-o  zi  pe  alta.  Dovadă : 
buletinele  săptămânale  publicate  în  foaia  atât  de  iscusit  şi  en¬ 
tuziast  redactată  de  părintele  I.  Trifa  şi  de  colaboratorii  săi. 

In  faza  de  formaţie  mişcarea  putea  fi  îndrumată  uşor, 
fură  legi  şi  fără  regulamente.  Numai  prin  îndemnurile  şi  suge¬ 
stiile  „Luminii  Satelor".  Astăzi  însă  „Oastea"  este  o  armată  în- 
tr’adevăr  respectabilă  {având  vre-o  60.(X)0  de  ostaşi)  gata  să 
lupte  cu  eroism  creştinesc  pentru  mântuirea  sufletelor.  Lupta 
asta  trebue  dusă  însă  .,după  lege".  —  Aşa  spune  Sfântul  Pavel, 
ca  nu  cumva  ostaşii  ,să  „alerge  înzadar".  De  aceea  cârmuitorul 
oastei  s'a  gândit  cuminte,  când  a  alcătuit  pentru  ostaşi  o  lege, 
un  Statui,  menit  să  îndrumeze  mişcarea  pe  cale  dreaptă  şi  spre 
ţintă  precisă. 

In  ultima  conferinţă  a  episcopatului  ortodox  din  Mitropolia 
Ardealului,  ţinută  la  Sibiu  în  toamna  anului  în  curs,  acest  statut 
a  şi  fost  aprobcit- 

Eparhia  Orăzii,  unde  „Oastea"  e  foarte  puternică,  aplică 
însă  alt  statut,  care,  desigur,  na  se  va  fi  deosebind  esenţial  de 
statutul  aprobat  la  Sibiu,  care  însă  pare  a  încadra  noua  mişcare 
mai  strâns  în  viaţă  organizată  a  Bisericii,  „Oastea  Domnului" 
din  eparhia  Orăzii  e  supusă  unui  mai  sever  control  al  ierarhiei 
bisericeşti,  prin  noile  statute  regionale,  nerecunoscându-i-se  alt 
cap  decât  capul  ierarhic  al  eparhiei,  adică  episcopul. 

împrejurarea  aceasta  a  stârnit  o  vie  discuţie  între  foile 
„Oastea  Domnului",  din  Sibiu  şi  „Legea  Românească"  dela 
Grade. 

Discuţia  asta  publică  trebue  să  înceteze.  Fiindcă  din  ea 
nu  câştigă  nici  „Oastea"  nici  Biserica. 

Tot  astfel  ar  fi  bine  să  înceteze  şi  „rapoartele"  din  foaia 
„Oastea  Domnului",  în  cari  se  subliniază  prea  mult  cazurile 

izolate  unde  preoţii  (aşa  de  puţiai)  nu  promovează  după  cum 
ar  trebui  mişcarea.  Admirabilele  succese  ale  mişcării  în  majo¬ 
ritatea  lor  tot  preoţilor  li  se  datoresc.  Dovadă  cele  mai  multe 
rapoarte.  Şi-atunci  de  ce  se  mai  dă  prilej  ca  ostaşii,  printr’un 
proces  de  generalizare  să  osândească  eventual  toată  preoţimea? 
Destul  este  de  terfelită  preoţimea  noastră  din  partea  duşmanilor 
ei !  Să  nu  li  se  mai  dea  prilej  şi  bunilor  ei  credincioşi  s’o  osân¬ 
dească  pe  nedrept. 

Problemele  de  natura  asta  nu  sunt  pentru  o  foaie  popo¬ 
rală.  Ele  trebuesc  discutate  în  cercul  mai  restrâns  al  oficialităţii, 
unde  Irebue  să  primească  şi  soluţiile  cuvenite.  Coborâte  în  mij¬ 
locul  poporului  ele  surpă  numai,  nu  zidesc. 

* 

„RENAŞTEREA",  foaia  oficială  a  eparhiei  Clujului,  în  nu¬ 
mărul  său  din  25  Sept.  a.  c.  aduce  o  ştire  de-adreptul  uluitoare. 
Proaspătul  vlădică  unit  dela  Baia-mare,  cu  prilejul  unei  proce¬ 
siuni  religioase  la  mănăstirea  Moiseni  a  predicat  în  faţa  popo¬ 
rului  spunând  între  altele  şi  următoarele  enormităţi:  „Nu  vă 
lăsaţi  şi  nu  vă  părăsiţi  legea  şi  credinţa  voastră  catolică;  căci 
cine  se  lasă  de  ea,  făcându-se  ortodox  ori  pocăit,  se  lap  idă 
de  Isus  Hristos,  căci  ortodox  şi  pocăit  —  sectant  —  tot  una 
este;  ortodox  poate  şi  mai  rău!“ 

Cunoşteam  hipertrofia  sectară  sporită  până  la  paroxism 
a  actualului  episcop  neopapistaş  dela  Baia-mare,  de  pe  când 
era  redactor  ta  monitorul  oficial  al  Blajului.  Pasiunea  cu  care 
Sî.  Sa  împroşca  săptămânal  Biserica  ortodoxă  cu  noroiul  spe¬ 
cific  fiţuicelor  provinciale,  a  rămas  de  pomină.  Nu  ne-am  putut 
însă  închipui  niciodată  să  fi  ajuns  la  un  grad  de  inconştienţă 
ca  aceea  de  care  dă  dovadă  prin  uluitoarele  cuvinte  rostite  la 
Moiseni. 

Faţă  de  cei...  tulburaţi  —  noi  n’avem  decât  milă.  Dar  cârmui- 
torii  acestei  ţări  nu  cred  că  e  cazul  să  pună  în  cămaşe  de  forţă 
pe  celce  într’o  clipă  de  uitare  face  din  Regele  ortodox  Carol  II 
un  om  „poate  mai  rău “  ca  un  sectant?  Căci  altfel  s’ar putea  în¬ 
tâmpla  ca  mâine  entuziastul  episcop  uniat  cu  ochelari  să  ne  de¬ 
clare  pe  toţi  ortodocşii,  inclusiv  pe  M.  S.  Regele,  trădători  de  ţară  1 

Iar  naivilor  preoţi  greco-catolici  din  protopopiatul  Aradului 
le  dăm  statul  prietenesc  să-i  trimită  şi  Prea  Sfinţitului  Alexandru 
dela  Baia-mare  un  exemplar  din  apelul  lor  pentru  „armistiţiul 
confesional". 

* 

I.  P.  C.  Păr.  Arhim.  Dr.  lustinian  Suciu,  profesor  la  Aca¬ 
demia  teologică  din  Arad  a  început  publicarea  unui  manual  de 
Ermineutică.  Au  apărut  până  acuma  două  coaie,  restul  urmând 
să  se  tipărească  în  cursul  lunei  viitoare.  Cartea  va  fi  de 
vr’o  200  pagini,  iar  preţul  ei  de  50  Lei. 

Dată  fiind  utilitatea  acestei  lucrări  pentru  orice  creştin  cu 
dorul  de  a  pătrunde  în  adevăratul  înţeles  al  Scripturilor  Sfinte, 
dar  îndeosebi  pentru  preoţii  şi  studenţii  noştri,  o  recomandăm 
cu  toată  căldura,  promiţând  că  o  să  revenim  asupra  ei  dupăce 
va  apărea  întreagă. 

ii 

SE  apropie  anul  de  când  apare  la  Bucureşti  ziarul  Calen¬ 
darul,  sub  direcţia  dlui  Nichifor  Crainic  şi  înmănunchind  în  jurul 
său  o  seamă  de  publicişti  dintre  cei  mai  distinşi. 

Din  primul  moment  al  apariţiei  sale  ziarul  anunţa  că  va 
fi  apologetul  celor  două  idei  cari  trebuie  să  călăuzească  evo¬ 
luţia  neamului  nostru :  ideia  creştină  şi  cea  naţională.  Şi  ziarul 
s’a  ţinut  de  cuvânt.  Toate  problemele  cari  intră  în  orbita  pre¬ 
ocupărilor  sale  sunt  judecate  după  criteriile  acestor  două  idei 
călăuzitoare. 

Având  ziarul  in  mână  nu  ştii  ce  să  citeşti  mai  întâi  şi  cu 
mai  multă  sete:  substanţialul  articol  de  fond  al  dlui  Nichifor 
Crainic,  judiciosul  articol  de  politică  externă  sau  de  politică 
culturală  al  dlui  R.  Dragnea,  foiletonul  apologetic  al  dlui  prof. 
I.  Gh.  Savin,  sau  causticele  „Stele  verzi"  dedicate  de  lustus 
patronilor  francmasoneriei  „româneşti". 

Ziarul  publică  săptămânal  şi  câte-o  pagină  închinată  inte¬ 
gral  problemelor  bisericeşti  şi  şcolare. 

Suntem  convinşi  că  preoţimea  noastră  îşi  înţelege  datoria 
faţă  de  acest  organ  de  publicitate  unic  în  ţara  noastră. 

* 

PROBLEMA  licenţiatelor  în  teologie  cari  vor  să  intre  în 
învăţământul  secundar  ca  profesoare  de  religie  continuă  să  se 
menţină  la  suprafaţa  actualităţii  Cererea  unei  fete,  adresată 
Prea  Sfinţitului  Gherontie,  episcopul  Constanţei,  a  fost  trimisă 
Ministerului  cu  rezoluţia:  „In  original  Ministerului  Instrucţiunii 
cu  aviz  favorabil". 

Fireşte,  nu  un  episcop  singuratic  e  chemat  să  soluţioneze 
chestiunea  admisibilităţii  fetelor  licenţiate  în  învăţământul  re¬ 
ligios.  Cu  atât  mai  puţin  Ministerul  ’  Instrucţiunii.  In  această 
chestiune  nu  poate  hotărî  decât  Sfântul  Sinod. 

Şi  fiindcă  simple  opinii  poate  să  aibă  oricine  în  această 
materie,  ne-o  exprimăm  şi  noi  pe-a  noastră 

In  Noul  Testament  avem  dovezi  suficiente  despre  misiona¬ 
rismul  femeiesc  în  Biserica  primară,  nu  numai  prin  fapte  de 
caritate,  ci  şi  prin  vestirea  Cuvântului  dumnezeesc.  Adevărat 
ră  sf.  Pavei  opreşte  pe  femei  de  a  învăţa  în  biserică  (în  locaşul 
sfânt,  nu  în  instituţie).  Asta  principial,  nu  însă  în  chip  absolut. 
Situaţia  femeilo*  in  această  privinţă  e  similară  situaţiei  bărba¬ 
ţilor  mireni.  Ele  ar  putea  îi  admise  la  propoveduire  prin  dele¬ 
gaţia  (dală  de  Sf.  Sinod,  prin  episcopul  local). 

Dar  înainte  de  a  se  da  o  asemenea  hotărâre  ar  trebui 
luate  câteva  măsuri  prealabile  cu  privire  la  speciala  educaţie  a 
viitoarelor  profesoare  de  religie.  Intre  aceste  măsuri  cea  dintâi 
ar  ti  înfiinţarea  de  internate  pentru  studentele  în  teologie,  puse 
sub  părinteasca  şi  înţeleaptă  ocârmuire  duhovnicească  a  unui 
preot  şi  a  unei  directoare,  cu  pregătire  specială  pentru  aceasta. 

Chestiunea  fiind  destul  de  importantă,  promitem  că  vom 
reveni  asupra  ei,  mai  pe  larg  şi  mai  temeinic. 

* 

O  FOAIE  provincială  ne  readuce  aminte,  că  Institutului 
teologic  unit  din  Blaj  i  s’a  acordat  dreptul  de  a  libera  diplome 
de  licenţă.  Academiile  noastre  teologice  au  cerut,  în  repeţite 
rânduri,  a'celaş  drept.  Fără  să  li  se  satisfacă  cererea  justă. 

Justă,  fiindcă  studenţilor  Academiilor  noastre  li  se  cere 
aceeaş  pregătire  secundară  (bacalaureat  sau  diplomă  de  seminar) 
ca  şi  studenţilor  dela  Facultăţile  teologice;  fac  patru  ani  de 
studiu  temeinic,  predându-H-se  materiile  teologice  în  aceeaş 
extensiune  ca  şi  la  Facultăţi.  Academiile  au  doar  o  singură 
scădere :  nu  scot  din  discipolii  lor  savanţi  ebraişti  (par’câ  Fa¬ 
cultăţile  scot !).  Şi  tocmai  asta  nu  le-o  iartă  părintele  Fopescu- 
Mălăeşti,  savantul  cu  monumentala  operă  despre  „bureţi". 

Totuşi,  noi  nu  ne-am  pierdut  nădejdea.  Stăruim  în  credinţa 
că  oamenii  în  stare  să  judece  lucrurile  după  dreptate  vor  în¬ 
ţelege  odată  că  îndatoririle  egale  implică,  în  chip  natural,  drepturi 
egale.  Cu  atât  mai  mult  cu  cât  soluţionarea  justă  a  acestei 
probleme  nu  vizează  în  cazul  nostru  numai  interesele  unor  tineri, 
ci  chiar  interesele  Bisericii. 

Ar  îi  vremea  ca  teologii  noştri  să  priceapă  anumite  che¬ 
stiuni  nu  numai  când  e  vorba  de  confesiunile  minoritare,  ci  şi 
când  e  vorba  de  Biserica  neamului,  în  slujba  căreia  stau. 

Prin  acordarea  dreptului  de  a  libera  diplomă  de  licenţă  pe 
seama  Academiilor  ar  câştiga  şi  Facultăţile  şi  Academiile.  Ace¬ 
stora  li  s’ar  spori  prestigiul  formal,  iar  Facultăţile  şi-ar  spori 
numărul  studenţilor  pentru  examenul  de  doctorat  în  sf.  Teologie. 

* 

CONGRESUL  Asociaţiei  generale  a  clerului  ortodox  e  con¬ 
vocat  la  Bucureşti  pe  zilele  de  8  şi  9  Decemvrie  a.  c.  Pro¬ 
gramul  congresului  cuprinde  între  alte  chestiuni  şi  două  referate 
asupra  rolului  Bisericii  în  rezolvarea  problemelor  sociale,  referate 
ce  vor  îi  pregătite  de  distinşii  preoţi  V.  lordăchescu  şi  Gr. 
Pişculescu,  profesori  Ia  Facultatea  teologică  din  Chişinău.  Acest 
congres  e  chemat  să  ratifice  şi  proiectul  de  Statut  pentru  fede¬ 
ralizarea  Asociaţiilor  preoţeşti,  pregătit  de  P.  C.  Prot.  Dr.  Gh. 
Ciuhandu,  preşedintele  Asociaţiei  clerului  „A,  Şaguna“  şi  aprobat 
de  comitetul  central  al  Asociaţiei  generale. 

* 

încă  o  bomba:  Uniţii  cer  episcopie  la  Bucureşti! 

Pentru  cine  nu  cunoaşte  situaţia  bisericii  unite  dm  Vechiul 
Regat  dam  o  singură  lămurire;  Uniţii  n’au  în  Vechiul  Regat 
decât  o  singură  parohie,  în  capitala  Ţării.  In  posesia  acestei 
informaţii,  oricine  va  fi  în  stare  să  judece  după  cuviinţă  îndrâs- 
neala  celorce  n’au  ştiut  şi  nu  ştiu  decât  să  ceară. 

Nu-i  de-ajuns  că  Statul  românesc,  generos  cu  catolicismul 
până  la  abdicarea  dela  cele  mai  elementare  drepturi  ale  sale, 
ie  susţine  parohii  cu  2—3  credincioşi,  protopopiate  cu  2 — 3 
parohii  şi  Vlădicii  cari  n’au  atâţia  credincioşi  câţi  are  un  proto¬ 
popiat  ortodox.  D-lor  vor  episcopie  la  Bucureşti. 

Şi-acum  ascultaţi  motivele  acestei  pretenţii,  după  „Vesti- 
torul“  dela  Orade : 

aj  fiindcă  noi  uniţii  credem  „că  avem  libertatea  locomo- 
ţiunii  pe  întreg  teritorul  Ţării  româneşti";  b)  fiindcă  în  America, 
Balcani,  Ceho- Slovacia,  Ucraina,  Ungaria  etc.  trăiesc  împrăştiaţi 
patru  milioane  de  Români,  iar  „naivele  speranţe  legate  în  acest 
sens  (păstorirea  lor  N.  R.)  de  Patriarhia  românească  s’au  dovedit 
pure  iluzii".  Numai  catolicii  i-ar  şti  păstori;  c)  fiindcă  prelaţii 
catolici  „Dr.  V.  Lucaci,  Dr.  Alexandru  Nicolescu,  prinţul  Ghica 
şi  Dr.  Ion  Coltor  au  avut  un  rol  hotărâtor  în  timpul  conferin¬ 
ţelor  păcii";  d)  fiindcă  „doctorul  Obedenaru...  şi  Augustin  Bunea 
âu  conceput  salvarea  Românilor  Macedoneni  şi  —  în  sfârşit  — 
pentrucă  în  Polonia  şi  Germania  s’a  înfiinţat  câte  un  seminar 
şi  câte  o  asociaţie  pentru  formarea  misionarilor  „în  lumea  iargă". 

Noi  nu  contestăm,  că  fraţii  noştri  uniţi  au  „libertatea  loco- 
moţiunii"  în  întreaga  Românie.  Dar  să-şi  plătească  ei  biletul 
de  tren.  Nu  contestăm  nici  că  în  afară  de  graniţele  ţării  mai 
trăiesc  vr’o  patru  (prea  mulţi !)  milioane  de  Români.  De  ăştia 
însă  se  îngrijeşte  Biserica  ortodoxă;  nici  într’un  caz  nu  aşteaptă 
să-i  recreştineze  misionarii  Blajului  sau  ai  Orăzii  unite. 

Nu  contestăm  nici  rolul  hotărîtor  pe  care  l-au  avut  d-nii 
„prelaţi"  Coltor  şi  Ghica  la  conferinţa  de  pace;  dar,  vezi,  con¬ 
ferinţele  de  pace,  din  îndurarea  lui  Dumnezeu,  sunt  aşa  de  rare ! 
Şi  când  vor  mai  fi  —  să  ne  păzească  Dumnezeu  de  ele !  —  se 
vor  mai  găsi  şi  alţi  apărători  ai  intereselor  româneşti  —  printre 
„bizantinii  schismatici". 

Nu  contestăm  nici  că  Augustin  Bunea  a  ,, conceput  sal¬ 
varea  Românilor  Macedoneni’* ;  pentru  asta  însă,  beneficiarii 
(binecrescuţi)  i-au  exprimat  mulţumirile  cuvenite. 

Nu  contestăm  nici  zelul  catolic  misionar  al  Poloniei;  dar 
ce  mi-i  Polonia  şi  ce  mi-i  România? 

Şi  ’n  sfârşit,  ce  mi-i  toată  această  discuţie  pe  tema  unei  pre¬ 
tenţii  şi  absurde  şi  ...cum  să-i  zicem  ?  A,  da,  dacă  fraţii  noştri  uniţi 
vor  să-şi  înfiinţeze  câte-o  Vlădicie  în  fiecare  capitală  de  judeţ 
(ori  poate  şi  de  plasă,  că  Blajul  încă  nu  e  capitală  de  judeţ!) 

sunt  liberi  s'o  facă,  fiindcă  —  după  vorba  lor  „au  libertale  de 
locoraoţiune“.  Dar  pe  cheltuiala  lor!  E  vremea  sa  înceteze 
daniile  de  calibrul  catedralei  unite  şi  a  facultăţii  de  teologie 
unită  dela  Bucureşti. 

* 

GLASUL  Monahilor  din  2  Octomvrie  a.  c.  publică  un  elo¬ 
gios  articol  datorit  monahului  Emilian  Istrati  despre  admirabilele 
realizări  aie  înalt  Prea  Cuviosului  Arhimandrit  Policarp,  stareţul 
sfintei  mănăstiri  a  Bodrogului.  începând  cu  zugrăvirea  persona¬ 
lităţii  religioase  şi  culturale  a  celui  ce  conduce  de  vre-o  6 
ani  de  zile  mănăstirea  ortodoxă  de  lângă  Arad,  autorul  sub¬ 
liniază  după  cuviinţă  înţelepciunea  şi  ravna  iscusitului  stareţ 
de  a  face  din  instituţia  pe  care  o  conduce  un  cămin  de  lumină 
creştinească  şi  de  zidire  sufletească  pentru  ori  cine-i  trece  pragul. 
Dintre  mijloacele  puse  în  slujba  acestui  ideal  se  amintesc  mai. 
ales  pelerinajiile  la  sfanla  Mănăstire,  împreunate  cu  misiuni  re¬ 
ligioase,  pelerinajii  la  cari  participă  în  fiecare  an  multe  mii  de 
credincioşi  din  eparhia  Aradului. 

Tăind  ia  răboj  cele  de  mai  sus  ne  dăm  pe  faţă  prietincasca 
noastră  bucurie  pentru  frumoasele  înfăptuiri  misionare  ale  înalt 
Prea  Cuviosului  stareţ,  care  a  redactat  câţiva  ani  şi  revista  noastră. 

dumineca  în  6  Nov.  s’a  sfinţit  noua  biserică  parohială 
ortodoxa  din  Cluj.  Sfinţirea  aceasta  a  alcătuit  prilejul  unei  stră¬ 
lucite  manifestaţii  bisericeşti,  cum  rar  este  dat  să  vadă  Clujul. 
La  solemnitate  au  participat  membrii  Consiliului  Eparhial  în 
frunte  cu  neobositul  său  cap.  Episcopul  Nicolae  Ivan,  Prea  Sî. 
loan  Stroia,  Episcopul  Armatei,  profesorii  şi  studenţii  Academiei 
teologice,  elevii  ortodocşi  ai  şcoalelor  secundare  din  Cluj  cu 
profesorii  lor,  un  mare  număr  de  intelectuali  din  localitate, 
precum  şi  o  mulţime  de  preoţi  şi  credincioşi  din  satele  vecine 
ale  Clujului. 

Noul  locaş  de  închinare  este  rodul  stăruinţei  Prea  Sfinţitului 
Episcop  Nicolae  şi  al  pilduitoarei  jertfeinicii  de  care  au  dat 
dovadă  strălucită  credincioşii  din  Cluj.  In  afaiă  de  contribuţiile 
băneşti  cu  cari  au  ajutat  zidirea  bisericii,  aceşti  credincioşi  au 
înzestrat  locaşul  Domnului  cu  toate  obiectele  necesare  Gulluliii 
divin  şi  cu  toate  podoabele  cuvenite. 

Noua  biserică  împreună  cu  cea  veche  va  deservi  necesi¬ 
tăţile  religioase  ale  obştii  ortodoxe  din  Cluj  până  în  vara  anului 
viitor,  când  se  crede  că  şi  măreaţa  catedrală,  aproape  termi¬ 
nată,  va  fi  dată  prin  sfinţire  destinaţiei  sale. 

* 

INTRE  alte  cuvântări,  prin  care  mai  ales  câţiva  mireni 
distinşi  şi-au  exprimat  în  recentul  congres  naţional- bisericesc 
sincera  lor  alipire  la  Biserica  neam.ului,  subliniem  după  cuviinţă 

înţeleptele  şi  frumoasele  cuvinte  rostite  de  distinsul  protopop 
dela  Comloşul  bănăţean  Dr.  Şt.  Cioroianii.  Dacă  mirenii  au 
rugat  înalta  ierarhie  să  desfăşoare  îndrăzneţ  şi  entuziast  steagul 
misionarismului  creştinesc  şi  românesc  în  mijlocul  poporului, 
P.  C.  Prot.  Şt.  Cioroianu  a  făcut  un  călduros  apel  la  luminaţii 
noştri  mireni  să  nu-şi  limiteze  colaborarea  misionară  la  atitudini 
solemne  ocazionale,  sau  la  administraţia  bisericească,  ci  să-şi 
integreze  viaţa  personală  în  chip  statornic  în  marele  vai  de 
viaţă  religioasă  a  neamului.  P.  C.  Sa  doreşte,  ca  intelectualii 
noştri  să  devină  cât  mai  mult  practicanţi  sinceri  ai  ortodoxiei 
noastre  scumpe:  Să  vină  la  biserică,  sa  se  spovedească,  să  se 
cuminece,  să  participe  viu  la  toate  manifestaţiile  de  natură  bi¬ 
sericească. 

In  felul  acesta  nu  numai  că  şi-ar  spori  şi  purifica  propria 
lor  viaţă  duhovnicească,  ci  ar  săvârşi  un  adevărat  misionarism 
în  mijlocul  poporului,  prin  pilduitoarea  lor  viaţă. 

P.  C.  Părinte  protopop  Dr.  Şt.  Cioroianu  are  perfectă  drep¬ 
tate.  De  aceea  am  şi  subliniat  luminoasa  d-sale  cuvântare-apel. 

* 

LA  concursul  pentru  alcătuirea  unui  manual  de  Apolo¬ 
getică,  publicat  de  cotnisia  catehetică  dela  Blaj,  nu  s’a  prezentat 
decât  un  singur  manuscris ;  al  părintelui  loan  Georgescu.  — 
Manuscrisul  n’a  fost  admis  la  tipar  decât  dupăce  autorul  a 
înlocuit  în  text  pretutindeni  cuvântul  „duh“  (termin  schis¬ 
matic  I)  cu  cuvântul  „spirit".  Un  recensent  al  cărţii  se  miră 
într’un  număr  al  „Sentinelei  catolice"  de  pretenţia  censurei  dela 
Blaj,  fiindcă  nu-i  găseşte  nici  o  justificare.  Dsa  merge  aşa  de 
departe  cu  spirito-fobia  încât  zice  că  terminul  catolic  e  dea- 
dreptul  „supărător".  Pentru  care  pricină  „telefonul"  Unirii,  or¬ 
ganul  oficial  al  catolicismului  românesc,  s’a  supărat  foarte  şi 
sună,  sună,  sună . . . 

Şi  încă  ceva,  care  este  supărător,  de  astă  dată  însă  pentru 
noi.  Spre  a-şi  susţine  teza  catolică  cu  privire  la  divergenţele 
dintre  catolicism  şi  ortodoxie,  autorul  nu  uită  să  citeze  pe  P. 
S,  Visarion  Puiu,  pe  P.  C.  Econom  V.  lordăchescu  şi  pe  P.  C. 
Grigorie  Pişculescu. 

Vă  place?  Nici  mie.  N.  C. 

* 

VÂ  felicit,  fraţilor  români!  — Mare  mi-a  fost  bucuria,  când 
am  aflat  din  ultimul  număr  al  „Bisericii  Ortodoxe  Române",  că 
în  Ţara  voastră  s’a  înfăptuit  o  operă  epohală,  o  reformă  mare: 
învăţământul  religios  în  întregime  (cu  programele  analitice,  cu 
propunătorii  şi  cu  controla)  s’a  dat  în  mâinile  Bisericii. 

Vă  felicit,  scumpii  mei  confraţi  români,  pentru  această  iz¬ 
bândă  mare! 

La  noi,  în  această  privinţă,  e  o  adevărată  jale...  Cu  toate, 
că  zeci  de  ani  dearândul  luptăm  pentru  dobândirea  dreptului 
de  a  preda  religia  în  şcoli,  n’am  făcut  nimica  până  acum.  Preoţii 
catolici,  pastorii  protestanţi  şi  rabinii  ebreieşti  au  drept  a  preda 
în  şcolile  particulare  connaţionalilor  lor  religiunea,  dar  preoţii 
ortodocşi  n’au  acest  drept  nici  în  şcolile  de  stat,  nici  în  cele 
particulare... 

In  şcolile  secundare  nici  nu  există  învăţământ  religios.  Iar 
în  cele  primare  se  predă  de  laici  profani  şi  foarte  des  şi  de 
oameni  atei. 

înainte,  deci,  fraţi  români! 

Pilda  ţării  româneşti  e  mare  şi  măreaţă ! 

Noi  vom  trâmbiţa  din  răsputeri  această  faptă  mare,  vom 
face  mare  vâlvă,  vom  da  signal  d’aiarmă  şi  nădăjduim,  că  şi 
sinclitul  nostru  se  va  molipsi  şi  va  face  reforma  dorită.  Altmin¬ 
trelea  —  mergem  cu  siguranţă  în  prăpastie... 

Fraţilor  români,  încă  odată  felicitându-vă,  vă  strig  din 
adâncul  inimei  mele :  ţineţi  sus  facla  aprinsă  şi  mergeţi  înainte 
fără  şovăire  I... 

Dumnezeu  să  vă  fie  de  ajutor! 

Se  prea  poate,  ca  truda  voastră  să  devie  scăparea  noastră. 
Al  vostru  iubitor  frate  în  Hristos  Iconom-Stavroîor  Ath.  P. 
Magearoî.  Sofia  [Bulgaria].  „Viitorul". 

* 

MINISTERUL  Instrucţiunii  a  trimis  un  ordin  circular  tuturor 
direcţiunilor  de  şcoală  din  ţară,  prin  care  le  recomandă,  ca  la 
întocmirea  orariilor  pentru  anul  şcolar  în  curs  să  ţină  seama, 
pe  cât  va  fi  cu  putinţă,  ca  în  zilele  de  Sâmbătă  şi  sărbători 
evreeşti  să  nu  fixeze  lucrări  scrise  sau  dexterităţi  care  obligă 
la  scris.  Aceasta  pentru  a  scuti  pe  elevii  de  religie  mozaică  de 
a  scrie  în  zilele  când  sunt  opriţi  de  prescripţiunile  religiei. 

Bine  că  nu  recomandă  profesorilor  să  nu  mai  obiîge  pe 
urmaşii  luiMoise  nici  să  înveţe  şi  nici  să  vie  la  şcoală  cei  ce 
sunt  mai  departe  de  60  stadii,  cât  îngădue  Talmudul  unui  zelos 
să  meargă  în  ziua  Sâmbetii. 

Trăirăm  să  vedem  şi  aceasta :  cu  anul  de  graţie  1932  se 
pune  începutul  viguros  al  decretării  Sâmbetii  şi  sărbătorile  mo¬ 
zaice  oficiale  alături  de  Dumineca  şi  de  puţinele  sărbători  creştine 
ce  se  mai  respectă  oficial,  în  statul  ortodox  român. 

înţelegem  deci  până  unde  merge  stăruinţa  minoritarilor 
evrei  ca  şi  a  tuturor  minoritarilor.  Până  la  a  impune  statului 
ortodox  român  asemenea  mâsur..  Acest  stat  român,  zis  creştin 
ortodox,  care  habar  n’are  —  sau  dacă  are,  nu  se  sinchiseşte 
câtuşi  de  puţin  —  că,  organele  sale  de  tot  soiul  convoacă  adu¬ 
nări  generale  şi  întruniri  publice,  ţin  şedinţe  de  ale  diverselor 
consilii,  ţin  primăriile,  cârciumile  şi  alte  localuri  publice  deschise. 

judeca  procese  îiscaîe,  cilând  ce  ironie!  —  chiar  pe  preoţi, 
mai  mult  Dumineca  şi  sărbătoarea,  decât  în  celelalte  zile  ale 
săptămânii.  Şi  aceasta,  cii  toate  că  există  o  lege  a  repausului 
dumineca!  şi  cu  toate  că  se  protestează  foarte  adeseori  de  către 
preoţi,  arătându-se  încălcările  acestei  legi,  proteste  la  care 
autoritatea  rămâne  veşnic  surdă,  şi  în  ciuda  bunelor  pilde,  ce 
ne  servesc  alte  ţâri,  dar  dcla  care  statul  nostru  găseşte  să  îm¬ 
prumute  numai  ce  e  rău  nu  şi  ce  e  bun. 

Până  când  şi  unde  mergem  astfel?  „Păstorul  Ortodox-, 

PROBLEME  PRACTICE. 

întrebări  de  Pr.  î.  RAFIROIU 
--  RĂSPUNSURI  DE  PROT,  E.  C. 

1.  întrebare:  Care  este  jurisprudenţa  bisericească  în 
materie  de  acte  de  botez,  cununii  şi  decese,  când  acestea  nu 
sunt  trecute  în  registrele  oficiului  parohia!  ?  Ce  sancţiuni  se 
aplică  preotului  neglijent? 

Răspuns:  In  astfel  de  cazuri  se  va  cere  act  dela  forul 
civil.  Se  va  lua  proces  verbal  cu  cei  interesaţi,  cu  cei  mai 
deaproape:  părinţii  celui  botezat,  naşa,  moaşa  şi  tinerii  cununaţi 
bisericeşte,  naşii  lor  ele. ;  cazul  se  va  înainta  cu  toate  datele  ne¬ 
cesare  şi  cu  motivare  P.  V.  Consiliu  Arhiepiscopesc  cerând  auto¬ 
rizaţie  de  a  se  introduce  cazul  ulterior  în  matricolă,  iar  în  ru¬ 
brica  observărilor  se  va  trece  Nr.  ord.  în  baza  căruia  s’a  trecut 
cazul  ulterior.  Preotul  neglijent  va  fi  arătat  forului  competent, 
spre  cele  cuvenite, 

2.  Întrebare:  In  lege  nu  se  arată,  dacă  membrii  su¬ 
pleanţi  trebuesc  chemaţi  sau  nu  ia  şedinţele  Consiliului  parohial 
şi  cum  se  face  complectarea  vacanţei  în  Consiliu. 

Răspuns:  La  şedinţele  Consiliului  parohial  se  convoacă 
şi  membrii  ordinari  şi  cei  supleanţi.  In  caz  de  absenţă,  membrii 
ordinari  la  vot  se  întregesc  cu  cei  supleanţi,  în  ordinea  în  care 
au  fost  aleşi. 

3.  întrebare;  La  parohii,  epitropii  se  aplică  art.  199 
al.  f)  din  legea  contabilităţii  publice? 

Răspuns.  Nu.  Toate  afacerile  epitropeşti,  de  contabi¬ 
litate  etc,  se  conduc  conform  regulamentelor  în  vigoare  stabilite 
de  autoritatea  bisericească.  (Vezi  Regulamentul  pentru  admini¬ 
strarea  afacerilor  cpitropc.şti  din  anul  1897,  întregit  cu  Regula¬ 
mentul  congresului  naţional-bisericesc  clin  1926). 


416 


